
OIDEAS  NA  CLOINNE 


Chan  'eil  an  seo  ach  fuidheall  crion  de'n  mhaoin  a  hhitheadh 
air  shiubhal  aig-  na  ceiHdhean  anns  an  linn  a  dh'  fhalbh.  Bha 
an  saidhbhreas  sin  air  a  thaomadh  g-u  saor  o  chridheachan  foirfe 
ag-us  uasal,  le  caomhalachd  agus  le  meomhair,  a  dhuisgeadh 
iongfnadh  nan  robh  daoine  mothachail  air  an  diug-h. 

A  thuille  air  seo  bha  sgfeulachdan  air  an  labhairt  le  snas  agus 
le  stuaim,  bardiachd  air  a  h-aithris  le  tuig'se,  orain  le  grinneas  air 
an  seinn,  seanfhocail  agus  toimhseachain  air  chuairt  am  measg 
na  cuideachda  maille  ri  seoladaireachd,  giuUachd  fearainn, 
cuallachadh  spreidhe  ag"us  moran  nithean  eile  a  bhuilicheadh 
oirnne  'n  ar  n-oige  ri  glun  nan  inbheach.  Moire,  b'  e  an  luchd- 
teagfaisg  iad  an  uair  a  rachadh  iad  air  ghleus  ! 

Is  gann  gun  cluinnear  lide  an  diugh  de'n  mhodh  oideis  seo. 
Nach  ann  air  a'  Ghaidhealtachd  a  thainig  an  ath-latha.  Is  ann 
a  tha  sinn  ann  an  cunnart  a  bhith  a'  tilg-eil  bhuainn  ar  dualchais, 
a  bha  tabhachdach  is  oirdhearc,  air  sgath  nithean  faoine  fuadain 
nach  'eil  suathalach  ri  ar  dream. 

ALASDAIR  MAC  NEACAIL. 


ROINN  1. 
CEILEARADH  NAN  £UN. 

O  ( hian  an  t-saog-hail  bha  an  cinne-daonna  a'  toirt  geill  do'n 
chreideas  gun  robh  tairbhe  shonraichte  ann  an  ceilearadh  nan 
eun ;  agus  gun  robh  an  seo,  nan  tuigeadh  daoine  e,  modh  cinn- 
tcach  a  thaisbeanadh  run  an  Dain.  Chan  'eil  teagamh  nach  b'  e 
sin  a  ghin  air  thus  an  uidh  a  chuir  gach  cinneach  ann  a  bhith  a' 
beachdachadh  air  giulan  na  h-ealtain,  araon  an  gluasad  agus  an 
ceol;  agus  am  measg  nan  draoidhean  anns  an  duthaich  seo  fein, 
fhuair  a'  bharail  aite  daingean,  gun  do  bhuilicheadh  feartan  na 
faistneachd  ann  an  tomhas  araidh  air  na  h-eoin.  Chan  iongnadh 
mar  sin  ged  bitheadh  na  Gaid'heil  deidheil  air  geur-aire  a  ghabhail 
air  gnaths  nan  eun ;  agus  tha  a  thoradh  againn  ann  an  iomadh 
rann  mar  aithris  air  an  ceilearadh. 

Tha  na  raina  sin  air  an  cur  r'a  cheile  cho  eagnaidh  agus  gum 
bheil  e  follaiseach  nach  robh  lamh  aig  an  oigridh  anns  an  deilbh, 
ged  is  ann  air  an  son-san  a  chaidh  an  deasachadh.  Tha  com- 
harradh  nan  inbheach  ro-shoileir  orra.  B'  ann  le  seanairean  agus 
le  seanmhairean  an  t-sluaigh  a  chaidh  an  deachdadh  mar  mheadhon 
toileachais  do'n  oigridh ;  oir  a  nis,  ann  an  lanachd  an  laithean, 
thainìg  saorsainn  o  dhrip  agus  o  chruaidh-shaothair  nach  d' 
rainig  orra  riamh  fhad  agus  a  bha  an  clann  fein  'g  an  togail. 
Nach  bu  tric  mar  sin  a  fhuaradh  ceann  glic  air  a'  ghiollan  a 
thogadh  ann  an  taigh  a  sheanar. 

Nis  ged  shaoileas  neach  le  sealladh  staoin  gur  h-ann  air  sgath 
fearas-chuideachd  a  mhain  a  rinneadh  no  rainn  seo,  chithear  gum 
bheil  buaidh  eile  orra  os  cionn  sin.  Tha  oideas  annta  cho  maith 
ri  cridhealas  ;  agus,  on  tha  an  cridhealas  an  comhnuidh  an  uachdar, 
tha  a'  chlann  air  an  treorachadh  chun  a'  bheartais  a  tha  fodha, 
gun  bhith  mothachail  aon  chuid  air  oidhirp  no  air  strith.  Tha 
seo  cho  deismireach  dhaibh,  agus  mar  mhodh  eolais  cho  furasda, 
agus  gun  d'uisg  e  ar  n-uaill  ann  an  geurchuis  agus  an  caomh- 
aliachd  ar  sinnsre  a  thùr  agus  a  chleachd  seol  oilein  a  tha  «cho 
freagarrach  air  son  na  cuise.  Nach  truagh  r'a  aideachadh  gun 
deachaidh  an  clar  oirdhearc  so  de  shubhailcean  a'  Ghaidheil 
'n  a  bhloighdean ;  agiis  gum  bheil  a'  mhor-roinn  a  nis  air  chall, 
gun  doigh  air  a  leasachadh.  Gidheadh  cha  dhana  an  raitinn  nach 
'eil  cinneach  eile  ann  a  chuir  r'a  cheile  agus  a  chum  air  chuimhne 
uiread  de  mheadhonan  feumail  air  son  oilean  na  cloinne  bige. 
Tha  na  briathran  fallain,  soirbh  ri'n  togail,  saor  o  gach  tuaileas 
agus  o  shanasan   traiUeiI.     A  bharrachd   air  sin  tha  iad  a'  geur- 

achadh  na  h-inntinne  le  cothrom  a  thoirt  do'n  chloirrn  eadar- 
dhealachadh  a  dheanamh  eadar  eun  agus  eun  ;  agus  g-u  h-araidh 
seo, — tha  iad  ag  arach  truacantais  anns  an  oigridh  ri  an  cò- 
chreutairean  a  tha  air  an  samhlachadh,  mar  g-um  b'  eadh,  de'n 
aon  g-hne  riutha  fein,  le  bhith  a'  labhairt  anns  a'  Gaidhlìg. 

"  An   uair  bha  Ghaidhlig   aig   na   h-eoin, 
'S    a    thuigeadh   iad  gloir  an   Dain, 
Bu  tric  an   comhradh  anns  a'  choiU 
Air  iomadh  ponc,   ma's  fior   am  bard." 

— Eoghan  MacLachlainn. 

An  Lon-dubh. 

Bun  a'  ghuib,  oir  a'  ghuib,  barr  a'  ghuib; 

Eun  dubh  air  a  nead, 

Sheìnn  an  lon-dubh, 

Eun  dubh,  ho  ro, 

Gràin  air  na  feannagan. 
Doigh  eile : 

Da  eun  bheag  's  a'  choill  ud  thall; 
Is  their  an  dara  h-aon  ris  an  aon  cile, 
'•  Is  toigh  leam  thu,  is  toigh  leam  thu  "j 
Is  their  am  fear  eile,  "  Dearbh  e,  dearbh  e. " 


Isean 
Smeorach 
Isean 
Smeorach 


An  Smeorach  agus  an  t-Isean. 

Smeorach  :      'llle   ruaidh  bhig,    'ille   ruaidh   bhig, 
Trobhad  dachaigh,  trobhad  dachaigh. 
Ciod  a  thig?,  ciod  a  thìg? 
Gu  do  bhiadh,  gu  do  bhiadh. 
De  am  biadh?,  de  am  biadh? 
Bloigh  boiteig',  bloigh  boiteìg', 
Bloigh  bairnich',  bloigh  bairnich', 
no  : 

Grainean  cuilgeanach   corca, 

Grainean  cuilgeanach  corca, 

Is  boiteagan  talmhainn, 

Is  boiteagan  talmhainn. 

Tha  am  bard  Sasunnach,  Browndng,  a'  tìghinn  mar  seo  air  ceilearadh  na 
sraeoraiche : 

That's  the  wise  thrush,  he  sings  his  song  twice  over 
Lest  you  should  think 

He    never    could   recapture,    the   first    free    careless    rapture. 
Nach    b'    fhada    roimhe-san    a    bheachdaich    ar    sinrtsir-ne    air    cleachdadh    an 
eoln   seo  I 

"  I  have  seen  boys  and  girls  who  could  sing  and  croon  and  whdstle  imita- 
tjons  of  bìrds  so  effectÌYely  that  the  birds  themselves  stood  still,  turning  their 
heads  this  way  and  that,  to  ascertain  whence  the  sound  came,  inquiringly, 
cautlously  drawing  near  it." — Alexander  Carmichael. 


Air  doigh  eile  : 

An  lon-dubh,  an  lon-dubh,  an  lon-d'ubh  spàgach, 
Thug  mise  dhutsa  coill  fhasgach  fheurach, 
'S  thug  thusa  dhomsa  monadh  dubh  fasaich, 
Mo  nair'  ort,  mo  nair'  ort. 


Am  Bru-dhearg. 

Big,  big,  bigean, 
Co  a  chreach  mo  neadan? 
Ma's  e  giUe  beag  e 
Cuiridh  mi  le  creig  e  : 
Ma's  e  gille  mor  e 
Cuiridh  mi  le  lon  e  : 
Ach  ma's  fear  beag  gun  cheill  e, 
Gun  gleidheadh  Dia  d'a  mhathair  fein  e. 
No. 

Doire    'n   t-sithe, 

Doire   'n    t-sithe, 

Doire   mo  nid, 

Doire  mo  nid. 


:o:- 


An  Dreathan-donn. 

Thig,  thig,  thig  a  dhiol-deirce  ; 
Thig,  thig,  thig  a  ghille-fride  : 
Is  gillean-fride  na  h-eoin  uile 
Ach  mise  leam-fhin ; 
Ach  mise  leam-fhin  ; 
Gillean  fride,  gillean  fride.* 


An  Uiseag. 

Suas  anns  na  neoil  theid  mi,  theid  mi, 
Le  fonn  am  chridhe  gun  deireas  gun  dith ; 
Doirtidh  mi  m'  oran  le  ceilearadh  grinn 
Air  lag  's  airi  laidir,   air  slan  is  air  tinn. 
Chlann  bheaga  nan  daoine  a  dh  'eisdeas  ri  m'  cheol 
Ma  thachras  mo  nead  ribh  an  lagan  an  fheoir 
Cuiribh  le  coibhneas  dion  air  mo  linn 
Is  seinnidh  iad  fhathast  dhuibh  leadanan  binn. 
A  reir  cuid  is  ann  mar  seo  a  sheinneas  i  : — 

Is  minic,  minic,  minic 

A  thig  Criosd  an  riochd  'a'  choigrich  ; 

Is  minic,  minic,  minic 

A  thig  Criosd  an  riochd  a'  choigrich. 

*  Theirear  "  draoidh  nan  eun  "  ris  an  fhear  seo  air  sgath  na  speise  a  bhì 
aig  na  draoidhean  da  mar  mheadhon  air  faistneachd. 

Chan  'eil  cun  eile  ann,  air  a  bhigead,  as  spraiceìle  na  an  dreathan-donn. 

A2 

An  Fheadag. 

Is  mor  mo  dhiobhail,  is  mor  mo  dhiobhail ; 

Tha  mi  cianail,  tha  mi  cianail ; 

Fag-  leam-fhin  mi,  fag  leam-fhin  mi.* 


An  t-Adharcan-luachrach,  no  A'  Churracag. 

Till  till,  till  till ; 

Na  creach    mo   nead,   na  creach  mo   nead ; 

Imeachd  gun  teachd  dhut, 

Imeachd  gun  teachd  dhut, 

A  bhraidein,  a  bhraidein.  t 


An  Coileach-fraoich: 

(agus  e  air   sorchan  a'   fiadhachadh  gach   dùile.) 

Co  a  bhrathadh?,   co  a  bhrathadh?, 
Co  a  dh'  fhaodadh?,  co  a  dh'  fhaodadh?, 
Co  a  bhagradh?,  co  a  bhagradh?; 
Mo  chlaidheamh,  mo  chlaidheamh. 


An  Columan. 

Tha  mo  chul  riut,  tha  mo  chul  riut ; 

Chan  ann  de  m'  chuideachd  thu, 

Chan  ann  de  m'   chuideachd  thu ; 

Nam  b'  ann  de  m'  chuideachd  thu 

Chan  itheadh  tu  siud  gun  mo  chuid  a  thoirt  dhomhsa, 

Gun  mo  chuid  a  thoirt  dhomhsa.| 


*  Tha  guth  an  eoin  seo  cho  tiamhaidh  bronach  agus  a  chluinnear.  Gheibh- 
ear  a  ceilearadh  air  a  fhilleàdh  ann  an  iomadh  sar  phiobaiireachd  mar  tha 
"  Maol  Donn,"  "  Cumha  Mairi  Ni'n  Alasdair  Ruaidh,"  etc,  agus  cuideachd 
ann  an  orain,  mar  tha,  "  Cumha  Mhic  Cniothmain  "  agus  "  Oran  Mcr  Mhic 
Leoid." 

t  Tha  na  h-eoin  seo  an  comhnuiidh  dripeìl,  gu  h-araidh  àn  am  neadachaidh, 

nuair  tha  iomadh  creutair  an  toir  air  an  uighean.  — 

:j:  Ged;  is  toigh  leotha  a  bhith    'n  an  treudan,   is   tearc  a  bhitheas  reite  ann 
am  measg. 


II 

A'  Chuthag. 

Gu   gug-,   ars   a*  chuthag,  latha  buidhe  Bealltuinn ; 

Gu  g-ug,  ars  ise  rìthis,  latha  leth  an  t-samhraidh  : 

Latha  leth  an  t-samhraidh  theid  a'  cuthag  g'  a  taigh-geamhraidh. 


A'  Bhuidheag-luachrach/bhealaidh. 

'llle  hhìg  chrin,   'ille  bhig  chrin, 

Till,  till;  till,  till: 
Na  creach   mo  nead,    na   creach  mo  nead. 
No  theid  thu  dhith,  theid  thu  dhith. 


Rac  an   Arbhair/Garra-gart/Traon/Trian-ri-trian. 

A  Dhia  nam  feart,  a  Dhia  nam  feart 

Cuir  biadh  's  a'  ghart,  cuir  biadh  's  a'  ghart.* 


An  Fhaoileag. 

(Is  ann  mar  seo  a  dheanadh  a'  chlann  casaid  air  an  fhaoileig 
nuair  a'  chiteadh  i  air  na  h-achaidhean.) 

Fhaoileag,  fhaoileag  taobh  an  cuan; 
Na  faiceam  thu  air  talamh  cruaidh. 
Air  talamh  cruaidh  ma  ni  thu  fois 
Bi'  gaoth  is  dile  tigfhinn  'n  a  chois. 


An  TriUeachan,  no  an  GiUe-bride. 

(Eun  dripeii  dribheagach,  ann  an  deibhir  an  comhnuidh ;  agus 
a  shaoìleadh  tu  a  bha  a'  giulan  uallach  an  domhain  air  a  dhruim 
fein.) 

A  toirt  caismeachd  do'n  isean,  their  e  : — 
Eoin  bhig,  eoin  bhig; 
Bi  glic,  bi  glic. 
Fo  dhion,  fo  dhion 
Fo  dhion,  fo  dhion. 
Theirear    gun    do    dhuin    creachan    gu    daingean    mu    chois 
triUeachain   a  bha  an  cridhe  na  traghad,  agus   nach  fhaigheadh 
e  as  a  ghreim. 

*  Nqair  a  chluinneadh  a'    chlann   an   t-eun    Hugach  seo  a'  gairm,    is  e  a 
theireadh  àad : 

An   trian-ri-trian  's  a  bhlian  ri  grein, 

A  bhlian.  a  bhlian  's  am  biadh   's  an  deis. 

Ghlaodh  e  r'a  nabuidh,  agus  e  gu  geur  air  a  chradh  : 
'llle  g-huib  dheirg,    'ille  gfhuib  dheirg, 
De  ni  mi?  de  ni  mi?  • 

Fhreagair  a  nabuidh  : 

Cum  rithe,  cum  rithe, 

Thig  an  lionadh,  thig  an  lionadh,^ 

Is  leìgidh  i  as  thu,  leigidh  i  as  thu. 

Dh'  fhag  an  trilleachan  tri  uìghean  breaca  riabhach  ann  an 
nead  faoin  air  mol  a'  chladaich  agus  thug  e  cuairt  a  dh*  amharc 
an  t-saoghail.  Cha  b'  fhada  gus  an  d'  thainig  te  spuillidh  nan  nead 
(an  fheannag  ghlas  ghrannda)  an  rathad  Gun  chead  gun  cuireadh, 
thog  i  ugh  *n  a  gob,  rinn  i  air  sorchan  leis  agus  dh'  ol'  i  e.  Chord 
e  rithe  gu  ro-mhath  agus  thill  i  a  dh'  iarraidh  aoin  eile  air  chor 
agus  nach  b'  fhada  gus  an  robh  an  nead  falamh. 

Thill  an  trilleachan  chun  an  nid  ;  agus,  le  cridhe  ciurrte,  ghlaodh 
e  ri  tuinn  's  ri  sgeirean  : 

Co  dh*  ol  na  h-uigheanp,  co  dh'  ol  na  h-uighean? 
An  cualas  riamh  a  leithid?  an  cualas  riamh  a  leithid. 
Bha  an  fheannag  fad  na  h-uine  a'  gabhail  ealla  ris  an  trìlleachan ; 
agus  le  mi-mhodh,  mar  is  gnath  leithe,  fhreagair  i : 
Cha  chuala  na  mo  mhathair 
Ge  b'  fhad  a.  comhnuidh  's  an  aite ; 
Ge  b'  fhad  a  comhnuidh  's  an  aìte. 


Mar  thubhairt  an  fheannag  ri  a  h-iseanan: 

Is  greannach  sibh, 
Is  greannach   sibh ; 
'S  cha  b'  annasach, 
Cha  b'  annasach. 


:o:- 


Mar  thubhairt  an  t-iolair  ri  a  spogan: 

Is  ciurrail  sibh 
Is  ciurrail   sibh 
'S   bu  du  dhuibh  sin 
Bu  du  dhuibh  sin. 


:  o 


Am  Fitheach,  no,  À'  Bhiatach. 

Ghlaodh  fitheach  dubh  nan  closaichean  agus  e  air  sgor  creige  ; 

**  Earchall,  earchall." 
Am  priobadh   na  sula  bha  ealt  fhitheach  mu'n  cuairt  da  ag 
eigheach  ; 

"  C'  aite,  c' aite." 

**  'S  an  làthaich,  's  an  làthaich,"  fhreagair  am  fitheach,  "  suil 
caorach,  suil  caorach." 

**  'S  e  b'  fhearr  leinn,  's  e  b'  fhearr  leinn,"  ghlaodh  cach  le 
aon  g-huth,  agus  iad  ag  itealaich  'n  a  dheidh  ;  ach  an  uair  a  rànas 
a'  chaora,  cha  robh  suil  innte  nach  d'  thug  am  fitheach  aìste ; 
oir  is  i  an  t-suil  an  aon  mhir  de'n  chlosaich  nach  tabhair  am 
fitheach  eadhon  do  a  isean  fein.* 


:o 


An  Coileach  Mor  agus  Àn  Coileach  Beag. 

Leum  an  coileach  mor  air  toman,  sheas  e  air  a  chorra-bhiod, 
chrath  e  a  sgiatban  agus  ghlaodh  e  ris  a'  choileach  bheag  a  bha 
a'  criomadh  r'a  thaobh  : — 

"  An  aithne  dhutsa  co  mi,  a  Dhomhnaill?" 
Dh'    fheuch   an   coileach    beag   ri   a   fhreagairt  air    an   t-seol 
cheudna,  ach  ged  shin  e-san  a  sgornan,   cha  robh  'n   a  ghairm 
ach  : — 

*•  Mac  circe,  mac  circe. " 


o: 


À'  Chearc 

Tog,  tog,  tog, 

Tog  an  rud  a  dh'  fhag  mi  : 

Ge  beag  an  t-ugh,  ge  beag  an  t-ugb, 

Tha  stà  ann,  tha  stà  ann. 

No. 
Gog,  gog;  gog,   gog, 
Gog  gog  i  : 

Beiridh  mise  a  h-uile  latha, 
*S  cha  bheir  a'  bho-laoigh. 


À'  Cheare  ag  iarraidh  nid. 

Gog  i,  gog  à,  c'  ait  an  dean  mi  nead? 

Ma  ni  mi  anns  a'  gharradh  e 

Cha  bhi  fois  no  tamh  agam  : 

Gog  i,  gog  hy  c'  ait  an  dean  mi  nead? 

Gog  i,  gog  à,  c*  ait  an  dean  mi  neadl? 
Ma  ni  mi  anns  a'  chraoibh  e 
Luaisgear  leis  a'  ghaoith  e  : 
Gog  i,  gog  à,  c'  ait  an  dean  mi  nead? 

*  Nead  mu  Bhride,  ugh  mu  Inid,  eun  mu  Chàsg,  mur  bi  sin  ang  an  Fhitheach, 
bithddh  am  bas. 

Bha  buaidh  na  faistneachd  air  a  chlaradh  air  an  fhitheach,   agus  tha  e  aùr 

a    radh    gun    d'    thugadh    "  clach    an    fhithich  •"    do  Chlann    'ic    Bhcatha,    na 

lighichean   ainmeil,    agus   leis  a'  chumhachd   a  bha  anns  a'  chloich  sin  gum 

b'aithrie  dhaibh  an  uair  a  bhitheadh  feum  orra,  agus  c'ait,  aig  leabaidh 
tinneis. 

Gog-  i,  gog  à,  c'  ait  an  dean  mi  nead? 
Ma  ni  mi  anns  a'  bhathaich  e 
Seasaidh  a'  bho  bhlarach  ann  : 
Gog  ì,  gog  à,  c'  ait  an  dean  mi  nead? 

Gog-  i,  gog  à,  c'  ait  an  dean  mi  nead)? 
Ma  ni  mi  an  tom  rainich  e 
Thig  an  fheannag  ghreannach  air 
Gog  i,  gog  à,  c'  ait  an  dean  mi  nead? 

Gog  i,  gog  à,  c'  ait  an  dean  mi  nead? 
Ni  mi  's  a'  chruaich-fheoir  e, 
Is  bheir  mi  mach  na  h-eoin  ann  : 
Gog"  i,  gog  à,  sin  far  an  dean  mi  nead  ! 


An  t-Isean  Deireadh-linn. 

Giog,  gàg,  isein  !  mise  mac  na  circe  ; 

Gìogf  gàg,  isein ;  a  thogadh  anns  an  t-suìth. 

Is  truagh  nach  robh  mi  fhathast 

Far  an  robh  mi  roimhe ; 

Gheibhinn  biadh  is  deathach, 

Is  laigh'  air  maide-ruing. 
Giog,  ^àg,  etc. 
Is  mis'  am  fear  as  oige, 
Gun  itean  orm  ach  cloimhteach ; 
Nam  bitheadh  biadh  am  sgròban 
Cha  bhitheadh  bron  'g  am  chlaoidh. 

Giog,  gkg,  etc. 
Ged  bhitheadh  gràn  's  a'  chiosan 
Cha  leig  iàdsan  mis'  ann ; 
*S  ann  thig  iad  orm*  gun  fhios  domh, 
Is  gribidh  iad  mo  dhruim.         * 

Giog,  gkg,  etc. 
Ach  nuair  a  thig  am  buntat  oirnn 
Gheibh  -mis'  an  sin  mo  shath  dheth  ; 
Is  fasaidh  mi  cho  laidir 
'S  nach  bi  cach  cho  dalm, 
Giog,  gkgf  isein  !  mise  mac  na  circe, 
*Giog,  gkg,  isein  !  is  mithich  dhomh  bhith  falbh. 


Caismeachd  na  Cuthaige. 

Gu   ghg  a  choilich  air  gheig, 
Chan  fhaca  mi  'n  diugh  thu  no'n  de ;    • 
Gu  giìg  a  choilich  bi  falbh, 
Tha  sealgair  na  doire  seo  searbh  : 
Gu  gxig  a  choilich,  bi  falbh, 
Tha  chearc  air  an  fharadh  's  i  marbh  : 
Gu  gùg  a  choilich  air  gheig 
♦Theid  mis'  ars'  an  gocan  ad  dheidh.  ... 

Bha  moran  a  bharrachd  alr  seo  aon  uair  na  tha  a  nis  air  chuimhne. 

An  Eala. 

(An  comhnuidh  ri  tuireadh.) 

Guilè,   guile ;  guile,   guile, 

Mo  ohasan  dubha ; 

Guile  gi,  guile  gi, 

'S  mi-fhin  cho  geal ; 

Guile  go,  guile  go, 
Turus  mo  dhunaidh  a  thug  mi  dh'  Eirinn ; 

Guile  go,  guile  go. 
Spuilleadh  mo  chulaidh,  guile  gi,  guile  gi ; 
Struidhleadh  mo  leine,  guile  go,  guile  go. 
Lotadh  mo  cheile,  guile  gi,  guile  gi ; 
Leonadh  mo  phiuthar,  guile  go,  guile  go; 
Muirneag  na  feile,  guile  gi,  guile  gi. 
Leonadh  mo  bhrathair, 
'S  mo  mhathair  chan  eirich ; 
Sgeula  mo  mhulaid,  thug  mise  do  dh'  Eirinn  ; 
Mar  dhealaìch  sinn,  mar  dhealaich  sinn; 

Gu  bhìth  gi,  gu  bhith  go, 

Guth  na  h-eala,  guth  an  eoin ; 

Gu  bhith  gìy  gu  bhith  go, 

Guth  na  h-eala  air  an  lon. 


o: 


An  Learg  Dhubh. 

Ni  an  t-eun  seo  a  nead  air  toman  lom  cho  dluth  air  uisge  agus 
a  ghabhas  deanamh.  An  àm  gura,  tarmaichidh  ainteas  'n  a  com 
a  chuidicheas  ris  na  h-eoin  a  thoirt  as  na  h-uighean ;  agus  an  cois 
an  ainteasa  sin,  thìg  tart  mor  oirre.  Is  e  sin  an  t-adhbhar  an 
nead  a  bhith  cho  faisg  air  uisge.  Ma  thig  tiormachd  a  mhaireas, 
agus  gun  traoigh  an  loch,  cuiridh  sin  i  an  imcheist ;  agus  eiridh 
i  a'  sgiathalaich,  agus  a'  glaodhaich  : 

Deoch,  deoch  ;  deoch,   deoch  ; 

An  loch  aìr  traghadh  ; 

Burn,  burn  ;  burn,  burn  ; 

'S  mo  luth   air  m'  fhagail. 
Air  an  laimh  eìle,  ma  thig  dilinn  a  bheir  bathadh  air  a  nead, 
chan  ann  an  sin  as  lugha  a  doilgheas  agus  i  a'  caoineadh  : 

Mo  chreach,  mo  chreach, 

M'  eoin  is  m'  uighearf; 

Mo  dhith,  mo  dhìth, 

Mo  linn  's  an  tuiHnn  ; 

M'  urragain,  m'  uilleagain, 

M'  eoin  is  m'  uighean, 

M'  ulaidh,  m'  eilean.* 

*  Faic,   "  Carmina  Gadelica." 


Conaltradh  nan  Eun. 

Fàgf,  fag,"  ars  an  fheannag, 

Is  e  mo  mhac-s'  an  garrach  donn. " 

Gorach,  gorach,"  ars  an  rocais, 

Is  e  mo  mhac-s'  an  garrach  gorm. 

Groc,  groc,"  arsam  fitheach, 

Is  e  mo  mhac-s'  a  chriomas  uain." 

Glidheag,  glidheag,"  ars  àn  fhaoileag, 

Is  e  mo  mhac-s'  an  daoth  mor  crom." 

GHog,  gliog,  ars  an  t-iolair, 

Is  e  mo  mhac-s'  as  tighearn  oirbh. " 


Na  h-£oin  anns  a'  Chlosaich. 

'S   ann  tha   an   comhradh  binn   aig  an  fhitheach, 

Air  an  lothaig  ghrinn,  thug  i  dhaibh  an  t-sitheann, 

'S  ann  tha  an  comhradh  binn  aig  an  fhitheach. 

*S  ann  sin  a  ghlaodh  an  fhaoileag, 

'S  i  criomadh  anns  a'  mhaodail, 

**  Am  bheil  an  fheoil  seo  daor, 

No   'm  faod   sinn  teannadh  rithe  "? 

'S  ann  tEa,  etc. 
Thuirt  an  fheannag  ghrànda, 
'S  ì  daonnan  gob  as  dàine  : 
'*  Tha  'n  fheoil  seo  gun  a  paidheadh, 
Ni  nach  narach  leinne. " 

'S  ann  tha,  etc. 
Thuirt  an  clamhan  roiceach, 
"S  e  cur  car  'n  a  sgròban  : 
**  Itheamaid  gu  leor  dith, 
Bi'  an  corr  ri  tighinn." 

'S  ann  tha,  etc. 
Thuirt  an  rocais,  's  gleus  oirr', 
"  Is  coma  leam  bhur  feisde  : 
Fagam  agaìbh  fein  i, 
Chum  cha  teum  i  mise  : 

'S  ann  tha,  etc. 
A'  chlosach  cumaibh  bhuam  i, 
Leam  cha  shògh  a  cnuasachd, 
Siol  an  eorn'  mo  lùaidh  e, 
'S  a  bhith  mu'n  sguaib  'g  a  sgioladh." 

'S  ann  tha,  etc. 
An  sin  a  thuirt  an  columan, 
*'  Bithibh  bith  'n  'ur  seanchas ; 
'S  mithich  sgur  d'  'ur  mealghan 
Is  sealgairean  a'  tighinn. " 

'S  ann  tha,  etc. 

Chualas  guth  an  dreallaìn  : 
**  Fasaidh  an  fheoìl  gann  orr', 
Is  toisichidh  an  aimhreit 
Mur  bi  cnaimh  r'a  chriomadh. ' 
'S  ann  tha,  etc. 


ROINN  2. 

CONALTRADH  AINMHIDHEAN,  Etc. 

Chan  e  a  mhain  gun  robh  ceilearadh  nan  eun  so-thuigsinneach 
do  chlann  na  Gaidhlige,  ach  bha  guthan  ainmhidhean  mar  an 
ceudna  air  an  labhairt  'n  an  canan. 


A'  Chaora. 

Na  loisg  mo  chnaimh,  na  loisg  mo  chnaimh. 


A'  Bho. 

Mo  laogh  og,  mo  laogh  og. 


An  t-£ach. 

Chi  mi  thu  nochd,  chi  mi  thu  nochd. 


An  Cat  agus  an  Luch. 

Thuirt  an  luchag  anns  an  toU, — 

"  Ciod  e   d'   fhonn  a'  chait  ghlais  "? 

Cat      ;     ••  Falbhan  o  hi,  ri  ill,  u  ill,  o; 
Cairdeas  comunn  agus  gaol, 
Faodaidh  tusa  tìghinn  a  mach  : 
Falbhan  o  hi,  ri  ill,  u  ìll,  o." 

Luch   :    '*  B'  eolach  sinn  mu'n  dubhan  chrom 

B'  abhaist  a  bhith  am  bonn  do  chos. 

Cat      :     '*  Falbhan  o  hi,  ri  iU,  u  ill,  o,  etc. " 

Luch   :     **  Mharbh  thu  mo  mhathair  an  de, 
Is  tharr  mi-fein  aìr  eigin  as." 

Cat      :    '*  Falbhan  o  hi,  etc." 

Luch  :    **  Chuir  thu  ar  teaghlach  as  a  cheil', 
Is  tha  mi-fein  'n  an  deidh  gun  taic." 

Cat      :    •*  Falbhan  o  hi,  etc." 

Luch   :    **  Gus  am  faic  mi  'n  rathad  reidh, 


i8 

Chaoidh  chan  eigfnich  thu  mi  mach." 
Cat      :     "  Falbhan  o  hi,  ri  ill,  u  ill,  o; 

Cairdeas  comunn  agfus  gaol, 

Faodaidh  tusa  tig^hinn  a  mach  : 

Falbhan  o  hi,  ri  iU,  u  ill,  o." 
(Is  e  cliuch  a  tha  an  seo.  Theid  a'  chlann  'n  an  da  shreath, 
aon  an  "  cat  "  ;  an  te  eile  an  "  luch."  Seinnidh  na  sreathan  rann 
mu  seach,  agus  iad  air  lamhan  a  cheile  ag  iomairt  air  ais  agus 
air  adhart,  gus  am  bheil  iad  deas  de'n  t-seinn.  An  sin  ruìthidh 
"  cat  "  an  deidh  aon  de  na  "  luchainn,"  am  measg  na  cloinne 
eile.") 


Cronan  a'  Chaìt. 

(Agus  e  à'  nigheadh  an  eisg  ri  taobh  na  cagailte.) 

"  Falbhan  na  h-oidhche,  falbhan  na  h-oidhche, 

Falbhan  na  h-oidhche,"  ars  an  cat  glas; 
"  Falbhan  na  h-oidhche,  gun  solus  gun  soillse, 

Falbhan  na  h-oidhche,"  ars  an  cat  glas. 
"  Obair  a  thogadh  mo  chridhe  le  aoibhneas. 

Falbhan  na  h-oidhche,"  ars  an  cat  glas. 
**  A'  sealg  am  ònar  am  frogaibh  nan  saibhlean, 

Falbhan  na  h-oidhche,"  ars  an  cat  glas. 
**  Na  luchainn  bheag  ghionach 

Tha  fuireach  *s  an  aite, 

Bha  riamh  ris  a'  chriomadh 

*S  a'  milleadh  na  dh'  fhag  iad, 

Fhad  's  a  mhaireas  na  dubhain 

Tha  falaicht'  am  spàgan, 

Theid  ruaìg  air  a'  ghraisg  ud 

Chun  nam  blàran  a  muìgh. 

Seo  an  sealgair  gun  ghiorag, 

An  gille  neo-§gàthach ; 

Fear-faire  na  h-oidhche 

A  chlaoidheas  gach  meirleach 

'S  a  smàdas  gach  luch  : 

Falbhan  na  h-oidhche,  falbhan  na  h-oidhche, 

Falbhan  na  h-oidhche, '  *  ars  an  cat  glas ; 
*'  Falbhan  na  h-oidhche,  gun  solus  gun  soillse, 

Falbhan  na  h-oidhche,"  ars  an  cat  glas. 


t< 


An  Cu  Ban  agus  an  Cu  Luideagach. 

Daobhan  dòbhan,"  ars  an  cu  ban ; 
Nach  minic  a  bha  mi,"  ars  an  cu  ban ; 
A'  cagnadh  chnamhan,"  ars  an  cu  ban ; 
Air  cul  a'  gharraidh,"  ars  an  cu  ban ; 
Mìse  bhith  cuide  ruit,"  ars  an  cu  luideagach. 


19 

**  Daobhan  dòbhan,"  ars  an  cu  ban. 
**  Mo  mhaighstir  gradhach,"  ars  an  cu  ban ; 
'•  A  bha  rium  cho  baidheil,"  ars  an  cu  ban ; 
'*  'S  a  bheireadh  mo  shath  dhomh,"  ars  an  cu  ban." 
**  Mise  bhith  cuide  ruit,"  ars  an  cu  luideagach. 
*•  Daobhan  dòbhan,"  ars  an  cu  ban. 
"  Gach  biadh  a  b'  fhearr  leam,"  ars  an  cu  ban ; 
**  Pailteas  *s  ri  fhagail,"  ars  an  cu  ban ; 
**  De  dh*  fheoil  's  de  bhuntata,"  ars  an  cu  ban  ; 
*•  Mise  bhith  cuide  ruit,"  ars  an  cu  luideagach. 
**  Daobhan  dòbhan,"  ars  an  cu  ban. 
**  Dh'  fhalbh  an  la  sin,"  ars  an  cu  ban; 
"  Mi  nise  cho  craiteach,"  ars  an  cu  ban  ; 
"  Cha  b'  ionnan  's  mar  bha  mi,"  ars  an  cu  ban. 
'*  As  truagh  a  bhith  cuide  ruit,"  ars  an  cu  luideagach. 
**  Diurra,  dòbhan,"  ars  an  cu  ban. 
*•  Mharbh  am  bron  mi,"  ars  an  cu  ban ; 
**  *S  mì  air  an  airigh,"  ars  an  cu  ban ; 
*'  A'  gleidheadh  na  caise,''  ars  an  cu  ban ; 
"  Is  truagh  a  bhith  cuide  ruit,"  ars  an  cu  luideagach. 
**  Diurra,  dòbhan,"  ars  an  cu  ban. 
(Faodar   cleas    a   dheanamh    de    na    rainn    seo    cuideachd  :    a' 
chlann   'n  an  da  bhuidhinn  a'  freagairt  a  cheile.) 


Am  Meann  agus  an  t-Uan. 

Ars  am  meannan  ris  an  uan, 

'S  ars  an  t-uan  ris  a'  mheannan  : 
"  Cha  teid  sinn  do'n  bheinn  ud  shuas," 

Ars  an  t-uan  ris  a'  mheannan. 
**  Air  eagal  a"  mhadaidh-ruaidh," 

Ars  an  t-uan  ris  a'  mheannan. 
V*  Chunnaic  mis'  e  's  e  air  chuaìrt," 

Ars  an  t-uan  ris  a'  mheannan ; 
**  Ag  ealadh  am  measg  nam  bruach," 

Ars  an  t-uan  ris  a'  mheannan  : 
**  Is  ann  a  thug  e  ormsa  ruaig," 

Ars  an  t-uan  ris  a'  mheannan, 
**  Ach  rinn  mi  'n  gnothach  air  le  m'  luaths," 

Ars  an  t-uan  ris  a'  mheannan. 

Ars  am  meannan  ris  an  uan, 
**  'S  ann  tha  bhuainn  dhol  a  mhire ; 

*S  ann  tha  bhuainn,  *s  ann  tha  bhuainn, 

'S  ann  tha  bhuainn  dhol  a  mhire  "; 

Ars  am  meannan  ris  an  uan, 
**  'S  ann  tha  bhuainn  dhol  a  mhire." 
(Ni  a'  chlann  cearcall  agus  iad  a'  dannsa  mu'n  cuairt,  a'  seinn 
aig  a*  cheart  àm.) 

An  Sionnach. 

(Agus  e  a*  caoidh  e  a  bhith  cho  dearmadach  mu  a  dhleasdanas.) 

An  uair  a  thig  an  samhradh  teth, 
Is  coma  leam  bhith  muigh  no  staigh ; 
Ach  nuair  a  thig  an  geamhradh  fuar 
Is  an  droch  uair,  nach  d'  rinn  mi  taigh  ! 


o: 


A'  Mhial-mhàgag,  no  An  Loscann. 

A  chaomhag,   a  chaomhag, 
An  cuimhne  leat-s'  an   gealladh   beag 
A  thug  thu  aig  an  tobar  dhomh? 

A  ghaoil !  a  ghaoil ! 


Cronan  na  Muice-mara. 

(Chan'  eil  an  seo  ach  bloigh  de'n  bha  air  mhaìreann  aon  uair.) 

Chu  sil  i,  chu  sil  00 

Chu  sil  i,  chu  sil  o. 
Mi  am  shuidh  air  cloich  an  starrain 
Ag  eisdeachd  ri  rod  a'  chladaich  : 

Chu  sil  i,  chu  sìl  o, 

Chu  sil  i,  chu  sil  o. 
Chi  mi  barr  nan  tonn  ag  eirigh, 
'S  iad  cho  geal  ri  canach  sleibhe  : 

Chu  sìl  i,  chu  sìl  o, 

Chu  sil  i,  chu  sìl  o. 

Siubhlaidh  i  na  glinn  as  doimhne, 
'S  i  a'  snòtach  sron  na  gaoithe; 

Chu  sil  i,  chu  sil  o, 

Chu  sil  i,  chu  sil  o. 
Ged'  bhitheadh  gaoth  gu  cruaidh  a'  seideadh, 
Is  tuinn  a'  chuaini  le  fuaim  a'  beucaich, 
Sgapadh  i  an  fhairg'   mu'n  cuairt  dith, 
Is  sheoladh  i  measg  gairich   stuaghan  : 

Chu  sil  i,  chu  sil  o, 

Chu  sil  i,  chu  sìl  o. 

Riamh  chan  fhacas  sgraing  o  h-aodann 
Nuair  bu  ghairge  colg  nam  faoilleach  : 

Chu  sil  i,  chu  sil  o, 

Chu  sil  i,  chu  sil  o. 

Guthan  Bheathaìchean. 

Chuala  mi  comhart  aig  an  dorus. 
Co  a  rinn  an  comhart  aig  an  dorus? 
Rinn  an  cu  an  comhart  aig-  an  dorus. 
Chuala  mi  geum  anns  a'  bhathaich. 
Co  a  rinn  an  geum  anns  a'  bhathaich? 
Rinn  a'  bho  an  geum  anns  a'  bhathaich. 
Chuala  mi  sitìr  anns  an  stabul 
Co  a  rinn  an  sitir  anns  an  stabul? 
Rinn  an  t-each  an  sitir  anns  an  stabul. 
Chuala  mi  gfogfail  anns  an  t-sabhal 
Co  a  rinn  a'  ghog-ail  anns  an  t-sabhal 
Rinn  a'  chearc  a'  ghogail  anns  an  t-sabhal. 
Chuala  mi  meilich  air  a'  chnoc. 
Co  a  rinn  a'  mheilich  air  a'  chnoc? 
Rinn  a'  chaora  a'  mheilich  air  a'  chnoc. 
.  Chuala  mi  meagadaich  anns  a'  chreig. 
Co  a  rinn  a'  mheagadaich  anns  a'  chreig? 
Rinn  a'  ghobhar  a'  mheagad'aich  anns  a'  chreig. 
Chuala  mi  langan  air  a'  bheinn. 
Co  a  rinn  an  langan  air  a'  bheinn? 
Rinn  am  fiadh  an  langan  air  a'  bheinn. 
Chuala  mi  ceilear  binn  air  a'  gheig. 
Co  a  rinn  an  ceilear  binn  air  a'  gheig? 
Rinn  an  smeorach  an  ceilear  binn  air  a'  gheig. 
Chuala  mi  guileag  air  an  loch. 
Co  a  rinn  a'  ghuileag  air  an  loch? 
Rinn  an  eala  a'  ghuileag  air  an  loch. 
Chuala  mi  gròc  anns  a'  ghleann. 
Co  a  rinn  an  gròc  anns  a'  ghleann? 
Rinn  am  fitheach  dubh  an  gròc  anns  a'  ghleann. 
Chuala  mi  srann  air  a'  mhachair. 
Co  a  rinn  an  srann  air  a*  mhachair? 
Rinn  an  seillean  strianach  an  srann  air  a'  mhachair. 

A'  Chuileag  agus  an  Seillean.     (Conaltradh.) 

A'  Chuileag : 

Teann  a  nall  a  sheillein  ghreannair 
Chum  's  gun  cuir  mi  srann  ad  chluais, 
Mu'n  ghanndair  thainig  oirnn  's  an  am  seo 
A  dh'  fhag  sinn  uile  fann  is  fuar  : 
Gun  phor  's  a'  ghleann  gun  fhasgadh  ann, 
'S  an  geamhradh  a'  teachd  oirnn  le  gruaim  ; 
O  thig  air  ball  's  thoir  dhomh  do  gheall 
Nach  toir  thu  theanntachd  mise  suas. 
An  Seillean  : 

An  tu-s'  a'  bhansgal  bhitheadh  ri  dranndan 
Measg  nam  meangan  air  gach  bruaich? 

Gun  dad  ad  cheann  ach  mire  's  dannsa, 
Gun  bhiadh  gun  annlann'g-  an  cur  suas  : 
Thig-  gaoth  nam  beanntan  nis  gu  feanntaidh 
Is  pronnaidh  i  gach  ball  mar  luath ; 
'S  bi'  mis'  's  an  am  sin  's  gun  ni  gann  dhomh 
Le  mil  an  t-samhraidh  anns  a'  chuaich.** 


An  Gobhachan  no  An  Ceardalan. 

Air  do'n  chloinn  breth  air  gobhachan  mu  iochdar  a'  chuirp, 
bhuaileadh  e  a  uchd  a  nunn  agus  a  nall  le  gliog,  glag.  An  sin 
theireadh.  a'  chlann  : 

Buail  an  t-ord  a  ghobhachain, 

Buail  gu  laidir  fothad  e ; 

Buail  an  t-ord  a  ghobhachain, 

Is  gheibh  thu  bonn-a-sia. 


Tarbh  na  duthcha  agus  an  Tarbh  Coimheach. 

Thug  tarbh  na  duthcha  an  aire  do  tharbh  coimheach  air  taobh 
thall  an  locha.  Rinn  iad  air  a  cheile  a'  bagairt  agus  a'  buirean, 
agus  a'  cur  nam  bruach  'n  am  mirean  anns  an  speur.  Thachair 
iad  air  a  cheìle  aig  ceann  an  locha.    An  sin  thoisich  an  conaltradh  : 

Tàrbh  na  duthcha  :     Na  tig  na's  daine. 

Tarbh  coimheach    :     Carson,   a  gharrlaoich? 

Tarbh  na  duthcha  :     Chùirinn  fo  m'  shail  thu. 

Tarbh  coimheach    :     Ciod  e  bu  lon  dhut? 

Tarbh  na  duthcha  :     Fraoch  gorm  na  moinntich. 

Tarbh  coimheach    :     Cha  b'  ionnan  's  mo  dhoigh-sa. 

Tarbh  na  duthcha  :     Ciod  e  do  bheo-shlaint  ? 

Tarbh  coimheach    :     Cruithneachd  is  eorna. 

Tarbh  na  duthcha  :     Thilginn  's  an  lon  thu. 

Tarbh  coimheach  :  Feuch  thusa  a  sheoid  ris. 
Thainig  iad  an  sin  gfu  seitrich  agus  gu  bruthadh  agus  iad 
a  toirt  upagan  air  a  cheiie  mar  dha  bheinn  a  dh'  fhagadh  am 
bunaitean.  Mar  sin  dhaibh  fad  an  fheasgair  gus  an  d'  thug  am 
fraoch  cruadalach  buaidh  air  a'  chruithneachd  bhuig  agus  theich 
an  tarbh  coimheach  an  rathad  a  thainig  e. 


An  Coileach,  an  Cu,  agus  an  Sionnachw 

Bha  coileach  agus  cu  aig"  tuathanach  uair  a  bha  siud  agus 
ghabh  iad  mor  chean  air  a  cheile.  Is  ann  a  dh'  fhalbh  iad  latha 
araidh  air  sgriob  a  dh'  amharc  an  t-saoghail.     Thuit  an  oidhche 

*  Chan  'eil  air  sgeul  ach  blaigh  de  seo  a  nis 

orra  agus  iad  fada  bho  an  dachaigh.     Thaìning  iad  air  coiU  agus 
a  steach  innte  ghabh  iad. 

Leum  an  coileach  gu  meangan  craoibhe,  chuir  e  a  cheann  fo 
a  sgeith,  chluthaich  e  e-fein  agus,  an  uine  ghearr,  bha  a  'n  a 
throm-chadal.  Fhuair  an  cu  toU  aig  bun  na  craoibhe  ceudna  lan 
de  dhuiUich  thioraim  sheasgair  na  bliadhna  an  uiridh.  Sgriob  e 
.roinn  a  mach,  agus  de'n  fhuidhlich  rinn  e  a  leabaidh  agus  ghabh 
e-san  cuideachd  mu  thamh. 

Mun  do  chiar  an  latha  anns  an  aird  an-ear  bha  an  coileach 
air  a  chorra-bhiod.  Chrath  e  a  sgiathan  agus  ghairm  e  gu 
loinneil.  Chaidh  am  fuaim  fada  agus  farsaing.  De  a  thachair 
ach  gun  cuala  sionnach  e,  agus  e  air  a  rathad  dachaigh  gu  a 
shaobhaidh.  Gu  liugach,  Hagach,  mar  is  dual  da  rinn  an  sionnach 
air  a'  ghuth. 

Cha  b'  fhada  gus  an  d'  rainig  e  bun  na  craoibhe  anns  an 
robh  an  coileach.  "A  choilich,"  ars  an  sionnach,  "  nach  aluinn 
do  sgiathan,  nach  dearg  cuimir  do  chirean,  agus  nach  binn  do 
ghuth.  Thig  a  nuas  feuch  an  dearc  mi  ort  na's  dluithe.*'  **  Cha 
ruig  mise  leas  sin  a  dheanamh,"  ars  an  coileach,  *'  agus  caraid 
dhomh  'n  a  chadal  aig  bun  na  craoibhe.  Cuir  failte  air-san  agus 
gheibh  thu  na  tha  thu  ag  iarraidh, — agus  a  toilltinn  "  (fhreagairt 
e  os  iseal). 

Rinn  an  sionnach  mar  a  chomhairlicheadh,  an  duil  gum  b'  e 
eun  eile  a  bha  anns  an  aite  a  chomharraìcheadh  a  mach.  Thoisich 
e  air  snotach  gach  tuill  gu  fìatach,  furachail.  Cha  d'  fhuair  e 
moran  dàlach.  Gun  fhios  gun  fhaireachadh,  ghrad  !eum  an  cu 
an  sgornan  an  t-sionnaich.  •  Thug  e  crathadh  garg  air ;  agus  bha 
an  sionnach  gun  deo  aig  bun  na  craoibhe.  An  sin  rinn  an  coileacb 
gairm-chaithreim  :  leum  e  de'n  gheig  gu  lar,  agus  thog  e-fein 
agus  an  cu  orra-  dachaigh. 


ROINN   3. 

Conaltraidhean  eadar  Daoìne  agus  Ainmhidhean, 

Àn  t-£ach  agtis  am  Marcach. 

"  Slupan,  slapan,"  ars  an  t-each  glas, 

'S  a  cheum  air  fas  trom  le  fardal. 
*'  Tha  an  rathad  seo  fad,"  ars  am  marcach  ris, 
"  Greas  ort,  no  cha  ruig  sinn  gu  maduinn." 
**  Friogam,   frogam,"  ars   an  t-each  glas, 
*'  An  dean  an  t-astar  sin  gnothach?" 
**  Ged  is  maith  e,  cha  dean,"  ars  am  marcach  ,ris, 
"  Greas  ort,  no  cha  ruig  sinn  gu  maduinn." 

•*  O  horadal,   O  horadal,"  ars  an  t-each  glas, 
"  Theid  mise  cho  luath  ris  a'  ghaoith  leat." 
'*  Mo  charaid,  mo  charaid,"  ars  am  marcach  ris, 
"  Ruigfidh  sinn  mun  tuit  an  oidhch'   oirnn." 
(Thogadh  inbheach  balach  beag  no  caileag  air  a  g-hluin  agus 
shamhlaicheadh  e  an  toiseach  each  a'  coiseachd  ;  an  sin  a'  sodradh, 
agus  mu  dheireadh  a'   cruinnleum.     Bu  thoileacheas-inntinn  son- 
raichte  seo  do'n  chloinn  bhig.) 


Comhairle  an  Eich  do'n  Mharcach. 

Na  cuir  am  ruith  le  leathad  mì, 
Air  talamh  bog  no  mointich  ; 
Na  greas  a'  direadh  bruthaich  mi, 
'S  na  caomhain  mi  air  comhnard. 


Earail  Oisein  d'a  Mhathair. 

(Agus  ise  'n  a  h-eilid  fo  gheasan.) 

Ma's  tu  mo  mhathair  's  fìadh  thu, 

Bheir  mi  o  ho,  rann  o  ho. 

Eirich  moch  mun  eirich  grian  ort, 

Bheir  mi  o  ho  rann  o  ho, 

E  ho  hi  ri,  ri  bheag  o  ho, 

O  hi,  o  ho,  ro  ho, 

Bheir  mi  o  ho,  rann  o  ho. 

Siubhail  sliabh  mun  eirich  teas  ort, 

Bheir  mi  o  ho,  rann  o  ho; 

An  aire  dhut  o  ghniomh  nan  con, 

Bheir  mi  o  ho,  rann  o  ho; 

Ma  theid  thu  do  na  beanntan  arda, 

An  aire  dhut  o  chlann  nan  cearda, 

Clann  nan  cearda   's  an  cuid  chon ; 

Da  chu  dheug  air  lomhainn  aca, 

'S  a  chu  fein  air  laimh  gach  fir ; 

Bheir  mi  o  ho,  rann  o  ho, 

E  ho  ri  ri,  ri  bheag  o  ho, 

O  hi,  o  ho,  ho  ro; 

Bheir  mi  o  ho,  rann  o  ho. 

Ma  theid  thu  do  na  gleanntan  iseal, 

An  aire  dhut  o  chlann  na  frithe ; 

Da  chu  dheug-  air  lomhainn  aca 
*S  a  chu  fein  air  laimh  gach  fir  ; 

Bheir  mo  o  ho,  etc. 
Ma    theid    thu   do    na   gleanntan   domhain, 
An   aire  dhut  o  chlann  a'   ghobhann ; 
Clann  a'  g-hobhann  's  an  cuid  chon. 
Da  chu  dheug  air  lomhainn  aca, 
'S  a  chu  fein  air  laimh  g^ach  fir ; 

Bheir  mi  o  ho,  rann  o  ho,  etc. 

(Seall  ''  Carmina  Gadelica.") 


An  Gìlle  Beag  agus  an  t-Uaireadair. 

Tha  uaireadair  aig-  m'  athair-sa 

'S  chan  fhacas  riamh  'n  a  thamh  e ; 

Cha  teid  fois  no  fosadh  air 

A   sheachdain  no  a  Shàbaid. 

Nuair  chuireas  mi  ri  m'  chluais  e 

Feuch  de  tha  e  ag  ràitinn ; 

'S  e  their  e  rium  gu  sgiobalta, 

"  An  tuig,  an  tuig,  an  tuìg  thu  mi? 

An  tuig,  an  tuig,  an  tuig  thu  mi? 

An  tuig,  an  tuig,  an  tuig  thu  mi? 

An   tuig   thu  nis  mo  chanan? 

'lUe  bhig  an  tuig  thu  mi? 

An  tuig  thu  a  nis  idir  mi 

'lUe  bhig  an  tuigf  thu  mi? 

'S  mi  labhairt  anns  a'  Ghaidhlig"." 

An  sin  gu  clis  their  mise  ris, 

*'  Tha  fios  gu  maith  gun  tuig-inns'   thu, 

Gun  tuig,  gun  tuig,  gun  tuiginns'  thu, 

Tha  fios  g-u  maith  gun  tuiginns'  thu, 

'S   tu  labhairt  anns  a'   Ghaidhlig. " 


An  Gille  Beag  anns  a'  Cheardaich. 

Cluinn  ponc  an  uird, 
Cluinn  ponc  an  uird 
Gu  fonnmhor  air  an  innean  ; 
Cluinn  ponc  an  uird.. 
Tha  'n  gobha  mor  le  surd 
A'  cumadh  chruidhean  ur' 
Air  son  mo  lothaig  luraich  ; 
Cluinn  ponc  an  uird. 
Buillean  teann'  is  dfuth' 
Air  gàd  de  ìarunn  ur, 

Sradagan  a'  leum  'n  am  frasan ; 

Ciuinn  ponc  an  uird 

Buille  nall  's  a  nunn, 

Is  dararaich  air  an  cul ; 

Buille  bheag  an  seo  's  an  siud ; 

Cluinn  ponc  an  uird'. 


Tha  ceithir  cruidhean  cuimir, 

De  iarunn  ur  o'n  teine, 

Deiseil  air  an  innean ; 

Cluinn  ponc  an  uird. 

Taragan  'g-  an  sparradh, 

Le  buillean  cHs  is  daingean, 

An  ladhair  mo  lothaig'  cheanaih' ; 

Cluinn  ponc  an  uird. 

Air  mo  rathad  dachaigh, 

Le  fiothrum,  fothrum  chasan, 

Saoilidh   mi  gun  claist  mi 

A  rithis  ponc  an  uird  ; 

Cluinn  ponc  an  uird, 

Cluinn  pone  an  uird. 

Seann  radh  : 

Cha  chualas  riamh  ceol  bu  bhinne 
Na  da  ghobhainn  aig  an  innean ; 
Ord  mor  fein  an  laimh  gach  duine, 
Is  iad  a'  bualadh  buiile  air  bhuiUe. 


:o: 


An  Gille  Beag  agus  an  Sneachda. 

Tha  an   sneachda  a'  tuiteam, 
A'  tuiteam,  a'  tuiteam ; 
Tha   an    sneachda  a'   tuiteam 
Gu  samhach  a  nuas. 
Na  miltean  de  lòinean 
A   speuran  a'  dortadh, 
'S  a'  chiuine  a'  seoladh 
Mar  eoin  air  a'  chuan. 
Gun  fhois  orr'  gun  fhosadh, 
An  sgios  cha  chuir  clos   orr', 
A'  mireag  's  a'  cleasachd 
Mun  laigh  iad  air  cluain. 
lad  a'  comhdach'   gach  machair, 
Gach  cnocaia  's  gach  lagain  ; 
Gach   craobh  nis'  cho  geal  leo 
Ri  canach  napi  bruach. 

Nach  sinne  bhitheas   sona, 

Nuaìr  g^heibh  sinn   an  cothrom 
Bhith  deanamh  bhall  sneachda 
'S  'g-  an  tilgeil  mu'n  cuairt. 
A'   carachd   's  a'   sabaid, 
Ag  eigheach   le   caithreim, 
Ged  thig-eadh  a'  gailleann 
Chan   fhairich  sinn  fuachd. 
Ni  sinn  bodach  air  sneachda 
Bheir  gair  ort  r'ia'  fhaicinn ; 
Bi'  seann  ad  mo  sheanar 
A'   comhdach'   a  ghruaig' ; 
Agus  da  chaoran  mhona 
An  suilean  an  t-seoid  ud; 
Bi'  speuclan  air  sroin, 
Is  fainn'  oir  ann  a  chluais. 
'N  a  bheul  bi'  piob-cheothaidh 
Bi'  bata  'n  a  dhorn  aig', 
Agus  feusag  de  chloimh  air 
Cho  dubh  ris  a'  ghual. 


An  GiUe  Beag  agus  Buill  a  Chuirp. 

Tha  da  laimh  agam  a  dh'   oibricheas, 

Lamh  dheas  agus  lamh  chli ; 

Tha  da  chois  agam  a  ruitheas  luath 

Da  dheud  gu  itheadh  bidh'  : 

Tha  da  chluais  agam  leis  an  cluinn, 

Da  shuil  mhaith  leis  an  leir ; 

Nach  iongnadh  leibh  na  thugadh  dhuinn 

Nam  faighinn  chur  an  ceill  ! 

Ged  is  càraidean  na  dh'  ainmich  mi, 

Is   aonar   ceann   is  beul, 

Teanga,  smig  is  sron, 

'S  nach  neonach  leibh  mo  sgeul.* 


:  + 


Na  Tuinn  a'  briseadh  air  an  Traigh: 

Cruaidh-chas  is  gair-bais  air  mor-chuan, 
Mun  ranas  traigh,  mun  ranas  traigh.f 

*  Nach  freagarrach  an   rann  seo  air  son  dàimh  an  fhocail   "  da  "   a   thai<?- 
beanadh   do'n   chloinn  ! 

f  (a)  Bha  rùn  an  dàin  am  fuaim  nan  tonn.     Aonghas  MacDhonnchaidh. 
(b)  An   traigh  si     thfs  traigh  Eibhir  fhuair,    tuicim  an  traigh,    adchluinnini 
fuaim,   "  Cath   Maighe  Lena." 

ROINN  4. 

BRIATHRAN  CAIGNICHTE. 

No,  Ceist  agfus  Freagairt. 

Cha  robh  cinneach  eile  ann  a  shealbhaich  uiread  de'n  t-seorsa 
seo  de  bhriathrachas  agus  a  chuir  gu  buil  cho  tarbhach  e  agus  a 
rinn  ar  sinnsir-ne.  Tha  e  ro-fheagarrach  air  son  oilein  le  bhith 
a'  deanamh  na  cloinne  ealanta  ann  an  gnaths  na  cainnte  gun  fhios 
daibh,  maille  ri  bhith  a'  cumail  suas  an  aire  gu  deireadh  an 
t-seanchais.  Tha  cuid  deth  gun  bhladh  ach  cha  chuir  sin  smuair- 
ean  air  a'  chloinn. 


I. 
Tiugainn  a  dh'  lomain. 

Tiugainn  a  dh'   iomain. 

De  an  iomaìn? — lomain  chaman. 

De  an  caman? — Caman  ur. 

De  ur? — Ur  adhar. 

De  an   t-adhar? — Adhar  eun. 

De  an  t-eun? — Eun  air  iteig. 

De  an  iteag? — Iteag  fithich. 

De  am  fitheach? — Am  fitheach  dubh  a  mharbhas  uain  's  nach 
toir  an  t-suil  do'n  ìsean. 

II. 
Tiugainn  Dachaigh. 

Tiugainn  dachaigh. 

Co  an  dachaigh? — Dachaigh   m'  athar. 

Co  d'  athair? — Uilleam  Maor. 

Co  am  maor? — Maor   a'   chladaich. 

Co  an  cladach? — Cladach  feamann. 

Co  an  fheamainn? — Feamainn  chirean. 

Co  an  cirean? — Cirean  coilich. 

Co  an  coileach? — Coileach  fraoich. 

Co  am  fraoch? — Fraoch  na  beinne. 

Co  a'  bheinn? — Beinn  nan  caorach. 

Co  na  caoraich? — Caoraich  bhreaca. 

Co  am   breac? — Breac  na  linne. 

Co  an  lìnne? — An  linne  dhorahaìn. 

Co  an  domhain? — An  domhain  mhor  mu'n  iadh  a'  ghrian,    's 

faic  thu  crioch  no  ceann  oirr'. 

IIl. 

Tiugainn  a  dh'  lasgach. 

Tiugfainn  a  dh'  iasgach. 
De  an  t-iasgfach? — lasgach  creige. 
De  a'   chreag"? — Creag  an  roin. 
De  an  ron? — Ron  a'  chuain. 
De  an  cuan? — Cuan  nan  tonn. 
De  na  tuinn? — Tuinn  na  mara. 
De  a'  mhuir? — A'  mhuir  Ruadh. 
De  an  Ruadh? — Ruadh  Lochabar. 
De  abar? — Abar,  eabar  :  abair  fein  e,  cheann  gun  cheill,  nach 
tuìg  gum  bheil  mi  fanaid  ort. 

IV. 
Chi  Mi  Gille. 

Chi  mi  g-ille. 

Co  an   gille? — Gille-mirein. 
Co  am  mirean? — Mirean-chruach. 
Co  a'  chruach? — Cruach  mhona. 
Co  a'   mhoine? — Moine  Phadruig. 
Co  Padruig? — Padruig  Tuairnear. 
Co  an  tuairneàr? — Tuairnear  cuidhle. 
Co  a'    chuidheall? — Cuidheall-shniomha. 
Co  an  sniomh? — Sniomh  na  cloimhe. 
Co  a'  chloimh? — Cloimh  nan  caorach. 
Co  na  caoraich? — Caoraich  mhaola. 
Co  am  maol? — Mail  chinntire. 
Co  'n  ceanntire? — 'Ceann  gun  cheill  mar  do  cheann  fein,  gun 
leirsinn  is  gun  bhreithneachadh. 


o: 


BRIATHRAN  CEARCLACH. 

Bha  an  seorsa  briathrachaìs   sco  gu   maith  lionmhor  o   shean 
ged  is  tearc  iad  an  diugh. 

I. 
An  Gobha  's  an  Crann. 

Rinn  an  gobha  crann, 
Rinn   an  crann  treabhadh, 
Rìnn  an  treabhadh  barr, 
Rinn  am  barr  biadh, 
Rinn  am  biadh  gobha  laidir. 
Co  an  gobha? — Gobha  dubh  a'  ghuail. 
Co  an  gfual? — An  gual  a  theasaich  iarunn. 
Co  an  t-iarunn? — An  t-iarunn  a  rinn  an  crann. 
Co  an  crann? — Chan  e  crann  bàta,  no  idir  crann  sgadain  ach 
crann  maith  iaruinn  a  bheir  biadh  a  talamh. 

II. 

Dh'  ith   fride  cruimheag, 

Dh'  ith  cruimheag  fitheach, 

Dh'  ith  fitheach  cu, 

Dh'  ith  cu  ron, 

Dh'  ith  ron  bradan, 

Dh'  ith  bradan  sgadan, 

Dh*  ith  sg^adan  siol, 

Dh'   ith  siol  cruimheag*, 

Dh'  ith  cruimheag  fride  : — 

Agfus  sin  agadsa  an  ceann-criche 

Direach  far  'n  a  thoìsich  sinn. 


:  o 


Calum  Figheadair  agus  Alasdair  Taillear. 

Ho  ro  Calum  figheadair  rinn  Alasdair  a'  bhriogais  da, 

Cho  maith  ri  seacaid  sg"iobalta  nach  ruigeadh  ach  na  màsan. 

"  Carson  tha  pocaid  ann  a  cul?"  arsa  Calum  figheadair ; 

**  Sin  agadsa  am  fasan  ur,"  ars  Alasdair  taiUear. 

'*  C'  uim'  a  rinn  thu  i  cho  teann?"  arsa  Calum  figheadair ; 

"  Sin  agadsa  an  t-aodach  gann,"  ars  Alasdair  taillear. 

'*  Dh'    fhighinn-sa    mar    dh'    fhuaigheadh    tu,"    arsa    Calum 
figheadair ; 

*'  Dh'    fhuaighinn-sa    mar    dh'    fhigheadh    tu,"    ars    Alasdair 
taiUear. 

*'  Bha  thu  air  mo  bhanais  feìn,"  arsa  Calum  figheadair ; 

**  Ma   bha  cha   mhor    a  fhuair  mi  dh'    fheis,"   ars   Alasdair 
taillear. 

*'  Fhuair  thu  cearc  air  do  chuid  fein,"  arsa  Calum  figheadair ; 

*'  Cha  d'  fhuair  mi  dhith  ach  barr  na  sgeith','*  ars  Alasdair 
taiUear. 

"  De  tha  agad  anns  a'  phoit?"  arsa  Calum  figheadair; 

*'  Cuid  de  mharagan  a'  mhoilt,"  ars  Alasdair  taillear. 

**  Bi'    iad    malth    nuair    bhitheas    iad    bruith,"    arsa    Calum 
figheadair ; 

*'  Cha  teid  gearradh  dhiubh  ad  phluic, "  ars  Alasdair  taillear. 

*'  Tha  mise  toileach  gabhail  ort,"  arsa  Calum  figheadair ; 

"  De  an  t-adhbhar  th'  agad  dhomh?"  ars  Alasdair  taillear. 
B'    e    siud    a'    chàraid    iongantach    nuair    thosich    iad    air 

righeachas ; 
Chuir  Alasdair  's  a'  mhionaid  e  's  an  innear  air  a  mhàgan. 


An  Lair  'n  a  Cruinn-leum. 

Air  bhith  a'  labhairt  an  rainn  seo  thogadh  neach  inbheach 
balachan  no  caileag  air  a  ghluin  a'  samhlachadh  eich  agus  e  'n 
a  ruith. 


31 

Theireadh  an  t-each  :  *'  Am  faca  tu  marcach  seachad  an  seo?" 

Am  marcach  :  '*  Chunnaic." 

An  t-each  :  "  Saoil  am  beir  sinn  air?" 

Am  marcach  :  **  Beiridh  ma  ruitheas  tu  g-u  luath.  Samh- 
laichidh  '*  an  t-each  "  an  sin  e  a  bhith  'n  a  chruinn-Ieum  agus 
their  iad  le  cheile  : 

"  Lair  dhubh  bhreabach  leis  na  creagan, 
Mis'  air  a  muin,  ise  'n  a  ruith, 
Lan  mo  dhuirn  de  chaoran  dearga 
'M  bun  a  h-earbuiU  's  i  'n  a  ruith. 
U  i  o  h-omh,  u  i  o  h-omh." 

(Ag-  aithrìs  air  sitrich  an  eich.)* 


ROINN  5. 
BRIATHRAN  TACHRAISTE. 

Theireadh  cuid  "  fàradh  a'  bhreithneachais  "  ri  a  leithid  seo  de 
abartachd  agfus  ged  tha  a'  cheart  seorsa  r'a  fhaotainn  ann  am 
moran  chanan  eile,  tha  e  r'a  fhaicinn  nach  'eil  uiread  die  rangan 
'n  am  fàraidhean  agus  a  tha  againne,  agus  a  thuiHeadh  air  sìn 
gheibhear  snas  na  bardachd  orra  gu  maith  tric  anns  a'  Ghaidhlig. 

Bheirear  fainear  gum  bheil  moran  8e  athaithris  anns  an 
t-seanchas  seo;  ach  cha  sharaichear  a'  chlann  le  sin,  mar  bu  maith 
a  b'  aithne  do  ar  sinnsir. 


An  t-Uan  Gionach. 


Bha  nighean  bheag  laghach  an  siud  aon  uair  air  an  robh  Mairi 
mar  ainm.  Bha  uan  aice  'n  a  uilleagan.  Thachair  gun  do  dh' 
fhag  a  parantan  i  aon  latha  aig  an  taigh  leithe  fein  agus  dh'  fhalbh 
iad  a  ghearradh  an  arbhair.  Thug  a  partantan  airgiod  do  Mhairi 
agus  dh'  iarr  iad  oirre  ubhlan  a  cheannach  anns  a'  bhuth.  An 
ceann  beagan  uine,  dh'  fhalbh  Mairi  do'n  bhuth,  agus  dh'  fhalbh 
an  t-uan  leithe.-  Cheannaich  i  ubhlan  agus  thug  i  roinn  do'n  uan ; 
ach  cha  roibh  an  t-uan  idir  toilichte  leis  an  roinn  a  fhuair  c.  Chuir 
e  smuairean  air  Mairi  gun  robh  an  t-uan  cho  gionach,  agus  thoisich 
i  air  a  thiUeadh  dachaigh  leisfein  ;  ach  dachaigh  cha  tilleadh  an 
t-uan. 

Ciod  a  thachair  orra  ach  cu. 

'*  A  choin,  a  choin,"  arsa  Mairi,  **  till  an  t-uan,  agus  cuir 
dachaigh  e. " 

*  Bu  chleachdadh  o  shean  bad  chaòran  a  cheangal  an  earball  beathaich  mar 
mheadhon  air  a  sheunadh  o  shuil,  o  dhosgadh  agus  o  ^ach  tubaist  eile  do'n 
robh  e  buailteach. 


32 

•*  Is  mise  nach  tiU,"  arsa  an  cu. 
Dh'  fhalbh  iad  a  rithis.     Ciod  a  thachair  orra  ach  bata. 
"  A  bhata,  a  bhata,"  arsa  Mairi, 

Buail  an  cu  nach  till  an  t-uan 

Agus  nach  cuir  dachaigfh  e. " 
"  Is  mise  nach  buail,"  arsa  am  bata. 
Dh'  fhalbh  iad  a  rithis.     Ciod  a  thachair  orra  ach  teine. 
**  A  theine  ,a  theine,"  arsa  Mairi, 
"  Loisg-  am  bata,  nach  buail  an  cu, 

Nach  till  an  t-uan, 

Ag-us  nach   cuir  dachaigh  e. " 
'*  Is  mise  nach  loisgf,"  arsa  an  teine. 
Dh'  fhalbh  iad  a  rithis.     Ciod  a  thachair  orra  ach  uisg-e. 
**  A  uisge,  a  uisge,"  arsa  Mairi, 
'*  Bath  an  teine  nach  loisgf  am  bata 

Nach  buail  an  cu 

Nach  till  an  t-uan 

Agus  nach  cuir   dachaigh   e. " 
**  Is  mise  nach  bath,"   arsa  an  t-uisg-e. 
Dh'  fhalbh  iad  a  rithis.     Ciod  a  thachair  orra  ach  damh. 
"  A  dhaimh,  a  dhaimh,"  arsa  Mairij 

Ol  an  t-uisge  nach  bath  an  teìne 

Nach  loisg:  am  bata 

Nach  buail  an  cu 

Nach  till  an  t-uan 

Agus  nach  cuir  dachaìg-h  e. " 
"  Is  mise  nach  ol/'  arsa  an  damh. 
Dh'  fhalbh  iad  a  rithis.     Ciod  a  thachair  orra  ach  feoladair. 
'•  A  fheoladair,   a  fheoladair,"  arsa  Mairi, 

Marbh  an  damh  nach  ol  an  t-uìsg-e 

Nach  bath  an  teine 

Nach  loisg  am  bata 

Nach  buail  an  cu 

Nach  till  an  t-uan 

Agus  nach  cuir  dachaigh  e. " 
'*  Is  mise  nach  marbh,"  arSa  am  feoladair. 
Dh'  fhalbh  iad  a  rithis.     Ciod  a  thachaìr  orra  ach  taod. 
*'  A  thaoid,    a  thaoid,"  arsa  Mairi, 

Croch  am  feoladair  nach  marbh  an  damh 

Nach    ol  an  t-uisge 

Nach  bath  an   teine 

Nach  loisg  am  bata 

Nach  buail  an  cu 

Nach  till  an  t-uan 

Agus  nach  cuir  dachaigfh  e." 
"  Is  mise  nacb  croch,"  arsa  an  taod. 
Dh'  fhalbh  iad  a  rìthis.     Ciod  a  thachair'  orra  ach  luch, 
**  A  luch,  a  luch,"  arsa  Mairi, 

Gearr  an  taod  nach  croch  am  feoladair, 

Nach  marbh  an   damh 

Nach  ol  an  t-uisge 

Nach  bath  an  teine 

Nach  loisg-  am  bata 

Nach  buail  an  cu 

Nach  tiU  an  t-uan 

Agus  nach  cuir  dachaigh  e. " 
"  Is  mise  nach  g-earr,"  arsa  an  hich. 
Dh*  fJialbh  iad  a  rithis.     Ciod  a  thachair  orra  ach  cat. 
"  A  chait,  a  chait,"  arsa  Mairi, 

Ruith  an  luch  nach  gearr  an  taod 

Nach  croch  am   feoladair 

Nach  marbh  an  damh 

Nach  ol  an  t-uisg-e 

Nach  bath  an  teine 

Nach  loisg  am  bata 

Nach  buail  an  cu 

Nach  till  an  t-uan 

Agus  nach  cuir  dachaigh  e. 
"  Ni  mise  sin  gun  dail,"  arsa  an  cat ;  agus, — 

Ruith  an  cat  an  luch, 

Ruith  an  luch  an  taod, 

Ruith  an  taod  am  feoladair 

Ruìth  am  feoladair  an  damh 

Ruith  an   damh   an  t-uisge 

Ruith  an  t-uisge  an  teine 

Ruith  an  teine  am  bata 

Ruith  am  bata  an  cu 

Ruith  an  cu  an  t-uan 

Ruith  an  t-uan  dachaigh  ;  agus, 
riamh  tuilleadh  cha  do  dh'  iarr  e  barrachd  agus  bu  choir  da. 


o: 


Mineachan  agus  Monachan. 

No 

Biorachan  Beag  agus  Biorachan  Mor. 

Dh'  fhalbh  Mineachan  agus  Monachan  aon  latha  do  bhad  na 
calltuinne  a  bhuain  chnothan  ;  ach  mar  bhuaineadh  Monachan  dh' 
itheadh  Mineachan.  'S  e  bun  a  bh'  ann  gun  deachaidh  Monachan 
air  toir  slaite  leis  an  gabhadh  e  air  Mineachan  agus  e  ag  itheadh 
a  chuid  chnothan. 

Rainig  e  an  t-slat. 
'*  De  do  naidheachd  an  diugh  a  Mhonachain?"  arsa  an  t-slat. 
Is   e  mo    naidheachd,"   arsa    Monachan,    "  gum  bheil  mi  ag 
iarraidh. — 

Slat  a  ghabhas  air  Mineachan, 
'S  e  ag  itheadh  mo  chuid  chnothan." 
"  Chan  fhaigh  thu  mise,"  arsa  an  t-slat,  *'  gus  am  faigh  thu 
sgian  a  ghearras  mi." 


BI 

Rainig  e  an  sgian. 
'*  De  do  naidheachd  an  diugh,  a  Mhonachain?"  arsa  an  sgian. 
"  Is  e  mo  naidheachd,"   arsa  Monachan,   "  gum  bheil  mi  ag 
iarraidh. — 

Sgian  a  ghearras  slat, 
Slat  a  ghabhas  air  Mineachan 
'S  e  ag  itheadh  mo  chuid  chnothan." 
"  Chan  fhaigh    thu  mise,"  arsa   an  sgian,"    **  gus  am  faigh 
thu  clach  a  bhleitheas  mi." 

Rainig  e  a'  chlach. 
'*  De  do  naidheachd  an  diugh,  a  Mhonachain,"  arsa  a'  chlach, 
"  Is  e   mo    naidheachd, "    arsa    Monachan,    "  gum    bheil    mi 
ag  iarraidh, — 

Clach  a  bhleitheas  sgian, 
Sgian  a  ghearras   slat, 
Slat  a    ghabhas   air   Mineachan 
'S  e  ag  itheadh  mo  chuid  chnothan. 
"  Chan  fhaigh  thu  mise,"   arsa    a'  chlach,    "  gus  am   faigh 
thu   uisge  a  fhliuchas  mi." 

Rainig  e  an.  t-uisge. 
"  De  do  naidheachd  an  diugh,  a  Monachaih?"  arsa  an  t-uisge. 
"  Is  e  mo  naidheachd,"   arsa   Monachan,"  gum  bheil  mi   ag 
iarraidh, — 

Uisge  a  fhliuchas  clach, 
Clach  a  bhleitheas  sgian, 
Sgian  a  ghearras  slat, 
Slat  a  ghabhas  air  Mineachan 
'S  e  ag  itheadh  mo  chuid  chnothan. " 
"  Chan   fhaigh   thu  mise,"  arsa  an  t-uisge,    "  gus   am   faigh 
thu  fiadh  a  shnamhas  orm." 
Rainig  e  am  fiadh. 
"  De  do  naidheachd  an  diugh  a  Mhonachain?"  arsa  am  fiadh. 
"  Is  e  mo  naidheachd,"   arsa  Monachan,   "  gum   bheil  mi  ag 
iarraidh, — 

Fiadh  an  shnamhas  uisge, 
Uisge  a  fhliuchas  clach, 
Clach  a  bhleitheas  sgian, 
Sgian  a  ghearras  slat, 
Slat  a  ghabhas  aìr  Mineachan, 
'S  e  ag  itheadh  mo  chuid  chnothan." 
"  Chan  fhaigh  thu  mise,"  arsa  am  fiadh,   "  gus  am  faigh  thu 
gadhar  a  ruitheas  mi." 

Rainig  e  an  gadhar. 
"  De    do    naidheachd    an    diugh,     a    Mhonachain?"    arsa    an 
gadhar. 

"  Is  e  mo  naidheachd,"  arsa  Monachan,  "  gum  bheil  mi  ag 
iarraidh, — 

Gadhar  a  ruitheas  fiadh, 
Fiadh  a  shnamhas   uisge, 
Uisge  a  fhliuchas  clach, 

Clach  a  bhleitheas  sgfian, 

Sgian  a  g-hearras  slat, 

Slat  a  ghabhas  air  Mineachan 

'S  e  ag  itheadh  mo  chuid  chnothan." 
"  Chan  fhaigh  thu  mise,"  arsa  an  gadhar,    '*  gus  am   faigh 
thu  im  a  theid  ri  m'   chasan. " 

Rainig  e  an  t-im. 
"  De  do  naidheachd  an  diugh,  a  Mhonachain?"  arsa  an  t-im. 
'*  Is  e  mo  naidheachd,"  arsa  Monachan,  **  gum  bheil  mi  ag 
iarraidh. — 

Im  a  theid  ri  casan  gadhair, 

Gadliar  a^  ruitheas  fiadh, 

Fiadh  a  shnamhas  uisge, 

Uisge  a  fhUuchas  clach, 

Clach  a  bhleitheas  sgian, 

Sgian  a  ghearras  slat, 

Slat  a  ghabhas  air  Mineachan, 

'S  e  ag  itheadh  mo  chuid  chnothan." 
"  Chan  fhaigh  thu  mise,"   arsa  an  t-im,  "  gus  am  faigh  thu 
luch  a  sgriobas  mi." 

Rainig  e  an  luch. 
De  do  naidheachd   an  diugh,  a  Mhonachain?"   arsa  an  luch. 
*'  Is  è  mo  naidheachd,"  arsa  Monachan,   '*  gum  bheil  mi  ag 
iarraidh, — 

Luch  a  sgriobas  im, 

Im  a  theid  ri  casan  gadhair, 

Gadhar  a  ruitheas  fiadh, 

Fiadh  a   shnamhas   uisge,   etc. 
"  Chan  fhaigh  thu  mise,"  arsa  an  luch,   '*  gus  am  faigh  thu 
cat  a  shealgas  mi." 

Rainig  e  an  cat. 
De  do  naidheachd  an  diugh,   a  Mhonachain?"  arsa  an  cat. 
**  Is  e  mo  naidheachd,"  arsa  Monachan,  "  gum  bheil  mi  ag 
iarraidh, — 

Cat  a  shealgas  luch, 

Luch  a  sgriobas  im, 

Im  a  theid  ri  casan  gadhair, 

Gadhar  a  ruitheas  fiadh,  etc. 
"  Chan  fhaigh     thu  mise,"  arsa  an  cat,  *'  gus  am  faigh  thu 
bo  a  bheir  bainne  dhomh." 

Rainig  e  a'  bho. 
*'  De  do  naidheachd  an  diugh,  a  Mhonachain?"  arsa  a'  bho. 
"  Is  e  mo  naidheachd,"  arsa  Monachan,   "  gum  bheil  mi  ag 
iarraidh, — 

Bo  a  bheir  bainne  dhomh, 

Bainne  a  bheir  mi  do'n  chat, 

Cat  a  shealgas  luch, 

Luch  a  sgriobas  im,  etc. 
"  Chan  fhaigh  thu  bainne  bhuamsa,"  arsa  a'  bho,  "  gus  am 
faigh  thu  boitean  bho'n  ghille-sabhail. " 

Rainig:  e   an  gille-sabhaìl. 
"  De  do  naidheachd  an  diug-h,   a  Monachain?"  arsa  an  giHe- 
sabhail. 

"  Is  e  mo  naidheachd,"  arsa  Monachan,    "  gum  bheil  mi  ag 
iarraidh, — 

Boitean  a  bheir  mi  do'n  bhoin, 
Bo  a   bheir  bainne  dhomh, 
Bainne  a  bheir  mi  do'n  chat, 
Cat  a  shealgas  luch,  etc. 
**  Chan  fhaigh  thu  boitean  bhuamsa,"    arsa   an  gille-sabhail, 
"  gus  am  faigh  thu  bonnach  dhomh  bho'n  bhean-fhuine." 
Rainig  e  a'  bhean-fhuine. 
'*  De  do  naidheachd  an  diugh,  a  Monachain?"  arsa  a'  bhean- 
fhuine. 

'*  Is  e  mo  naidheachd,"   arsa  Monachan,   "  gum  bheil  mi  ag 
iarraidh, — 

Bonnach  a  bheir  mi  do'n  ghille-sabhail, 
GiUe-sabhail  a  bheir  dhomh  boitean, 
Boitean  a  bheir  mi  do'n  bhoin, 
Bo  a  bheir  bainne  dhomh, 
Bainne  a  bheir  mi  do'n  chat,  etc. 
**  Chan  fhaigh  thu  bonnach  bhuamsa,"  arsa  a'  bhean-fhuine, 
"  gus  an  toir  thu  steach  uisge  a  dh'  fhuineas  e. " 

"  C'    ait    an     toir    mi    steach     an    t-uisge?"    dh'    fheoraich 
Monachan. 

**  Chan    'eil  aon  soitheach   a   staigh,"    arsa  a'  bhean-fhuine, 
"  ach  criathar  cabhruiche." 

Dh'  fhalbh    Monachan  leis  a'  chriathar  chun  an  tobair,   ach 
mar  chuireadh  e  ann,  rachadh  e  troimhe. 

Thachair  gun  robh  feannag  air  creìg  os  a  chionn  ;  agus  air  di 
beachd  a  ghabhail  air  a  obair,  ghlaodhà,  "  Gorach  !  gorach  !" 
**  Ciod,  ma  ta,a  tha  glic?"  dh'  fheoraich  Monachan. 
"  Cre  ruadh  agus  coinneach, 

Cre  ruadh  agus  coinneach,"  fhreagair  an  fheannag. 
Ghabh  Monachan  comhairle  na  feannaige.     Chuir  e  coinneach 
agus  cre  ruadh  air  màs  a  chriathair,  agus  thug  e  a  steach  e  do'n 
bhean-fhuine,   lom-lan   uisge. 

An  sin  dheasaich   a'  bhean-fhuine, 

Bonnach   a  thug  e   do'n   ghille-sabhail, 

An  gille-sabhail  o'n  d'  fhuair  e  boitean, 

Boitean  a  thug  e  do'n  bhoin, 

Bo  a  thug  bainne  dha, 

Bainne  a  thug  e  do'n  chat, 

Cat  a  shealg  luch, 

Luch  a  sgriob  im, 

Ifm  a  chaidh  ri  casan  gadhair, 

Gadhar  a  ruith  fiadh, 

Fìadh  a  shnamh  uisge, 

Uisge  a  fhliuch  clach. 

Clach  a  bhleith  sgian, 

Sgian  a  ghearr  slat, 

Slat  a  ghabhadh  air  Mineachan,  ach ; — 
an  uair  a  thill  Monachan,  fhuair  e  Mineachan  air  sgaineadh  leis 
na  dh'  ith  e  de  na  cnothan. 


o : 


A'  Chas  Ghoirty  no  Isean  cìrce  's  a  Chas  briste. 

Is  e  cleas  a  ,tha  an  seo.  Bhitheadh  e  iomchuidh  gum  bitheadh 
naoinear  an  car  as  lugha  anns  a'  chuideachd.  Theid  ceann-snaoid 
a  raghnachadh  ris  an  canar  an  "  An  Righ."  Aithrisidh  e-san 
duan,  radh  mu  choinne  gach  neach  anns  a'  chuideachd,  agus  e  a' 
dol  deasal.  Theirear  "Am  Bodach,"  no  Isean  Circe  ris-san  air 
an  tig  an  radh  mu  dheireadh  agus  bithidh  e  mar  fhiachaibh  air 
aon  de  na  duain  a  leanas  a  labhairt  gun  mhearachd  an  deidh  an 
-  Righ.- 


Duaìn. 

I. 

Deich  amuill  is  deich  tuill  'n  an  deich  cinn. 
Naoi   amuiU  is  naoi  tuill   'n  an  naoi  cinn. 
Ochd  amuiU  is  ochd  tuill  'n  an  ochd  cinn. 
Seachd  amuill  is  seachd  tuiH  'n  an  seachd  cinn. 
Se  amuiU  is  se  tuill  'n  an  se  cinn. 
Coig  amuill  is  coig  tuiU  'n  an  coig  cinn. 
Ceithir  amuill  is  ceithir  tuill  'n  an  ceithir  cinn. 
Tri  amuill  is  tri  tuill  'n  an  tri  cinn. 
Da  amull  is  da  tholl  'n  an  da  cheann. 
Amull  agus  toll  'n  a  cheann. 

II. 

Deich    minidhean   agus   deich   cip. 
Naoi  minidhean  agus  naoi  cip. 


Da   mhinidh  agus  da  cheap. 
Minidh  agus  ceap. 

III. 

Coig  greighearan  deug  dubha,  dubha,  dubhghorm, 
Le   'n  coig  earbuill   dheug  dhubha,    dhubha,   dhubh-ghorm  ; 
Ceithir  capuill  dheug  dhuhha,  dhubha,  dhubh-ghorm, 
Le  *n  ceithir  earbuill  dheug  dhubha,   dhubha,  dhubh-ghorm  ; 
Tri  mnathan  deug  geala,   geala,  geala,  breìdeach. 
Da  ghille  dheug  bhreac-Iuirgneach ; 

Aon    fheadag   dheug-  fhad-speireach ; 

Deich  ba  cheann-fhionna,  chrobh-fhionna  lairceach, 

Naoi    tairbh    mhaola,   dhonna,   chorc-chluasach. 

Ochd  caiUeachagan  miogagacha,  magagacha,  màgach, 

Seachd  gobhair  ghiorragacha,  gharragacha,  dhàthte ; 

Se  mucan  biadhta,  coig  fainneachan  oir, 

Ceìthir  àraibh   muilinn,   tri  eoin  ghura, 

Da  chrann-lacha, 

Is  ìsean  circe  's  a  chas  briste, 

Is  beairt  air  a  mhuin. 

IV. 

lomadan  beag,  amadan  beag, 
Giob   a    gobhar,    giob   a  gadhar,    giob    a   Gall, 
Gall  sheapan,.  seapan   subhlaich, 
Aon  bho  Ileach,   da  mheur  mheadhon, 
Meur  Mhiclain,  a  cheann  's  a  choiunn  ; 
•  Dughall  glas  'g  a  leigeil  as 

Taobh    na  slaite,   ìnnse  chruitein, 
Ainsgeun   mheitein,  boineid   na  muice, 
Stoc-a-staigh. 

Is  e  am  **  Bodach  "  no  "  Isean  Circe  "  an  neach  air  an  tig 
"  stoc-a-staigh  "  anns  an  duan  mu  dheireadh ;  agus  ma  theid  e 
aon  lid  cearr  anns  an  aithris  toisichidh  cach  uile  air  a  bhualadh 
mu  na  casan  le  an  comhdach-cinn,  no  le  bad  air  choireigin  eile. 
Is  e  sin  as  adhbhar  do'n  ainm  *'  Isean  Circe  "  no  **  A'  Chas 
Ghoirt." 

Leigidh  '*  A  Chas  Goirt  "  air  gun  deachaidh  a  dhochann  agus 
tuitidh  e. 

Ainmichear  feadhainn  de'n  luchd-cluiche  mar  seo : — Leath. 
raiche,  Gobha,  Corr-ghridheach,  Cat,  Bo,  Gille-sabhail,  Bean- 
fhuine,  agus  an  Righ  a  their  : 

Eirich  a  bhodaich,  ruig  an  leathraiche  agus  faigh  iall  a  theid 
air  do  chois-ghoirt. 

Eiridh  am  *'  bodach  "  le  strith,  agus  ni  e  ionnsaìgh  a  dhol 
chun  an  '*  leathraiche,"  air  a  leth-chois. 

Ruigidh   e    an    leathraiche. 
Leathraiche  :  Failte   ort  fein,    'ille  bhig  chrubaich, 

C'ait  am  bheil  thu  a'  dol? 
Bodach         :  Tha  mi  a'  dol  a  dh'  iarraidh  eiUe 

A  theid  air  mo  chois  ghoirt. 
Leathraiche  :  Chan  fhaigh  thu  iall  bhuamsa  gus  am  faigh  thu  sgian 
a  ghearras  ì  o'n  ghobha. 
Ruigidh  e  an  gobha. 
Gobha  :  Failte  ort  fein,   'ille  bhig  chrubaich,   c'ait  am  bheil 

thu  a'   dol? 
Bodach         :  Gobha,  gobha  boidheach, 
Gobha,  gobha  breagha, 
Gobha  a  bheir  sgìan  dhomh. 

Sgian  a   bheir  mi  do'n  leathraiche, 
Leathraiche  bheir  iali  dhomh 
lall  a  theid  air  mo  chois-ghoirt. 

Gobha  :  Chan  fhaigh  thu  Sgian  bhuamsa  gus  am  faigh  thu 

ite  o'n  chorr  ud  thall  a  theid  leat  do'n  choill  far  am 

faigh  thu  gual  dhomh. 
Riugidh  e  a'  chorr. 
Corr  :  Failte  ort  feiii,   'ille  bhig  chrubaich, 

C'ait  am  bheil  thu  a'  dol? 
Bodach  :  Corr,   corr  bhoidheach, 

Corr,  corr  bhreagha, 

Corr  a  bheir  ite  dhomh, 

Ite  bheir  mi  do'n  choill, 

CoiII  a   bheir  gual  dhomh, 

Gual  a  bheir  mi  do'n  ghobha, 

Gobha  a  bheir  sgian  dhomh, 

Sgian  a  bheir  mi  do'n  leathraiche, 

Leathraiche  bheir    iall  dhomh, 

lall  a  theid  air  mo  chois-ghoirt. 
Corr  :  Chan   fhaigh   thu    ite    bhuamsa   gus   am    faigh    iasg 

dhomh  o'n   chat  ud  thall. 
Ruigidh  e  an  cat. 
Cat  :  Failte  ort  fein,    'ille  bhig  chrubaich, 

C'ait  am  bheil   thu  a'  dol? 
Bodach  :  Cat,    cat  boidheach, 

Cat  cat  breagha, 

Cat  a  bheir  iasg  dhomh, 

lasg  a  bheir  mi  do'n  chorr, 

Corr  a  bheir  ite  dhomh, 

Ite  a  bheir  mi  do'n  choill,  etc. 
Cat  •:  Chan    fhaigh     thu    iasg    bhuamsa    gus     am    faigh 

thu  bainne  dhomh  o'n  bhoin   ud  thall. 
Ruigidh  e  a'   bho. 
Bo  :  Failte  ort  fein,   'ille  bhig  chrubaich, 

C'aìt  am  bheil  thu  a'  dol? 
Bodach  :  Bo,   bo  bhoidheach, 

Bo  bo  bhreagha, 

Bo  a  bheir  bainne  dhomh, 

Bainne  a  bheir  mi  do'n  chat, 

Cat  a  bheir  iasg  dhomh,   etc. 
Bo  :  Chan  fhaigh  thu  bainne  bhuamsa  gus  am  faigh  thu 

boitean  feoir  dhonih  o'n  ghille-sabhail  ud  thall. 
Ruigidh   e  an   gille-sabhail. 
Gille-sabhail  :Failte  ort  fein,    'ille  bhig  chrubaich, 

C'ait  am  bheil  thu  a'  dol? 
Bodach         :  GiIIe-sabhail  boidheach, 

Gille-sabhail  breagha, 

GiIIe-sabhail  a  bheir  boitean  dhomh, 

Boitean  a  bheir  mi  do'n  bhoin, 

Bo  a  bheir  bainne  dhomh, 

GiUe-sabhail  :Chan  fhaig-h  thu  boitean  bhuamsa  gus  am  faigh  thu 

bonnach  o'n  bhean-fhuine  dhomh. 
Ruig-idh  e  a'  bhean-fhuine. 
Bean-fhuine  :  Failte  ort  fein  'ille  bhig  chrubaich, 

C'ait  am  bheil  thu  a'  dol? 
Bodach  :  Bean  fhuine  bhoidheach, 

Bean  fhuine  bhreagha, 

Bean  fhuine  a  bheir  bonnach  dhomh, 

Bonnach  a  bheir  mi  do'n  ghille-sabhail, 

An  gille-sabhail  a  bheir  dhomh  boitean, 

Boitean  a  bheir  mi  do'n  bhoin, 

Bo  a  bheir  bainne  dhomh.      .      .      . 
Ghabh  a'  bhean-fhuine  truas  ris,  agus  fhuair  e  am  bonnach  : 

Bonnach  a  thug  e  do'n  g-hille-sabhail, 

GiUe-sabhaiI  a  thug  dha  boitean, 

Boitean  a  thug  e  do'n  bhoin, 

Bo  a  thug  bainne  dha, 

Bainne  a  thug  e  do'n  chat, 

Cat  a  thug  iasg-  dha, 

lasg  a  thug  e  do'n  chorr, 

Corr  a  thug  ite  dha, 

Ite  a  thug  e  do'n  choill, 

Coill  a  thug-  g-ual  dha, 

Gual  a  thug  e  do'n  g-hobha, 

Gobha  a  thug  sgian  dha, 

Sgian  a  thug  e  do'n  leathraiche, 

Leathraiche  a  thug  iall  dha, 

lall  a  chuir  e  air  a'  chois  ghoirt, — ag'us  bha  e  stan 
fallain  an  deidh  sin. 


Am  Bonnach  Bearnach,  no  Cèisfean  agus  Cuaìgean. 

Bha  Ceigean  agus  Cuaigean  ag-us  Bodach  Beag-  na  Reite  aon 
latha  a'  buain  a'  chorca.  Bhuail  an  leisg-  ìad  ag^us  oisean  bea^  gun 
a  dheanamh. 

"  Buain  thusa  e,  a  Chèigean,"  arsa  Cuaigean ; 
"  Buain  fein  e,  a  Chuaig-ein,"  arsa  Cèig^ean; 

'*  Buaineamaid   uile   e,"   arsa    Bodach  beag-  na   reite,    agus    rinn 
iad  sin, 

Bha  e  an  sin  ri  a  g-hiulan  dachaig'h. 
"  Giuiain  thusa  e,  a  Cheig-ein,"  arsa  Cuaigean ; 
'*  Giulain  fein  e,  a  Chuaigein,"  arsa  Ceig-ean ; 
"  Giulaineamaid  uile  e,"   arsa  Bodach   beag- na   reite,    agus   rinn 
iad  sin. 

Bha  e  an  sin  ri  a  fhroiseadh. 
**  Frois  thusa  e,  a  Cheigein,"  arsa  Cuaigean ; 
"  Frois  fein  e,  a  Chuaigfein,"  arsa  Ceigfean ; 

Froiseamaid    uile    e,"   arsa   Bodach    beagf   na   reite,    agus   rinn 
iad  sin. 

Bha  an  siol  an  sin  ri  a  fhasgnadh. 
*'  Fasgain  thusa  e,  a  Cheig'ein,"  arsa  Cuaigean  ; 
"  Fasgain  fein  e,  a  Chuaigein,"  arsa  Ceigean ; 
'  Fasgnamaid  uile  e,"  arsa  Bodach  beag  na  reite,  agus  rinn  iad 
sin. 

Bha  e  an  sin  ri  a  chruadhachadh. 
"  Cruadhaich  thusa  e,  a  Cheigein,"  arsa  Cuaigean ; 
"  Cruadhaich  fein  e,  a  Chuaigein,"  arsa  Ceigean ; 
'*  Cruadhaicheamaid  uile  e,"  arsa  Bodach  Beag  na  Reite,  agus 
rinn  iad  sin. 

Bha  e  an  sin  ri  a  bhleith. 
**  Bleith  thusa  e,  a  Cheigein,"  arsa  Cuaigean ; 
"  Bleith  fein  a,  a  Chuaigein,"  arsa  Ceigean ; 

'*  Bleitheamaid  uile  e,"   arsa  Bodach  Beag  na  Reite,  agus   rinn 
iadi  sin. 

Bha  a'  mhin  an  sin  ri  a  fuinead'h,   agus  bonnach  ri  a 
dheanamh. 
**  Fuin  thusa  e  a  Cheigein,"  arsa  Cuaigean ; 
'*  Fuin  fein  e,  a  Chuaigein,"  arsa  Ceigean ; 

"  Fuineamaid  uile  e,"   arsa  Bodach   Beag   na   Reite,    agus   rinn 
iad  sìn. 

Bha  am  bonnach  an  sin  ri  a  dheasachadh. 
"  Deasaich  thusa  e,  a  Cheigein,"  arsa  Cuaigean ; 
**  Deasaich  fein  e,  a  Chuaigein,"  arsa  Ceigean ; 
"  Deasaicheamaid  uile  e,"  arsa  Bodach  Beag  na  Reite,  agus  rinn 
iad  sin. 

Bha  am  bonnach  an  sin  ri  a  itheadh. 
*'  Thoir  thusa  a'  cheud  ghreim  as,  a  Cheigein,"  arsa  Cuaigean ; 
'*  Thoir  fein  a'  cheud  ghrelm  as,  a  Chuaigein,"  arsa  Ceigean ; 
"  Thugamaid  uile  greim  as,"  arsa  Bodach  Beag  na  Reite,  agus 
rinn  iad  sin  :  ach  ma  thug, — sìud  a  mach  air  an  dorus  am 
bonnach, — ^bearnach  mar  dh'  fhag  gach  greim  e,  a*  ruith 
agus  a'  ruagail  air  an  rathad  mhor. 
Co  a  thachair  ris  ach  rocais. 
"  Cia  as  a  thainig  am  bonnach  bearnach,"  arsa  an  rocais. 
'*  Thainig  mi,"  arsa  am  Bonnach  Bearnach, 
"  Bho  Cheigean,    's  bho  Chuaigean, 
'S  bho  Bhodach  Beag  na  Reite, 
Bho  leac  nam  bonnach, 

'S  bho  chul  an  doruis ;  agus,  ma's  urrainn  domh,  thig  mi  bhuatsa 
cuideachd. ' ' 
Thug  an  rocais  sgobadh  sios,  agus  thug  i  greim  as ;  ach  ma 
thug,  siud  a  mach  am  Bonnach  Bearnach  a  rithis. 

Co  a  thachair  ris  ach  faoileag. 
*•  Cìa  as  a  thainig  am  bonnach  bearnach,"  arsa  an  fhaoileag. 
**  Thainig  mi,"  arsa  am  Bonnach  Bearnach, 
Bho  Cheìgean  's  bho  chuaigean, 
'S  bho  Bodach  Beag  na  Reite, 
Bho  leac  nam  bonnach, 
'S  bho  chul  an  dbruis. 

AgTis  bho'n  rocais ;  ag-us,  ma's  urrainn  domh,  thig  mi 
bhuatsa  cuideachd." 
Thug  an   fhaoileag  sgobadh  sios,   agus   thug  i  greim  as,  ach 
ma  thug, — siud  a  mach  am  Bonnach  Bearnach  a  rithis. 
Co  a  thachair  ris  ach  feannag. 
Cia  as  a  thainig  am  bonnach  bearnach?"  arsa  an  fheannag. 
**  Thainig  mi,"  arsa  am  Bonnach  Bearnach, 
Bho  Cheigean,   's  bho  Chuaigean, 
'S  bho  Bhodach  Beag  na  Reite, 
Bho  leac  nam  bonnach, 
'S  bho  chul  an  doruis, 

Bho'n  rocais,    's  bho'n  fhaoileig,   agus,   ma's  urrainn 
domh,  thig  mì  bhuatsa  cuideachd." 
Thug  an  fheannag  sgobadh  sios,  agus  thug  i  greim  as  :   ach 
ma  thug, — siud.  a  mach  am  bonnach  bearnach  a  rithis. 

Co  a  thachair  ris  ach  clamhan. 
"  Cia  as  a  thainig  am  bonnach  beainach?"  arsa  an  clamhan. 
"  Thainig  mi,"  arsa  am  bonnach  bearnach, 
*'  Bho  Cheigean,    's   bho  Chuaigean, 
'S  bho  Bhodach  Beag  na  Reite, 
Bho  leac  nam  bonnach, 
'S  bho  chul  an  doruis, 

Bho'n  rocais,  bho'n  fhaoileig  's  bho'n  fheannaig,  agus 
ma's  urrainn  domh,  thig  mi  bhuatsa  cuideachd." 
Thug  an  clamhan   sgobadh  sios  agus  thug  e  greim  as ;  ach 
ma  thug, — siud  a  mach  am  bonnach  bearnach  a  rithis. 

Co  a  thachaìr  ris  ach  fitheach  dubh  nan  closaichean,  an  t-eun 
gionach  gun  mheachain,  a  sgob  sios  e  le  aon  chruaidh  ghlamadh, 
gun  a  cheist  no  a  chead  iarraidh. 


ROINN  6. 

CRAOBHAN,  LUIBHEAN,  MEASAN,  MAORACH,  Etc. 

Tha  an  seo  a  rithìs  ni  a  tha  suaicheant  air  ar  cinneadh.: 
chan  fhaighear  an  canain  eile  modh  oideis  de'n  t-seorsa. 

Na  Craobhan  Duthchail. 

Critheann,  calltuinn,  caorthann,   cuileann, 
Uinnseann,  iubhar  's  giuthas  ard, 
Darach,  beithe,  droman,  draigheann, 
Sgitheach,   seileach,  leamhan,    fearn. 

Luìbhean   fìadhaìch  agus   Freumhaichean   a  dh'   fhaodar 

ìtheadh. 

Sobhrag-an,   sealbhagan, 
Carrachain  no  peasair-radan,* 
Braonan  no  currulan, 
Brisg'ean  no  curran-earraich, 
Puinneagan   is  g-ioUa-phi, 
Murran  ag-us   feada-coiUe, — 
Biadh  na  cloinne   's  an  t-samhradh. 


Arbhaìr  agus  Meacaìn. 

Corca,  eorna,  seagal,  cruithneachd, 
Buntata,  curran,  neip  is  càl ; — 
Biadh  do  ainmhidh  is  do  dhuine, 
'S  do  g-ach  creutair  thogas  àl. 


Measan. 

Suigheagan,  oig"hreagan,   airneagan, 
Sug-h-lair,   muca-fàileag-  is  caoran, 
Cnothan,  caor-fhithich  is  smeuran ; — 
Measan  fiadhaich  ni  biadh  do  dhaoine. 

Altanach,  ciob  is  barrach  ; — 

Biadh  a'  chruidh-laoigh  's  an  earrach.  f 


Measan  NìmheiL 

Na  ith  caor-iubhair,  no  caor-chuthaich, 
'S  na  blais  a'  mhong^ach-mhear. 


Maorach. 

Muirsgian,   mùsgan, 
Faochag,   bairneach, 
Eisir  bheoil  dhuinn, 
Eachan,  creachan, 
Feusgan,  coileag; — 
Maorach  traghad, 
A  dh'  fhaodar  itheadh 
Gun  bhith  sgàthach. 

*  Theirear  carra-meille  ris  ann  an  aite  no  dha.  i^ightfoot,  a  traveller 
of  1780,  says  of  it :  "  Highlanders  affirm  they  are  good  against  troubles  of 
the  throat.  In  Breadalbane  and  Ross  they  are  bruised,  steeped  in  water  and 
make  a  fermented  liquor  called  '  cairm.' 

t  O  x\lasdair  Urchardan  a  Steornabhagh. 

Feamainn. 

(An   t-am  as  freagarraiche    air   son  a   h-itheadh.) 

Cairgean  earraich, 
Duileasgf  samhraidh, 
Gruaigean  foghair, 
*  Stamh  g-eamhraidh. 

Bheir  càl  duilisg  is  cal  deanntaig'. 
*Snuadh   air  gruaidh  mar  mhaduinn  shamhraidh. 


Rogha  arainn  air  son  sar  f  has  air  fìodh. 

Tagh  seileach  nan  allt, 

Is  calltuinn  nan  creag; 

Tagh  fearna  nan  lon 

Is  beithe  nan  eas ; 

Tagh  uinnseann  an  dubhairf 

Is  iubhar  an   leuma; 

Tagh  leamhan  na  bruthaich, 

Is  darach  na  greine.  | 


Mar  a  ghabhas  fìodh. 

Urach  na  beithe, 

Crionach  na  calltuinn', 

Uinnseann  agus  seileach-dubh 

Ged  bhitheadh  sruth  as  gach  ceann  dhiubh. 

Gabhaidh  an  uinnseann  as  an  allt ; 
A'  challtuinn  as  a'  phreas. 


Mar  a  sgoltar  fìodh. 

Gach  fiodh  air  a  bharr, 
Ach  an  fhearna  air  a  bun. 

*  Ach  cuimhnichibh,  a  luchd  mo  ghraidh  comhairlean  an  Dotair  Bhain, — 
Thugaibh  pailteas  as  an  traigh  is  deanaibh  càl  air  deanntaig. " — Maàri 
Nighean    lain   Bhain, 

t  Thubhairt  saor  chaman  a  Balle  Chaolais,  neach  a  bha  sonraicte  maf 
oibriche  ealanta,  gur  h-ann  mar  is  dluithe  an  dubhar  agus  mar  is  doimhne 
an   lag  anns  am   fas  an  uinnseann   is  righne  am   fiodh. 

J  "  Bu   tu   an  iubhar  anns  a'    choille, 
Bu  tu  an  darach  daingean  laidir, 
Bu  tu  an  cuileann,   bu  tu  an    draighheann, 
Bu   tu    an    abhall   mholach   bhlathmhor ; 
Cha  robh   meur  annad  de'n   chrithinn, 
Cha  robh  dligh'  agad  ri  fearna, 
Cha  robh   do   chairdeas  ri   leamhaji, 
Bu  tu  jleannan  nam  ban  aluinn." 
— Sileas  Ni'   Mhic  Raoghnaill,   mu   Alasdair   Dubh   Ghleann    na  Garaidh. 

ROINN   7. 
BRIATHRAN  GEASRAGACH. 

Bha  moran  de'n  t-seorsa  se^inchais  seo  air  siubhai  aon  uair, 
ach  chailleadh  a'  mhor-roinn. 

Ged  their  cuid  an  diugh  nach  'eil  e  f reagarrach  mar  mhocih 
oideis  do'n  chloinn  bhig,  chan  fhaca  mi  riamh  aon  ris  nach 
tigeadh  e;  agus  bu  maith  a  b'  aithne  do  ar  sinnsir  de  bha 
cubhaidh  do'n  oigridh. 

Mo  Chubhrachan  no,  An  Coineachan. 

(Oran  le  mathair  air  an  do  ghoideadh  a  leanabh  leis  na 
sithichean.) 

Dh'  fhag  mi  'n  seo  'n  a  shineadh  e, 
'Na  shineadh  e,   'n  a  shineadh  e, 
Gun  dh'  fhag  mi  'n  seo  'n  a  shineadh  e 
Nuair  chaidh  mi  bhuain  nan  subhagan. 
Ho  bhan,  ho  bhan,  Goiridh  og  o, 
Goiridh  og  o,  Goiridh  og  o, 
Ho  bhan  ho  bhan,  Goiridh  og  o, 
Gun    chaill  mi  nochd  mo  chubhrachan, 

Shiubhail  mi  'n  gleann  o  cheann  gu  ceann, 

O  cheann  gu  ceann,  o  cheann  gu  ceann ; 
Gun  shiubhail  mi  'n  gleann  o  cheann  gu  reann, 

Ach  o,  cha  d'  fhuair  mi  'in  cubhrachan. 

Fhuair  mi  lorg  an  laoigh  bhric  dheirg, 

An  laoigh  bhric  dheirg,  an  laoigh  bhric  dheirg; 
Gun  d'  fhuair  mi  lorg  an  laoigh  bhric  dheirg 

Ach  o,  cha  d*  fhuair  mi  'n  cubhrachan. 

Fhuair  mi  lorg  an  dobhrain  dhuinn, 

Ah  dobhrain  dhuinn,  an  dobhrain  dhuinn ; 
Gun  d'  fhuair  mi  lorg  an  dobhrain  dhuinn, 

Ach  o,  cha  d'  fhuair  mi  ìn  cubhrachan. 

Fhuair  mi  lorg  na  h-eal'  air  an  1-snamh, 

Na  h-eal'  air  an  t-snamh,   na  h-eal'  air   an   t-snamh, 
Gun  d'  fhuair  mi  lorg  na  h-eal'  air  an  t-snamh, 

Ach  o,  cha  d'  fhuair  mi  'n  cubhrachan. 

Fhuair  mi  lorg  a'  cheo  's  a'  bheinn, 

A'  cheo  's  a'  bheinn,  a'  cheo  's  a'  bheinn, 
Gun  d'  fhuair  mi  lorg  a'  cheo  's  a'  bheinn, 

Ach  o,  cha  d'  fhuair  mi  'n  cubhrachan. 

Hobhan  hobhan  Goiridh  og  o, 

Goìridh  og  o,  Goiridh  og  o, 

Hobhan  hobhan  Goiridh  og  o, 
tìun  dh'  fhalbh  mo  ghaol  *s  gun  dh'  fhag  e  mi. 

Nam  Bu  Leam  Fhin  Thu. 

Anns  an  oran  seo  chaidh  mathair  agus  a  leanabh  an  sg-uabadh 
do'n  t-sithean,  ach  fhuair  ise  cothrom  air  teicheadh. 

Tha  na  sithichean  a'  feuchainn  ri  cluain  a  chur  air  an  leanabh 
leis  an  taladh  seo  : 

Thalaidhinn  thu,    's  g^un  talaidhinn  thu, 

Thalaidhinn  thu  's  gun  talaidhinn  thu ; 

Nam  bu  leam  fhin  thu  deanainn  riut  briodal, 

Chagarain  mhiogaich,  thalaidhinn  thu. 

Thalaidhean  thu    's   gun  talaidhinn   thu, 

Thalaidhean  thu  's  gun  talaidhinn  thu, 

Dean  cadal  mo  leanaibh  's  mo  g"haol  agad  cheana, 

A  chagair  mo  chridhe  gun  talaidhinn  thu.     Seirm. 

Chunnaic  mi  seachad  mu'n  taca  seo  'n  de 

Daoine  mor  foghainteach,  laidir,   treun, 

Le'm  bogha  's  le'n  saig-headi,  le'n  sgiath  is  le'n  claidheamh, . 

'S  mor  m'  eag-al  gun  thachair  do  mhathair  riu. 

Thalaidhinn  thu,   's  gun  talaidhinn  thu, 

Thalaidhinn  thu   's   g-un  talaidhinn  thu ; 

Nam  bu  leam  fhin  thu,  dheanainn  riut  briodal, 

Chag-arain  mhiogfaich,  thalaidhinn  thu. 


Maolruanaidh. 

Aig  am   eile   chualas  an  sithich  a'   seinn    an    orain   seo  do'n 
leanabh  agus  e  aìr  fas  sgith  agus  frionasach  on  dh'  fhairtlich  air 
a  chiuineachad'h. 
Dh'  fhalbh  do  mhathair  's  thug  i  'm  fireach  oirr', 

Ho  ho  ro   Maolruanaidh 
Dh'  fhàg  i  'n  gleann   's  na  feidh  a'  fuireach  ann, 

Ho  ro  ro  Maolruanaidh. 
'S  na  ma  tig  an  aon  la  thiUeas  i, 

Ho  ho  ro  Maol  ruanaidh, 

Ho  ho  ro  Maolruanaidh   Ghlinneachain, 

Ha  ho  ro  Maolruanaidh. 
Thug  i.  am  balg  le  do  chuid  mine  leith'  Ho,   ho  ro,  etc. 
Thug  's  a'  chuach  le  do  chuid  ime  leith',  Ho,  ho  ro,  etc. 
Thug  i  a'  chearc  a  bh'  air  an  ìris  leith',   Ho,  ho  ro,  etc. 

Ho  ho  ro  Maolruanaidh  Ghlinneachain. 

Ha  ho  ro  Maolruanaidh. 
Is  ciod  a  ghaoil  a  bhitheadh  tu  sireadh  bhuam, — Ho  ho  ro,  etc. 
Is  nach  'eil  mir  de  im  no  mhin  agam ; — Ho  ho  ro,  etc. 

Ho  ho  ro  Maolruanaidh  Ghfinneachain 

Ha  ho  ro  Maolruanaidh. 
Ach  gheibh  thu  bainne  na  ba  druimfhinn  bhuam,  Ho,  ho,  etc. 
Gheibh  thu  iasg"  is  ciath  is  sitheann  bhuam,   Ho,  ho,  etc. 
Is  g-heibh  thu  glun  is  muirn  is  mire  bhuam,  Ho  ho,  ro,  etc. 

Ho  ho  ro  Maolruanaidh  Ghlinneachain ; 
Ha  ho  ro  Maolruanaidh. 
Is  tiug-ainn  leam  do'n  t-sithean  uthard  ud,  Ho,  ho,  ro,  etc. 
Ho  ho  ro  Maolruanaidh  Ghlinneachain, 
Ha  ho  ro  Maolruanaidh. 

Crodh  Chaileìn. 

A  reir  sg^oil  chaidh  an  t-oran  binn  bronach  seo  a  diheanamh 
le  bean  a  Gleann  Liobhuinn.  Cha  d'  rinn  i  fein  ag-us  a  ceile  ach 
an  stoll-posda  a  fhagail  an  uair  a  chualas  gun  deachaidh  a'  chuid 
mhor  de  spreidh  a'  g-hlinne  a  thogail  an  creich. 

Lean  muinntir  an  aite  le  cabhaig  air  an  toir  agus  am  fear- 
nuadh-posda  air  an  ceann.  Bhuair  an  iomguin  a'  bhean  og^  gu 
imeachd  mar  an  ceudna ;  ach  b'  ann  leithe  fein  a  dh'  fhalbh  ise. 
Thainig  i  air  na  creachadairean  an  cuil  uaig-nich  faisg  air 
ceann  shuas  a'  g-hlinne.  Rinn  i  casaid  riutha  air  son  an  do-bheirt ; 
ach  cha  d'  fhuaìr  i  moran  eisdeachd,  oir  chuir  iad  gu  bas  i  gun 
daii,  chionn  agus  nach  eireadh  sgeul  o'n  uir. 

Air  an  tilleadh,  fhuair  luchd  na  torachd  a  corp.  Thiodhlaig 
iad  i  's  an  laraich,  agus  thog  iad  carn  chlach  air  an  uaigfh  a 
chithear  gus  an  latha  an  diugfh. 

Fad  iomadh  linn  an  deidh  a'  g-hniomha  oillteil  sin,  bu  tric  le 
nigfheanan  na  h-airigfh  ceol  tiamhaidh  an  orain  a  leanas-a  chluinn- 
tinn  air  aiseag  aig-  am  eardaidh  le  osaig  chiuìn  gach  maidne  agus 
feasg-air,  gun  fhios  cia  as. 

Crodh  Chailein  mo  chridhe, 

Crodh  Chailein  mo  ghaoil ; 

Gun  tugadh  crodh  Chailein 

Dhomh  bainn'  air  an  raon. 

Crodh  Chailein   mo  chridhe, 

Crodh  Chailein   mo  ghaoil ; 

Crodh  ciar-dubh  breac-ballach 

Air  dath  na  circ-fhraoich. 

Gun  tugadh    crodh  Challein 

Dhomh  bainne  gu  leor 

Air  mullach  a'  mhonaidh 

Gun  duine  'n  ar  coir. 

Crodh  Chailein  mo  chridhe, 

Crodh  Chaìlein   mo  ghaoìl ; 

Crodh  lionadh  nan  gogsin 
'      Crodh  thogail  nan  laogh. 

Gun  tug-adh,  crodh,    Chailein 

Dhomh  bainn'  air  an  fhraoch, 

Gun  chuman  gun  bhuarach, 

Gun  luairceann*  gun  laogh. 

*  luairceann :  i.e.  tulchan  no  laoiceann,  seice  laoigh  air  a  dinneadh  le 
fraoch  no  feur  agus  aìr  a  cur  fo'n  bhoin  chum  agus  gun  tugadh  i  am  bainne 
na  b'  fhearr.  Tha  am  focal  air  a  atharrachadh  o  laoiceann  gu  "  luairceann  '' 
chum  agus  gum  fuaiimnich  e  ri   '*  buarach." 

Crodh  Chailein  mo  chridhe, 
Crodh  Chailein  mo  gfhaoil, 
Gu  h-aotrom  's  an  eadradh 
A'   beadradh  ri   'n  laoig-h. 
Gum   bheil   sac  air  mo  chridhe, 
Is  tric  snigh  air  mo  ghruaidh, 
Agus  smuairean  air  m'  aigne 
Chum  an  cadal  seo  bhuam. 
Crodh  Chailein  mo  chrìdhe, 
Crodh  Chailein  mo  g-haoil ; 
Crodh  ciar-dubh    breac-ballach 
Air  dath  na  circ-fhraoich. 
Cha  chaidil,   cha  chaidil, 
Cha  chaidil,  mi  uair ; 
Cha  chaidi)    mi  idir 
Gus  an  tic  na  bheil  bhuam. 
Crodh  Chailein  mo  chridhe, 
Crodh  Chailein  mo  gfhaoil ; 
Crodh  lionadh  nan  gog-an, 
Crodh  thog-ail  nan  laogh. 

Fuadach  Nan  Sìthichean. 

Bha  dithis  chailleach  ri  calanas ;  agus,  arsa  an  dara  h-aon  agus 
i  a'  fas  sgith  : 

**  B*  fhearr  leam  fein  gun  robh  an  obair  deanta." 
Fhreagair  an   te  eile  : 

*'  Cha  bu  mhiann  caìUiche  ri  oidhche  e.     Ciod  a  dheanadh  tu 
nan  tigeadh  na  sithichean?" 

**  Ciod  a  dheanadh,"   arsa  a'  cheud  te,    "  ach   an  cur  a  dh' 
obair." 

De  a  thachair  ach  gun  d'  thainig  na  sithichean  am  marbh  na 
h-oidhche  agus  rinn  iad  air, — 

Cìreadh  's  air  cardadh, 
'S  air  tlam  a  charadh  air  cuigeal ; 
A'  bheirt-fhighe  a  chur  suas 
Is  burn  an  luaidh  a  chur  air  teine. 
Chuireadh  crioch  air  sin  uile ;  ach  is   cinnteach  gun   robh  an 
corr  ri  a  dheanamh,  oir  an  alh-oidhche,  agus  gealach  an'abachaidh 
'n  a  làn,  thainig  iad  agus  bhuaìn  iad, — 
Loinigin,   Maìligir, 
Bugha  an  Leoid, 
Cnoc  an  Fheoir, 

lomaire  Treoir  is  Cranalach ;  cha  d'  fhag  iad  dias  'n 
a  sheasamh  air  achadh,  agus  iad   ag  iarraidh   an 
corr  oibreach. 
Thachalr    do'n    t-sìdie    a    bhith    tìoram    grianach.      Mun    do 

chriochnaich   an   t-seachdain  cha   robh    sgfuab  mu'n    cuairt  nach 
robh  caoin,  tearainte  fo  thughadh  ngus  fo  shugfan. 

Air  an  t-seol  cheudna  chaidh  molne  a*  gheamhraidh,  a  bha 
fada  g'un  a  g-abhail,  a  chruinneachadh  ag-us  cruachan  a  dheanamh 
oirre  aig  ceann  g-ach  taighe  anns  a'  choimhearsnachd.  Cha  robh 
aig  neach  ach  smuaineachadh  an  nochd  air  an  obair  a  bBitheadh 
ri  a  deanamh  am  marach  agus  bha  i  criochnaichte  mun  ciaradh 
an  latha. 

Mar  sin  cha  d'  fhagadh  car  no  cuirean  aig  d'uine  no  aig 
ainmhidh;  agus  b'  iongnadh  da  riribh  nam  bitheadh  iad  diombach 
air  son  an  diomhanais  a  chaidh  a  nis  a  sparradh  orra ;  oir  bu 
dribheagach  dripeil  iad  riamh  o  laithean  an  oige  :  agus  nach  robh 
an  obair  a'  dol  air  adhart  a  cheart  cho  maith,  mur  robh  i  moran 
na  b'  fhearr,  agus  ged  thigeadh  i  o  an  lamhan  fein.  Cuime  mar 
sin  a  dhuisgeadh  smuairean  orra? 

Ach  bu  mhaith  nam  maireadh. 

Uidh  air  n-uidh  thoisich  daoine  air  fas  searbh  de  an  t-saorsainn 
neo-ghnathaichte  a  chaidh  a  chlaradh  orra.  Chiteadh  gach  aon 
'n  a  thamh  fad  finn  foinn  an  latha  aig  ceann  an  taighe  a'  cagnadh 
a  chorragan  le  cion  oibreach.  Tharmaich  iomguin  orra.  Chaill 
iad  an  cadal  's  an  oidhche,  chaiU  iad  an  sunnd  's  an  latha,  chaill, — 
eadhon,  agus  an  cail  air  cainnt ;  oir  cha  leigeadh  an  t-eagal  leotha 
smuaineachadb  air  ni  's  am  bith  mum  fiosraicheadh  na  sithichean 
uime. 

An  robh  doigh  idir  air  bacadh  a  chur  air  dealas  nan  daoine 
beaga  ? 

Chruinnich  muinntir  an  aite  air  Cnoc  a'  Mhoid  a  chinneachadh 
comhairle ;.  ach,  ge  b'  iomadh  tionnsgnadh  a  thugadh,  chan 
fhaighteadh  bonn  cordaidh  'n  am  measg.  Mu  dheireadh  fhreagair 
fear  bu  teoma  na  cach  gum  bu  fhiosrach  e-san  air  seol  a  chuireadh 
na  sithichean  gu  an  dubhlan.  Dhuisg  seo  dochas  air  gach  laimh, 
agus  dh'  fheoraich  a'  chuideachd  le  aon  ghuth  ciod  an  rian  a  bha 
aige  anns  an  amharc.  Fhreagair  e  gum  b'  e  a  àithne-san  iad  a 
dheonachadh  na  sithichean  a  dhol  do'n  chladach  agus  sugain  a 
dheanamh  air  ulbhagan  mora  Mhol-stabhain. 

Cha  robh  an  corr  air.  Cho  luath  agus  a  thuit  an  oidhche, 
chunncas  sgaoth  shithichean  ann  an  cruaidh  spairn  a'  feuchainn 
ri  clachan  lòma  an  tiurraidh  a  thàthad'h  ann  a  cheile.  Cha 
deachaidh  diobradh  air  gniomh  o  dhubh-thrath  gu  camhanaich, 
agus  luchd-aiteachaidh  na  d'uthcha  a'  gabhail  ealla  ris  an  spairn 
o  mhullach  a'  bhearraidh.  Ach  dian  agus  saothrachail  agus  ged 
bha  iad,  dh'  fhairtlich  an  obair  seo  air  na  sithichean  gu  tur. 

Is  e  bun  a  bh'  ann  gun  do  thog  iad  orra  o'n  traigh,  a'  seirm 
le  bron   's  le  cianalas  : 

Is  fada  bhuam  fhin  bonn  Beinn  Eadara, 

Is  fad'a  bhuam  fhin  Bealach  a'  Mhorbhain, 

Is  fada  bhuam  fhin  bonn  Beinn  Eadara, 

Is  fada  gun  teagamh  bhuam  Bealach  a'  Mhorbhain. 

O  chul  nam  beann  gn  bonn  nam  bealaichean. 


O  chul  nam  beann,   Bealach  a'   Mhorbhain, 

O  chul  nam  beann,  bonn  nam  bealaichean 

Is  fada  gun  teag-amh  bhuam  Bealach  a'  Mhorbhain. 

Cul  nan  tulaichean,  braigh  nam  monaidhean, 

Cul  nan  tulaichean,   Bealach  a'  Mhorbhain, 

Cul   nan  tulaichean,   braigh  nam   monaidhean, 

Is  fada  gun  teagamh  bhuam  Bealach  a'  Mhorbhain, — 

ag-us,  riamh  o'n   uair  ud  chan  fhacas  fath  no  fuath,   siochair  no 
3Ìlhich  anns  an  Eilean  Sg-iathanach. 


À'  Ghruagach,  Etc. 


A  reir  beachd  an  t-sluaigh  o  chian  b'e  an  Sealbh  ard-dhia 
buadhor  na  spreidhe  ;  agus  eadhon  gus  an  latha  an  diugh  cluìnnear 
gu  minic  an  guidhe  :  '*  gun  gleidheadh  an  Sealbh  thu,"  ged  is 
aineolach  a'  mhor-chuid  air  seadh  an  radha. 

Ann  am  beul-aithris  ar  sinnsre,  air  an  laimh  eile,  bha  toradh 
na  spreidhe  an  earbsa  ri  riochd  ris  an  abradh  iad  **A'  Ghruagach"  ; 
agus  is  gann  gum  bheil  baile  anns  nach  faighear  ulbhag  mhor 
chruinn  chioiche,  le  lag  'n  a  mullach,  agus  e  an  diugh  le  taoim  de 
uisge  a'  tamh  ann.  O  shean  b'  abhaist  do  na  banchagan  bainne 
a  chur  's  an  lag  sin  gach  maduinn  Di-luain,  mun  eireadh  grian, 
mar  iobairt  do'n  '*  Ghruagaich  "  ;  an  geall  gun  cumadh  i  an 
toradh  anns  a'  bhainne,  agus  gun  gleidheadh  i  an  t-al  o  gach 
dosguin  fad  na,  seachdaine. 

An  uair  a  thainig  an  creideamh  Criosdaidh  gu  airde  chuireadh 
Bride  an  aite  na  "  Gruagaich  "  ann  an  geasan  dhaoine,  ach 
mhair  an  seann  nos  iomadh  linn  an  deidh  sin.  Tha  Domhnall 
MacCuinn,  am  ministear  iomraiteach  a  bha  an  Cill  Mhuire  ^s  an 
Eilean  Sgiathanach  ri  am  turus  an  ollaimh  Shasunnaich  (Maclain), 
a'  cur  an  ceill  gum  b'e  e-fein  a  chuir  stad  air  a'  chleacRdadh  a 
bhith  ag  iobradh  do'n  "  Ghruagaich  "  le  banchagan  ann  an 
Eilean  Throdaidh.     Bha  sin  anns  a'    bhliadhna  1773. 

A  reir  sgeoil  chaidh  a'  bhuaidh  ris  an  abradh  iad  *'  Fith-fath  " 
a  bhuileachadh  air  a'  Ghruagaich  ";  is  e  sin  gum  faodadh  i  a 
bhith  an  lathair,  g'idheadh  as  an  t-sealladh.  Bu  chaomh  leithe 
iadsan  a  bhitheadh  coibhneil  ris  an  spreidh  ;  agus  bu  diombach  J 
riuthasan  a  dheanadh  droch  dhiol  orra.  Bha  iomadh  doigh  air 
an  aisigeadh  i  a  dioghaltas,  agus  nan  togteadh  a  miothlachd  gu 
airde  chuireadh  i  luchd  na  g-airg«©  gu  bas  obann. 

Air  feasgar  ciuin  samhraidh  agus  nighean  agus  a  mathair  a' 
crothadh  laogh  air  airigh  an  gleann  uaigneach  anns  an  Eilean 
Sgiathanach,  thachair  gun  do  shlaic  an  nighean  le  frionas  aon  de 
na  laoigh  a  bu  kiainiche  na  a  cheile  ;  agus  bhuaileadh  gu  bas  i  an 
larach  nam  bonn.  Ged  nach  robh  neach  's  an  t-sealladh  a  dheanadh 
an  gniomh,  bu  mhaith  a  b'  aithne  do'n  mhathaìr  ceann-adhbhair  a 
dosguin. 

Thog  ise  corp  na  h-inghinne  a  steach  do  bhothan  na  h-aìrigh. 
Dh'  fhadaidh  i  teine,  a  chum  ì  laiste  re  na  h-oidhche,  an  duil  gun 
tig-eadh  a'  Ghruagach  mu'n  cuairt  agus  gun  taisicheadh  a  cridhe 
le  truas  ri  bron  mathar  a'  caoidh  a  h-aon-ghin  ;  oir  bha  an  creideas 
laidir  gun  robh  an  cumhachd  aig  a'  Ghruagaich  neach  a  thogail 
o  na  mairbh. 

Uime  sìn  tha  a'  mhathair  a'  deanamh  a  guid'he  mar  a  leanas 
agus  i  a'  beothachadh  an  teine.  Bheirear  fainear  gur  h-ann 
fearanta  a  tha  am  focal  "  Gruagach  "  anns  an  oran  : 

Chaorain  nach  dean,  hao  ri  ho  ro, 

Thusa  solus  dhomh,  o  hu  o  ho, 

Gus  am  faic  mi,  hao  ri  ho  ro, 

Fear  ard  a'  bhroillich  ghil,  o  hu  o  ho, 

Buachaille  luaineach,  hao  ri  ho  ro, 

Mu  bhruaich  a'  ghlinne-s'  thu,  o  hu  o  ho, 

Air  an  d'  fhas,  hao  ri  ho  ro, 

A'  ghruag  gu  d'  shlinneanaibh,  o  hu  o  ho, 

Is  mise  bhcan  bhochd 

Tha  gu  bronach, 

'S  mi  's  a'  ghleannan 

Seo  am  onar. 

Is  mise  bhean  bhochd 

Tha  gu  craidhteach, 

Is  mi  'g  ad  charadh 

Laoigh  do  mhathar  : 

'S  mi  gun  phiuthar, 

'S  mi  gun  bhrathaìr ; 

Righ  nSm  dul 

Bi  teachd  laimh  rium. 


Mallachadh* 

Guidhe  a  rinn  baobh  dje  Chlann  Leoid  do  sgioba  de  mhaithibh 
a  bhuineadh  do  Chlann  Domhnaill  : 

Gaoth  an  iar  air  Rudlha  na  h-Eiste,* 

Sion  is  uisge,    sion  is  uisge ; 

Clann  Domhnaill  air  bordaibh  briste, 

Leam  cha  mhisde,  leam   cha  mhisde  : 

Coit  chaol  chorrach, 

Suil  arda  bhinneach, 

Sgioba  fann  frithir 

Gun  urram  neach  da  cheile. 
Glaodh,  no  Sgairt  a  chluinnteadh  o  shean  mu  Eilean  Shniosort 
anns  an  Eilean  Sgiathanach.     Bha  an  t-eilean  beag  sin  'n  a  chiadh 
fad  iomadh  linn  : 

*  Eist :  focal  a  thugadh  o'n  chanan  Lochlannach  agus  a'  ciallachadh, 
"  aigeach."  Is  e  "An  t-Aigeach  "  a  their  a'  mhor-roinn  de  mhuinntir  an 
aite  ris  a'  chreig  seo. 

Cladh  da  ramh,   cladh   da  ramh ; 

Ged  tha  thu   'n  diug-h 

'N  ad  innis  thorc  is  chorc, 

Bi'  thu  fathast  'n  ad  innis  chorp  is  chnamh  : 

'N  ad  innis  chorp  is  chnamh. 


An  t-Each-Uisge. 

Bha  siud  uair  each-uisge  a  ghabhadh  air-fein  cruth  oig^eir 
eireachdail  an  trath-sa  agus  a  rithis.  Bu  chaomh.  leis  anns  a' 
chruth  sin  a  bhith  an  comunn  banaraich  gun  g"ho,  te  a  cho-eig"nich 
e  mu  dheireadh  g^u  a  phosadh ;  ag-us  rug-  i  leanabh  mic  dha. 

Air  dhaibh  a  bhith  aon  latha  air  cnocan  grianach,  agus  ise 
a'  cireadh  a  chinn,  thug*  i  an  aire  gun  robh  g-ainmhein  t'iugh  am 
bun  an  fhuilt.  Cha  bu  doirbh  dhi-se  an  t-adhbhar  a  thuigfsinn, 
agus  cho  luath  agus  a  chaidh  aice  air  a  thaladh  g^u  cadal,  shèap 
i  air  falbh,  agus  dh'  fhagf  i  e. 

Bu  neo-fhoiseil  reasg:ach  an  leanabh  an  oidhche  sin,  agus  a 
athair  ''g  a  g-hiulan  bho  chnocan  gu  glacaig-  'g  a  sireadh-se  a  threig" 
e,  agus  a  dh'  fhag  an  naoidhean  'n  a  deidh.  A  nis  'n  a  riochd 
fein  agus  e  a'  ruagail  gu  luaineach  o  thoman  gu  toman,  bha  an 
t-each-uisge  a'  seinn  bloighean  de  thalaidhean  a  chum  an  leanabh 
a  comfhurtachadh, — eutrom  aighearach  anns  a'  cheud;  dol  a  mach, 
ach  a  sir-fhas  na  bu  truime  agus  na  bu  dubhaiche  mar  a  b'  fhaide 
a  bha  e  a'  dol  air  an  toir  ; 

A  Mhor,   thug  thu  a'   bhruthach   ort, 

A  Mhor,  thug  thu  an  gleann  ort, 

A  Mhor,  thug  thu  a'  bhruthach  ort, 

A   Mhorag  bheag  nan   gamhna. 

A  Mhorag  bheag,   a  Mhorag  bheag, 

A  Mhorag  bheag  nan  gamhna  ; 

Nam  faicinn-sa  a'  tighinn  thu 

Gun  leumainn  anns  an  dannsa. 
Ach,    ag    atharrachadh   a   fhuinn,    sheinn    e    an    sin    le    dian- 
thagradh,  a'  guidhe  oirre  gun  tilleadh  i  : 

A  Mhoragf  dhonn,  a  Mhorag  dhonn, 

Till  ri  d'  mhacan,  tiU  ri  d'  mhacan. 

A  ho  i,  a  ho  ì, 

A  ho  o  an, 

A  ho  o  an, 

Is  gheibh  thu  goidean  boidheach  bhreac  bhuam, 

Gheibheadh  tu  sin  's  gach  ni  a  b'  ait  leat. 

A  ho  i,  a  ho  i, 

A  ho  o  an, 

A  ho  o  an. 

Gheibheadh  tu  sin 

'S  gàch  ni  a  b'  ait  leat, 

Ach  mi  dh'  eirigh 

Leat  's  a'  mhaduinn. 

A  ho  i,  a  ho  i 

A  ho  o  an 

A  ho  o  an. 

Tha  'n  ceo  's  a'  bheinn,  tha  'n  ceo  's  a'  bheinn, 

'S  an  oidhche  nochd  gu  fliuch  frasach, 

A  ho  i,  a  ho  i, 

A  ho  o  an,  a  ho  o  an  ; 

Aig-  do  mhac-sa  ri  sgath  cnocain, 

Gun  teine,  gun  tuar  is  gun  fhasgadh. 

A  ho  i,  a  ho  i, 

A  ho  o  an,  a  ho  o  an  ; 
'S  mi  seinn  phort  da  am   Beinn   Bhrocaidh  : 

Mo  sheann  chab  liath  r'a  bheul  beag  min 

'S    mi    sir-chrodhan,    's  mi    sir-chrodhan. 

A  ho  i,  a  ho  i, 

A  ho  o  an,  a  ho  o  an. 
Thionndaidh  am    fathach  an  sin  gu  casaideach  g-earanach  air 
seol  eile  : 

Thachair  i  orms',  a  hu  a  ho, 

An  daoth  g-heal  donn,  a  hu  a  ho, 

Dh'  fhag-  i  mac  leam,  a  hu  a  ho, 

Is  gur  neo-chaomh,  a  hu  a  ho, 

A  rinn  i  altram,  a  hu  a  ho, 

A  hu  a  ho,  a  hu  a  ho 

A  Mhor,  m'  acain. 
Thuit  an  leanabh  mu  dheireadh  an  dusal  cadail  agus  chàirich 
am  fuath  e  ann  an  sgrota   ri  bonn   creige.      Lean  e  air  sireadh 
agus  air  seinn  : 

Och  o  an  's  mi  direadh, 

Och  i  an  's  mi  tearnadh ; 

Och  o  an  's  mi  direadh, 

'S  mi  caoidh  na  rinn  m'  fhagail. 

A'  tearnadh    's  a'  direadh. 

A*  direadh  's  a'  tearnadh, 

A'  tearnadh  's  a'  direadh, 

*S  mi  caoidh  na  rinn  m'  fhagail. 

A  nis  bho  nach  till  i, 

An  ti  rinn  mo  chradh-sa, 

Cairim  seo  'n  a  shineadh 

Le  mighean,  mo  ghradhan. 
Cha  b'  fhada  an  deidh  sin  gus  an  do  laigh  e  anns  an  fhraoch, 
air  a  chlaoidh    leis   an  allaban ;    agus    thuit   e-san  cuideachd  an 
suain. 

A  nis  bha  mathair  an  leanaibh  a'  gabhail  ealla  ruitha  fad  an 
t-siubhail,  ach  a'  cumail  as  an  t-sealladh,  air  eagal  agus  gun 
cuireadh  an  t-each-uisge  seun  oirre  a  rithis.  Cho  luath  agus  a 
thug  ise  an  aire  mar  a  bha,  rinn  i  air  an  leanabh  agus  sheinn  i  : 

Na  creid  iad  a  ghaoil  do  mhathar, 
Na  creid  iad  gum  fagainn  thu ; 
Ged  dh'   fhalbhas  mi  nochd 
Thig  mi  marach, 
'S  na  creid  iad  gum  fagainn  thu. 

Le  seo  dhuisg  an  leanabh,   agus  dh'   fheuch  i   r'a   chur   'n   a 
chadal   a  rithis  leis  an   taladh   seo  : 

Dean  cadalan,  slan  gun  duisg  thu  ; 
Dean  cadalan,   a  chagarain, 
'S  e  b'  fhaide  leam  gun  bhith  dluth  riut ; 
Dean  cadalan,   slan   gun  duisg   thu. 


Cha  chuireadh  seo  mu  thamh  e  ;  ach  cha  bu  laithe  a  sheinn 
i  rann  no  d^ha  de  na  leanas  na  dh'  aom  e  gu  clo-suaine  aon  uair 
eìle  : 

Caidil   u   o, 
Caidìl   u  o, 
Caidil   u  o, 
Dean  o  tamh. 
Cha  bhi  mise  bhuat, 
Cha  bhi  mise  bhuat, 
Cha  bhi  mise  bhuat, 
Mach  air  uair  no  dha, 
Caidil  u  o,  etc. 
Fagam  nis  mo  luaidh, 
Sinte  seo  'n  a  shuain, 
Air  a  dhion  o'n  fhuachd 
An  lagan  uaine  blath. 
Caidil  u  o,  etc. 

Is  minic  a  dh'  aithriseadh  an  seanfhocal  :  "  Cha  robh  tathasg 
na  mathar  riamh  fada  bho  na  dileachdain"  ;  agus  co-cheangailte  ris 
tha  na  tha  air  sgeul  de'n  chumha  a  leanas  :  Thugadh  a'  mhathair 
air  falbh  leis  na  sithichean,  Bha  a'  mhuime  a  ghabh  a  h-aite 
ro-throm  air  a'  chloinn,  agus  bu  chaomh  le  tathasg  na  mathar  a 
bhith  ag  ealadh  faisg  orra,  a  feuchainn  ri  an  comhfhurtachadh  : 

Nach  truagh  leat  mi  nochd, 

O  hi  ri  ri  ri  o ; 

Bho  chnocan  gu  cnoc, 

O  hi  ri  ri  ri  o; 

Le  gaoir  nan  sluagh  bochd,  o  hi,  etc. 

Nach  truagh  leat  mo  chlann,   o  hi,   etc. 

'S  bean  eile  'n  an  ceann,  o  hi,   etc. 

'Gam  bualadh  gu  teann,  o  hi,  etc. 

'S  gam  biathadh  gu  gann,  o  hi,  etc. 

Cailleach  Beinn  a'  Bhric. 

Theireadh  cuid  gur  h-e  bain-fhiannaiche  a  bha  ann  an  CaiUeach 
Beinn  a'  Bhric,  agfus  feadhainn  eile  gum  bu  bhaindia  i  a  bha  a' 
dieanamh  comraich  ris  na  feidh,  car  de'n  aon  ghne  ri  Diana  nan 
Romanach  agus  ri  Artemis  nan  Greug-ach. 

B'e  a  crioch  araidh  na  feidih  a  thearnadh  o  amhailtean  an 
t-sealg-air ;  agus  a  thuiUeadh  air  sin  g-habh  i  oirre  fein  a  bhith 
'g  an  treorachadh  gu  rogha  ionaltraiadh  ; —  gu  creachain  arda  nam 
frith  nuair  bhitheadh  an  side  fosgarra,  ach  gu  isleachd  nan  gleann 
nuair  bhitheadh  an  geamhradh  cruaidh. 

Nan  tachradh  do  na  strathan  aitich  a  bhith  strachte  le  sneachda 
trom,  bhitheadh  i  air  a  h-eigneachadh  gu  dhol  le  a  greigh  do'n 
traigh  far  am  faigheadih  iad  an  sath  de'n  fheamainn  dhuinn  agus 
de'n  duileasg  bhlasdia  ur ;  ach  b'  ann  am  marbh-na-h-oidhche  a 
rachadh  i  do'n  chladach,  oir  bu  naire  leithe  a  bhith  air  a  faicinn 
ann  an  leithid  de  aite  le  suil  an  t-sluaigh. 

Ann  an  caochladh  chearnaidhean  bha  i  a'  dol  fo  atharrachadh 
ainme.  Ann  an  cuid  de  uirsgeulan  ar  duthcha  theirteadh  gum 
b'  ise  "  Cas  Shiubhal  an  t-Shleibhe."  Ann  an  eilean  Dhiuraidh 
b'e  *'  CaiUeach  Mhor  nam  Fiadh  "  a  theireadh  iad  rithe,  agus 
mu   thuathj   "  Cailleach   Mhor  Chliobraig." 

Ge  b'e  cho  eas-aontach  agus  a  dh'  fhaodadh  daoine  a  bhith 
mu  a  h-ainm,  bha  co-chordadh  am  measg  nan  uile  mu  a  meudachd 
aibhsich.  Ma's  fior  an  radh  bha  i  cho  foghainnteach  agus  gun 
ruigeadli  a  glun  an  t-ardorus,  nan  tigeadh  oirre  fath  a  ghabhail 
air  teachd  dluth  air  ionadan  comhnuidh  dhaoine. 

An  uair  a  rachadh  i  air  astar  bu  ghasda  a  tharruingeadh  i  a 
ceum,  agus  i  a'  steudadh  o  bheinn  gu  beihn,  a'  deanamh  ruith- 
dara-tomain  air  cuid  de  na  mullaichean.  Chan  fhaighteadh  sealladh 
oirre  ach  annamh  ;  agus  an  uair  a  thachradh  do  neach  a  faicinn, 
bhitheadh  breid  chiar  bhallach  mu  a  ceann  agus  a  ciabhagan 
stiallach  glasa  sios  mu  a  slinnean.  Uair  a  chiteadh  mogain  oirre 
agus  uair  eile  cuarain  ;  ach  chan  fhacas  riamh  i  gun  suma^  de 
phlaide  bhuidhe  mu  a  guaiUibh.  B'  ann  o'n  bhrat  sin  a  dh'  eirich 
an  sean-fhocal, — "  Cho  buidhe  ri  plaide  CaiUeach  Beinn  a'  Bhric. " 

Ge  b'e  an  sealgair  air  an  leagadli  ise  a  suil  anns  an  fhrith, 
dh'  fhaodadh  e  crioch  a  chur  air  a  shaothair  an  latha  sin ;  oir 
bu  tearc  iad  niamh  a  fhuair  cho  faisg  ri  urchair  saighid  air  a  trcud 
nam  b'e  agus  gum  faiceadh  ise  iad  an  toiseach.  Ach  bu  chaomh 
leithe  luchd  na  creiche,  agus  iadsan  a  bhitheadh  fo'n  choill ;  is 
minic  a  bheireadh  i  dhaibh  sanas  na  toire.  A  bharrachd  air  sin 
tharmaicheadh  a  cairdeas  cho  dluth  ri  cuid  agus  gun  tugadh  i 
dhaibh  cothrom  air  gach  eilid  cheannasaich  bu  doirbhe  a  bleoghan 
na  a  ceile.  Chomharraicheadh  i  a  mach  a  leithid,  a  toirt  buille 
dhi  le  cnaigean  na  buaraiche ;  agus  b'  i  sin  a'  bhuarach,  a  bha 
air  a  deanamh  air  aon  roinne  de  a  falt  frioghanach  liath.  O  sin 
dh'  eireadh  am  buaidh-seilge  leothasan  ris  an  gabhadh  i  taobh, 
agus  bu  neo-shaothrachail  dhaibh  an  t-sealg. 

Theirear  mu  Loch  Treig  gus  an  latha  an  diugh  gum  b'  ise  a 

bhuilich  an  cumhachd  sonraichte  a  fhuair  e  mar  fhear-seilge,  ag-us 
gu  h-araidh  mar  fhear-cuimse,  air  Domhnall  MacFionnlaigh  nan 
Dan.  Is  ann  faisg  air  Loch  Treig  a  tha  Beinn  a'  Bhric  air  am 
bheil  an  t-aosdana  comharraichte  sin  a'  deanamh  iomraidh  anns 
a'  bhardachd  ris  an  abrar,  **  A'  Chomhachag. " — 

Chi  mi  na  Dubh  Lochain  bhuam, 

Chi  mi  a*  Chruach  is  Beinn  a''  Bhric, 

Chi  mi  Strath  Oìsean  nam  Fiann, 

Chi  mi  a*  ghrian  air  Meall  na  Lic'. 
Chan  'eil  an  diugh  r'a  fhaotainn  ach  fuidheall,  agus  sin  coirbte, 
de'n  t-seanchas  a  chaidh  a  dheilbh  timcheall  air  Cailleach  Beinn 
a'  Bhric.  Tha  bloighean  de  chorr  dhan  an  lathair  fhathast  a  tha 
air  an  claradh  oirre  ;  aon  air  mhodh  tamailte  anns  am  bheil  sealgair 
a  chaidh  air  seachran  anns  an  fhrith  a'  cur  malachaidh  air  a' 
chailHch  a  rinn  a  chron.  Thuit  an  oidhche  air  le  doininn  agus  e 
air  mullach  Ruighe  Mor  Feith  a'  Chiarain  ;  ach  thachair  dha  amas 
air  bothan-airigh  a  bha  fas.  Bha  fasgadh  an  sin  co-dhiubh  ge 
b'  e  air  bith  de  an  corr ;  agus  chrub  e  a  steach.  Dh'  fhadaidh 
e  teineagus,  air  dha  e  fein  a  shocrachadh  air  seid  fhraoich,  thoisìch 
e  air  oran  a  dheanamh  do'n  chaillich,  a  chur  doimheadais  oirre 
air  an  t-seol  seo  : 

Cailleach  Beinn  a'  Bhric,  ho  ro, 

Bhric,  ho  ro,  o,  Bhric  ho  ro, 

Cailleach   Beinn  a'  Bhric,  ho  ro, 

Cailleach  mhor  nam   fuar-bheann   ard. 

CaiIIeach  mhor  nan  ciabhan  glas', 

Nan  ciabhan  glas',  nan  ciabhan  glas', 

CaiIIeach  mhor  nan  ciabhan  glas'', 

Is  aigeannach  i  siubhal  charn.   .   .   .     Seisd. 

CaiIIeach  mhor  nan  dosan  fad', 

Nan  dosan  fad',  nan  dosan  fad', 

CaiIIeach  mhor  nan  dosan  fad', 

Is  astarach  i   'n  talamh  garbh.   .    .    .   seisd. 

De  thug  thu  an  diugh  do'n  bheinn? 

An  diugh  do'n  bheinn,  an  diugh  do'n  bheinn, 

De  thug  thu  an  dìugh  do'n  bheinn? 

Dh'  fhag  thu  mi  gun  bhein  gun  sealg.   .   .   .     seisd- 

Bha  thu-fein  's  do  bhuidheann  fhiadh, 

Do  bhuidheann  fhiadh,   do  bhuidheann  fhiadh, 

Bha  thu  fein  's  do  bhuidheann  fhiadh, 

Ag  imlich  shligean  ciar  na  traghad.  .  .  .  seisd. 
Thc^  an  sealgair  mu  dheireadh  a  ghuth  le  suigeart  cho 
sunndach  agus  gun  deachaidh  a  ghiulan  air  osag  an  anmoich  thar 
gach  mullaich  is  iseil  air  arainn  na  frithe.  Mar  bha  an  tuiteamas 
an'  dan,  thachair  gun  cualas  am  fonn  le  Cailleach  Mhor  nam 
Fiadh.  Rinn  i  air  a'  ghuth,  a'  cur  sad  as  gach  cruadhlaich  agus 
still  as  gach  boglaich,  gus  an  d'  rainig  i  am  bothan.  Ach  na  b 
fhaisge  air  an  t-sealgair  na  an  dorus  cha  robh  e  'n  a  comas  a  dhol ; 
oir  chuir  e-san  bior  iaruinn  am  meadhon  na  starsnaich. 

Mhothaich  a'  chaìlleach  do'n  starradh ;  agus  cha  robh  air  ach 

i  a  dhol  *n  a  gurraban  aig*  an  dorus,  far  an  do  chrub  i  car  greise 
a'  turraman  air  a  corrachnamh  agus  i  a'  tionnsgan  doghach  air 
dochair  a  dheanamh  air-san  a  bha  'g  a  gonadh  cho  geur.  Cha 
b'  urrainn  di  fuireach  na  b'  fhaide  'n  a  tosd.  Is  ann  a  thoisich 
i  air  a  fhreagairt  le  cronan  a  chuir  i  air  a'  cheart  fhonn  agus  a 
bha  air  an  oran  a  dhuisg  a  tamailt ; — 

Ochadan  's  i  'n  dorainn  mhor, 

An  dorainn  mhor,  an  dorainn  mhor, 

Ochadan  's  i  'n  dorainn  mhor 

A  chuir  mi  do'n  choill   ud  thall. 

Chan  iongnadh  mi  a  bhith  fliuch  fuar, 

A  bhith  fliuch  fuar,  a  bhith  fliuch  fuar, 

Chan  iongnadh  mi  a  bhith  fliuch  fuar, 

'S  mi  air  mo  chuairt  a  dh'  oidhch'  's  a  la. 

Cha  do  ghoid  mi  cliabhan  duilìsg, 

Cliabhan  duilisg,  cliabhan  duìlisg, 

Cha  do  ghoidi  mi   cliabhan  duilisg, 

Ni  mo  a  ghoid  mi  ribeag  chail, 

Is  mor  gum  b'  anns'  am  biolair  uain', 

Am  bìolair  uain',  am  biolair  uain', 

Is  mor  gum  b'  anns'  am  biolair  uain',* 

A  bhitheas  air  bruaich  an  fhuarain  thla. 

'S  ann  agams'  bha  a'  bhuidheann  fhiadh. 

A'  bhuidheann  fhiadh,  a'  bhuidheann  fhiadh, 

'S  ann  agams'  bha  a'  bhuidheann  fhiadh, 

A  shiubhladh  cian  air  sliabh  nan  ard. 
Bha  iomadh  oran  agus  dan  air  an  cur  as  leth  Cailleach  Beinn 
a'    Bhric,   ach   chan    'eil   air    sgeul   an    nis  ach   mir   no  a    dha, — 
bloighdean  de'n  t-sar   bhardachd   a  bha  air  a   dheachdadh  mu'n 
chusbair  dhiomhair  seo. 

Tha  e  coltach  nach  robh  de  abhachd  aice  ach  a  bhith  a' 
beumadh  crodh  a'  chomhnaird,  a'  deanamh  tarcuis  orra  ann  an 
coimeas  ris  an  spreidh  a  bha  i  fein  a'  cuallach.  Mar  sin,  agus  i 
a'  saodach  nam  fiadh,  sheinneadh  i, — 

Crodh-laoigh  nam   Bodach. 

Crodh-laoigh  nam  bodach, 
Crodh-laoigh  nam  bodach, 
Crodh-laoigh  nam  bodach 
'G  an  togail  ri  gleann  ; 
Ma  tha  mo  thogair, 
Ma  tha  mo  thogair, 
Ma  tha  mo  thogair 
Chan  'eil  mo  chrodh  ann. 
Crodh-laoigh  nam  bodach 

*  "  B'   iad    mo  ghradh-s'   a'   ghreigh    iiallach 
A  thogadh  suas  ris  an   ard 
Dh'   itheadh    biolair  an   fhuarain 
'S  air  'm  bu  shuarach  an  càl." 

^An   Ciaran   Mabach. 

Air  feur  's  air  fodar, 
Crodh-laoigh  nam   bodach 
'G  an  tog'ail  ri  gfleann ; 
Ma  tha  mo  thogair, 
Ma  tha  mo  thogair, 
Ma  tha  mo  thogair 
Chan  'eil  mo  chrodh  ann. 
Bi'  feur,   bi'  fodar, 
Bi'   laraichean  lodain, 
Bi'  siud  aig  na  bodaich 
'G   an   togail  ri  gleann ; 
Ma  tha  mo  thogair, 
Ma  tha  mo  thogair, 
Ma  tha  mo  thogair 
Chan  'eil  mo  chrodh  ann. 


Agus  neach  a  chitheadh  i  a'  bleoghan  nan  eildean  dh'  fhaodadh 
e  cuideachd  a  ciuinntinn  a'  seinn  an  orain  "  M'Aghan  Donn," — 
aon  de  na  luinneagan  as  binne  fonn  agus  as  kiraiche  bardachd  a 
tha  'n  ar  canan  : 

Bi'   buarach  shioda, 

Bi'   buarach  shioda, 

Bi'  buarach  shioda 

Air  m'  aghan  donn ; 

An  uair  bhitheas  sioman 

Air  crodh  na  tire, 

Bi'    buarach   shioda 

Air  m'  aghan  donn. 

An  uair  bhitheas  fodar 

Aig  crodh  nam  bodach, 

Bi'  feur  is  fochann 

Aig  m'  aghan  donn ; 

Nuair  thig  a'  ghanntachd 

Anns   a'  gheamhradh, 

Crodh  nan  gleanntan 

Cha  thog  iad  al ; 

Ach  ged  bhithinns' 

Gun  sguab  am  shabhal 

Gun  cuirinn  cobhar. 

Aig  gogan  lan. 

An  uair  theid  mise  le  m'  chuid  aighean 

Roimh  an  latha  do'n  ruighe  chaol, 

Is  mor  mo  mhulchag  is  trom  mo  mhuidhe, 

Is  leathann  buidhe  mo  chuid  laogh. 


Dheoghail  an  t-Al, 
No,  an  t-Aireach  agus  an  t-Amhasg. 

Cha  mhor  aigf  an  robh  beatha  cho  aonranach  ag-us  a  bha  aig 
iia  h-airich  anns  na  Hnntean  a  dh'  fhalbh.  Bu  tric  iad  air  am 
fagail  leotha  fein  ann  an  iomall  a'  mhonaidh,  fada  o  dhaoine, 
no  air  eilean  mara  far  nach  dearcadh  iad  air  gnuis  co-chreutair 
o  'n  darna  ceann  de'n  raithe  gus  an  ceann  eile.  An  iong-nadh 
idir  mar  sin  ged  bhitheadh  iad  a'  toirt  a  chreidsinn  orra  fein  gun 
robh  iad  a'  faicinn  nithean  nach  bu  nadurrach  re  nan  oidhcheannan 
fada  geamhraidh.  Tharmaicheadh  g-easagan  orra  mar  bhairnich 
air  sg-eir-thraghad  air  chor  agus  gum  b'  iomadh  cuilbheirt  a 
thùradh  iad  air  son  an  eagail  a  chumail  diubh.  B'  e  aon  de  na 
doighean  sin  a  bhith  a'  cluich  trumpa  mar  gum*  b'  eadh  air  son 
ciuil  ach  da  riribh  o'n  bheachd  gum  bitheadh  an  t-inneal  leis  an 
teanga  chruadhach  'n  a  sheun  gu  an  gleidheadh  o  riochdan  tuath- 
aisteach. 

Tha  an  sgeul  agus  na  rainn  a  leanas  air  am  filleadh  ri  aireach. 
Air  tuiteam  do'n  oidhche  cheartaich  e  leaba  dha-fein  de  roid  agus 
de  fhianaich ;  agus  thoisich  e  air  ceol.  Cha  b'  fhada  gus  an 
cualas  guth  diomhair  ag  eirigh  o  urlar  a'  ghlinne  'g  a  chuireadh 
a  mach.  Cha  d'  thug  e  geill  do'n  tagradh  a  bha  a'  sir-thighinn 
na  b'  fhaisge,  agus  cha  bu  neonach  ged  nach  d'  thug;  oir  bu 
mhaith  a  fhios  gun  robh  a  bheatha  an  crochadh  air  an  trump  a 
dhinneadh  eadar  a  fhiaclan  agus  cumail  air  ceol. 

An  uair  a  mhothaich  an  t-amhasg  nach  robh  e  comasach  dha 
an  t-aireach  a  bhreugadh  a  mach,  rlnn  e  air  a'  bhothaig  a' 
dranndan  rannghail  air  fonn  a'  chiuil  a  bha  a'  tighinn  o'n  aireach. 
Rainig  e  an  dorus  ach  na  b'  fhaisge  air  an  aireach  cha  b'  urrainn 
da  a  dhol.     An  sin  thoisich  iad  air  a  cheile  aìr  a'  mhodh  a  leanas  : 

Amhasg  :  A  ho  ro,  a  Raghnaill  ud  thall 

O  ho  ro,  a  Raghnaill  ud  thall 

U  ho  ro,  a  Raghnaill  ud  thall 

A  ho  ro,  nach  imich  thu  nall 

O  ho  ro,  dheoghail  an  t-al 

U  ho  ro,   dheoghail  an  t-al 

A  ho  ro,  dheoghail  an  -al. 
Aireach    :   O  ho  ro,  ma  dheoghail  leig  dhaibh. 

U  ho  ro,  co  bha  riu  an  sin? 

A  ho  ro,  co  bha  riu  an  sin? 

O  ho  ro,  co  bha  riu  an  sin? 
Amhasg  :   U  ho  ro,  bean  an  taigh  bhain 

A  ho  ro,  bean  an  taigh  bhain 

O  ho  ro,  bean  an  taigh  bhain 

U  ho  ro,  bean  an  taigh  bhain. 
Aireach   :  A  ho  ro,  co  chaidh  do'n  ghleann? 

O  ho  ro,  co  chaidh  do'n  ghleann? 

U  ho  ro,  co  chaidh  do'n  ghleann? 
Amhasg  :  A  ho  ro,  bha  bhanarach  ann 

O  ho  ro,   bha  bhanarach  ann 
U  ho  ro,  bha  bhanarach  ann 
A  ho  ro,  bha  mise  'n  a  teann. 
O  ho  ro,  a  Raghnaill  ud  thall 
U  ho  ro,  a  Raghnaill  ud  thall 
A  ho  ro,  tha  mise  'gad  chall. 

Aireach   :  O  ho  ro,  chan  'eil  mi  ad  thaing 
U  ho  ro,   chan  'eil  mi  ad  thaing 
A  ho  ro,  chan  'eil  mi  ad  thaing 
O  ho  ro,   's  d)a  theangaidh  am  cheann. 

Amhasg  :   U  ho  ro,  is  mithich  dhomh  falbh 
A  ho  ro,  is  mithich  dhomh  falbh 
O  ho  ro,  is  mithich  dhomh  falbh 
U  ho  ro,  a  mach  an  t-sron  gharbh. 

Aireach   :  A  ho  ro,  ceanna  a  theid? 
O  ho  ro,  ceanna  a  theid? 
U  ho  ro,  ceanna  a  theid? 
A  ho  ro,  a  mach  an  t-sron  gharbh. 

Amhasg  :  O  ho  ro,  a  staigh  an  t-sron  liath. 
U  ho  ro,  a  staigh  an  t-sron  liath. 
A  ho  ro,  a  staigh  an  t-sron  liath. 
O  ho  ro,   theid  mise  leam-feìn. 


A'  Mhaighdean  Mhara. 


Chan  'eil  air  sgeul  an  dìugh  ach  bloigh  de'n  t-sar  bhardachd 
seo, — seorsa  a  bha  annasach,  agus  de'n  robh  moran  air  siubhal 
am  beul  an  t-sluaigh  aon  uair. 

Hu  iU  o  ho,  hu  ill  o  ho, 

Is  mis'  a  chunnaic,  hu  ill  o  ho, 

An  diugh  an  t-iongnadh,  hu  ill  o  ho, 

'S  a'  mhaduinn  mhoich,  hu  ill  o  ho, 

'S  mi  'g  iarraidh  chaorach,  hu  ill  o  ho, 

Chunncas  gruagach,  chuailean  chraobhaich, 

'S  i  'n  a  suidh'  air  sgeir  'n  a  h-aonar ; 

Cireadh   a  cinn  bhoidhich   dhualaich 

Bha  'g  sù  sguabadh  'n  oir  na  mara  : 

E  air  fiamh  an  duilisg  shamhraidh, 

Loinnreach  camlubach  is   barraicht'. 

A  sunnailt   riamh  chan  fhaca  daoine 

Air  an  t-saoghal,  fad  no  farsaìnn. 

Bha  a  h-iomhaigh  mar  ghath  greine, 

No  mar  dhearrsadh  reult  na  maidne. 

Trusgan  gorm  oìrre  mar  chomhdach, 

Gruagach  mhodhar  nan   rosg  meallach. 


Ghluaìs  i  an  sin  gu  sgeir-thraghad 
A  bhiathadh  ron  air  laraich  fhalaimh. 

Chruinnich   iad  gu  dluth  mu'n  cuairt  di 
Is  iad  ri  gusgul  luaidh  do'n  ainnir. 

Faiceallach  's  ged  rinn  mi  gluasad 
Anns  an  luachair  's  mi   'g  am  fhalach, 
Gun  d'  fhuair  mi  sealladh,  lan  mo  shula, 
De'n   mhaighdin    mhuirnich    a    ghoid   m'    aire 

Cha  b'  fhada  bha  siud  a'  caochladh  ; 
'S  ann  thog  i  ceann  's  gun  d'  rinn  i  sraonadh 
Sheall  i  ormsa  thar  a  gualann, 
Is  och  mo  thruaighe  mar  a  thachair. 
Chaidh  i   'n  riochd  na  beiste  maoile, 
Shnamhadh  i  'n  tonn  mar  an  fhaoileag, 
Cheart  cho  aotrom,  cheart  cho  farasd  : 
Sgoltadh  i  'n  cuan  air  gach  taobh  di, 
A'  togail  thonn  le  caoraibh  geala. 
Chuir  i  culaobh  riums'  le  micheut, 
Is  threig  i  Tir  Mhic  'llle  Chaluim  ; 
Troimh   'n  Linne  Shleibhtich  nan  cuairteag 
Dh'  fhalbh  i  suaimhneach  is  gun  airtneul ; 
Seachad  Morar  agus  Muideort 
Is  Cnoideort  urail  a'  bharraich. 
Troimh  Chaol  Mhuile,  troimh  Chaol   Idhe, 
Troimh  Chaol  Othasaidh  Mhic  a  Phithe ; 
Chaidh  i  a  sin  air  a  fiaradh 
Gu  eilean  riabhach  na  gaineimh' ; 
Gu  tir  fharsainn  nam  fear  fialaidh, 
'S  an  sgeir  mhor  nach  gluais  a'  ghaileann. 
Hu  ill  o  ho,  hu  ill  o  ho. 


ROINN  8. 

CLEASAN,  DUAIN,  Etc. 

"Am  Madadh  Ruadh,"  no  "A  Chearc-ghuir  agus  na  h-Iseanan." 

Anns  a*  chluich  seo  sonraichear  dithis  bhalach  no  dithis  chaile- 
agan  laidir,  aon  "Am  Madadh  Ruadh  "  agus  an  t-aon  eile  |'A 
Chearc."  Cuirear  '*  na  h-eiseanan  "  'n  an  sreath,  aon  an  deidh 
aoin.  Beiridh  iad  an  sin  air  a  cheile  agus  an  neach  as  faisge 
oirre  air  a'  chirc, — an  ceann-snaoid. 

An  uair  a  bhitheas  iad   uile  deas  toisichidh  comhradh  air  an 
t-seol  seo  eadar  "Am  Madadh  "  agus  "A'  Chearc  "  : 
A'  Chearc      :   Ciod  tha  bhuat,   a  mhadaìdh  ruaidh, 

'S  gum  bheil  thu  'n  diugh  cho  moch  air  chuairt." 
Am  Madadh  :   'S  e  fear  de  d'  iseanan  tha  bhuam, 

'S  chan  fhaigh  mi  e  shios  no  shuas. 

A'  Chearc  (ag-us  i  mar  gum  bitheadh  i  a'  comharrachadh  a  mach 
aite  air  choireigin  le  a  cois)  :  "An  do  shiubhail  thu 
a'  chuil  udT' 
Am  Madadh  :   **  Shiubhail  mi  sin  agus  cha  d'  fhuair. " 

Ruithidh  am  "  madadh  "  mar  sin  air  gach  aon  anns  an  t-sreath 
agus  tillidh  e  a  rithis  ris  a'  chirc ; 

vAm  Madadh  :   "  Chan  'eil  m'  isean-sa  r'a  fhaotainn." 
A'  Chearc      :   "  An  do  shiubhail  thu  cearcall  mor  an  t-saoghail." 
Cuiridh  seo  fearg  air  an  t-sionnach  agus  their  e  : 
"  An  t-isean  beag  sin  air  an  iomall 
Is  ann  air  a  tha  mo  mhiann  "  : 
agus  le  sin  feuchaidh  e  ri  breth  air  an  neach  a  tha  air  earball  na 
sreatha.     Toisichidh  an  sin  an  iomairt,  an  t-sreath  'g  a  luasgadh 
a  nunn  agus  a  nall,  agus  a'  chearc  fad  an  t-siubhail  a'  feuchainn 
ri  i  fein  a  cumail  eadar  am  madadh  agus  na-h-iseanan.     Ma  theid 
aig  an  t-sionnach  air  beantainn  ri  aon  air  bith,   ach  a'  chearc  a 
mhain,  feumaidh  an  neach  sin  an  t-sreath  a  fhagail.     Tha  a  leithid 
de  iomairt  anns  a'  chleas  seo  agus  gum  faigh  a'  chlann  moran 
toileachais  agus  luthais  ann. 


Na  h-Eìch  a*  dol  do*n  Mhuilinn. 

Ni  a'  chlann  cearcall  le  dhol  air  lamhan  a  cheile. 
Seasaidh  aon    anns  a'   mheadhon.      Theid  an  cearcall   an  sin 
air  iomhairt,  gach  aon  a'  togail  coise  an  deidh  coise  a'  samhlachadh 
eich  'n  a  dheann-ruith,  agus  a'  cantainn  an  duain  seo, — 
Seo  mar  chaidh  na  h-eich  do'n  mhuilinn, 
Siud  mar  chaidh  na  h-eich  do'n  mhuilinn, 
Cas  mu  dheas  is  cas  mu  thuath, 
Is  cas  gu  luath  an  deidh  coise; 
**  Huis,  huis,"  ars  an  t-each, 

'*  Ruigidh  sinn  am  Baile-sear  "  (no  ainm  baile  air  bith 
eile  anns  a'  coimhearsnachd). 
An  sin  their  am  fear  a  tha  anns  a'  mheadhon  : 
"  Ciod  tha  sibh  ag  iarraidh?" 
Freagraidh  cach  comhla  : 

"  Tha  sinn  ag  iarraidh  ar  ciud  nionag, — Morag  agus 
Cairistiona. " 
Am  fear  's  a'  mheadhon  : 

*'  Ma  tha  chan  fhaigh  sibh  gun  strith  iad. '"' 
An  Cearcall  (agus  gach  aon  an  dian  iomairt  a'  togail  a'i  casan 
agus   a  tìonndadh  o  thaobh  gu  taobh) — 

Seo  mar  chaidh  na  h-eich  do'n  mhuiHnn, 
Siud  mar  chaidh  na  h-eich  do'n  mhuilinn, 
Cas  mu  dheas  is  cas  mu  thuath 
Is  cas  gu  luath  an  deidh  coise ; 
Chaidh  na  marcaichean  mu'n  cuairt 
A'  ruith  's  a'  leum  anns  an  ruaig 
**  Beiribh  orra,  beiribh  orra." 
Thuirt  an  t-each,  thuirt  an  t-each. 

Goid  a'  Chruin. 

Nithear  da  bhuidhinn  de'n  chloinn  le  **  Buaileam  ort,"  i.e. 
buailidh  aon  de  na  cleasaichean  slat  air  aon  eile,  a'  cantainn 
"  buaileam  ort,"  agus  freagraidh  an  neach  a  bhuaileadh,  "  leigidh 
mi  leat,"  aig-  a'  cheart  am  a'  glacadh  na  slaite  le  aon  laimh  os 
cionn  lamh  an  neach  sin  aigf  an  robh  i  an  toiseach.  Cuiridh  a' 
cheud  fhear  an  dara  lamh  as  cionn  lamh  an  fhir  eile  agus  mar 
sin  lamh  an  deidh  laimhe  gfus  an  ruig-  iad  ceann  caol  na  slaite. 
Gheibh  e-san  aig-  am  bi  an  lan  glaice  mu  dheireaah  de'n  t-slait 
cothrom  toiseachaidh  air  taghadh.  Theid  an  tag-hadh  air  adhart 
le  fear  mu  seach  g-us  am  bi  a'  chuideachd  uile  'n  an  da  roinn. 
Faodaidh  aireamh  's  am  bìth  a  bhith  anns  a'  chleas  seo. 

Air  dhaibh  crioch  a  chomharrachadh  am  meadhon  an  raoin 
cuiridh  na  cleasaichean  cearbag-  air  choireìg-in,  mar  tha  ceap  no 
neipcin,  'n  an  sreath  mu  dhusan  ceum  o'n  chrich.  An  sin  seasaidh 
na  cleasaichean  mu  choinnibh  a  cheile,  cho  faisg  air  a'  chrich 
ag-us  as  urrainn  dhaibh,  ach  chan  fhada  a  dh'  fhanas  iad  'n  an 
tamh.  Feuchaidh  fear  dana  air  coireigin  ri  briseadh  seach  gach 
oeile-comhraig-  a  d'h'  ionnsaigh  nan  ceap.  Bheir  feadhainn  'n  a 
dheidh,  agus  ma  nithear  g-reim  air,  air  taobh  a  naimhdean  de'n 
chrich,  feumaidh  e  seasamh  far  am  beirear  air  gfus  am  faigfh  e  a 
shaorsa  le  aon  de  a  mhuinntir  fein  sgiobag  a  chur  air.  Fhad  agus 
a  tha  e  aìr  a'  chrich  choimhich  theirear  "  criumheag  "  ris.  Ma 
tha  e  luath  agus  laidir  cha  bhi  e  fada  gus  an  deanar  oidhirp  air  a 
shaorsa  a  thoirt  da. 

Bithidh  a'  bhuaidh  leis  an  taobh  sin  a  ghoideas  gach  ceap  no 
a  ni  cruimheagan  de'n  taobh  eile. 


Mirean  nan  Cruach. 

Tha  da  chluich  air  an  nasgadh  anns  a'  chleas  seo, — **  falach- 
fead  "  agfus  **  sgiobag  "  agus  mar  bu  trice  is  ann  am  measg 
nan  adag  agus  nan  cruach  a  bhiteadh  'g  a  chluich. 

Sonraichear  siriche  a  dh'  fheumas  a  shuilean  a  dhunadh  gus 
am  faigh  an  luchd-cluiche  cothrom  air  a  dhol  a  falach  agus  cho 
luath  agus  a  bhitheas  sin  deanta  eighidh  neach-eigin,  "  falach 
nan  cruach. " 

An  sin  toisichidh  an  sireadh  agus  chan  e  a  mhain  gum  feumar 
aite-falaich  gach  cleasaiche  a  fhaotainn  ach  an  ruith  am  measg 
nan  adag  gus  an  teid  sgiobag  a  chur  orrà  fa  leth. 

Faodar  a  bhith  cinnteach  gum  bi  moran  de  iomairt  agus  de 
thoil-inntinn  anns  a'  chleas  seo, 

Crioch  a'  Bhodaich. 

Taghar  aon  de'n  chuideachd  ris  an  canar  '*  am  bodach." 
Gearrar  crioch  air  an  reidhlean.  Bithidh  '*  am  bodach  "  air  an 
dara  taobh  cho  fada  o'n  chrich  ag^us  is  urrainn  da  ag-us  cach  uile 
air  an  taobh  eile  de'n  chrich  cho  dluth  oirre  agus  a  dh'  fhaodas  iad. 

An  sin  theid  cuid  de'n  chloinn  a  nunn  air  taobh  **  a'  bhodaich  " 
agus  toisichidh  iad  air  spioladh  an  fheoir,  a  sior  dhol  na's  fhaisge 
air,  agus  ag  eigheach  comhla  : 

Tha  mi  air  do  chrich,  a'  bhodaich, 
Ag  itheadh  do  chuid  feoir. 

Ruithidh  **  am  bodach  "  'n  an  deidh  agus  nithear  "  bodach  " 
de  neach  's  am  bith  air  am  beir  e  air  a  chrich  fein. 


:  o : 


Crom  an  Fhàsaich. 

Theid  a'  chlann  'n  an  sreath,  ach  aon  a  dh'  fhanas  an  dara 
taobh  agus  a  dh'  ainmichear  "  Crom  an  Fhasaich."  Bithidh  neach 
eile  air  a  shonrachadh  a  mach  mar  "  Ccann-feadhna. " 

An  sin  dluthaichidh  "  Crom  an  Fhasaich  "  ris  a'  chuideachd, 
agus  their  an  Ceann-feadhna  ris, — 

Failte  ort  fein,  a  C'hrom  an  Fhasaich, 
Cia  as  an  trath-sa  thainig  thu? 

Crom  an  Fhasaich, — Thainig  o  m'  fhasach  mhor  mhaith  fein. 

Ceann-feadhna, — De  a  thug  dhutsa  fasach  agus  mise  gun 
fhasach  ? 

Crom  an  Fhasaich, — De  a  thug  ach  mo  neart  's  mo  chruadal 
fein.      'S  chan   'eil  ad  chuideachd  na  bheir  bhuam  e. 

Ceann-feadhna,  (agus  e  a'  comharrachadh  a  mach  fear  de  na 
gillean). — 

Tha  garran  beag  donn  an  seo  ri  m'  laimh 
A  chuireas  do  cheann  's  dha  bhonn  ri  talamh. 

Crom   an  Fhasaich, — Am  buanna  mor,   seasadh  e   a  mach. 

Theid  na  gillean  an  sin  a  charachd,  agus  ma  leagas  "  Crom 
an  Fhasaich  "  an  "  Garran  Donn,"  feuchaidh  e  fear  eile  gus 
an  teid  mu  dheireadh  an  gnothach  a  dheanamh  air  fein. 


Lair  a'  Mhinistesu*. 

(Feumaidh  an  neach  a  dh'  fhailligeas  anns  a'  chleas  seo  claban 
no  umhlagh  a  thoirt  sea'chad.) 

Anns  an  toiseach  theid  farainm  a  thoirt  air  gach  aon  anns  a' 
chuideachd  agus  mar  is  eibhinne  is  ann  is  fearr,  e.g. ,  An  Gille 
Craigean,  An  Sgalag  Spagach,  A'  Chaile  Ghruamach,  A'  Chail- 
leach  Chrubach,  Am  Bodach  Bronnach,  An  Lair-mhaide,  etc. 

Sonraichear  aon  ris  an  abrar  an  "  Righ. " 
An  sin  theìr  an  rig"h  an  rann  : 

Tha  lair  a'  mhinistear  air  chall, 
Is  mor  an  taire  i  bhith  ann, 
Chan  aithne  dhomhsa  co  a  ghoid  i 
Mur  do  g-hoid  an  Sgalag  Spag'ach  i."  (no  ainm   's  am 
bith  eile  anns  a'  chuideachd.) 
Their  an  Sgfalag- :  Chan  fhirinn  sin. 
Freag-raidh  an  Righ  :  Feuch,  ma  ta,  co  am  fear  eile. 
Gabhaidh  an  sgalag  an  duan,  ach  ma  ni  e  am  mearachd  as  lug-ha 
feumaidh    e   umhlag-h  a   dheanamh  le, — sgfithinn   no  bonn  airgid, 
no  putan  no  ni  eile  a  shonraicheas  an  Righ  a  thoirt  seachad ;  ach 
gheibh  e  a  shaoradh  le  ceithreamh  orain  a  sheinn,   le  seanfhocal 
a  radh,  le  toimhseachan  a  chur,   no  seasamh  air  a  leth-chois  car 
uine ;  agus,    ma's  ann  air  a'  bhlar  a  muig-h  a  tha   iad,   seasamh 
air    a   cheann-caol    no   car    a'    mhoiltein,    no    leum    a'    bhradain 
a  dheanamh. 

Theid  an  cleas  maV  sin  air  adhart  o  neach  gu  neach. 


Cnìdsean  agus  Cneadsaìn. 

Nithear  buaile  de'n  chloinn  agus  iad  mu  dha  cheum  o  cheile. 
Sonraichear  aon,  "Am  Bodach  "  a  theid  timchioll  air  an  culaobh 
a'  beantainn  ri  aon  an  deidh  aoin,  aìg  a'  cheart  am  a'  cantainn 
an  rainn  seo  : 

Cnidsean,  cneadsain,    Mairi  buidsean  ; 
Dh''  ith  thu  mo  chiud  subh 
Thigf  am  madadh-ruadh  am  marach 
Is  ruithidh  e  a'   chaora  dhubh. 
An  uair  a  ruigeas  e  ceann  an  rainn,  buailidh  e  an  t-aon  de'n 
chuideachd  air  an  tig  am  focal  *'  dubh,"  agfus  teichidh  e  agus  an 
neach  sin  'ki  a  dheann   'n  a  dheidh.     Theid  an  ruaigf  a  mach  agus 
a  steach  eadar  a'   chlann  a  tha   anns   a'  chearcall.      Ma  bheanas 
an  neach  a  bhuaileadh  ris  '*  a'  bhodach,"  theid  e  an  aite  an  neach 
sin  a  bha  'g  a  ruith. 

Cailleach  a'  Chrubain. 

Theid  a'  chlann  'n  an  sreath,  aon  an  deidh  aoin  agus  coisichidh 

iad  a'   leigeil   orra  a  bhith  crubach  ach  a'   cumail  ceuma   ris  na 

focail  seo  : 

'S  e  mo  chas  chrubach,  chrubach,  chrubach, 
*S  e  mo  chas  chrubach  chum  air  dheireadh  mi, 
'S  e  mo  chas  chrubach  mhall  agus  chrubach 
A  chum  air  dheireadh  an  raoir  mi. 

An  sin  ni  iad  "  leum  na  mialmhagaig-e,"  ag^us  iad  fad  an  t-siubhail 

a'  cumail  a  mach  a  bhith  crubach. 

Cumaidh  iad  seo  suas  car  uine. 

Àn  Dridseag. 

Feumar  ceathrar,  an  car  as  lugha,  air  son  a'  chleasa  seo ;  ach 
faodaidh  aireamh  's  am  bith  os  cionn  sin  a  bhith  ann. 

Gearrar  suip  a  reir  aireamh  na  cuideachda.  Feumaidh  aon 
a  bhith  le  gflun  'n  a  theis-meadhon,  aon  eile  le  g"lun  faisg  air  a 
cheann,  agus  cach  uile  g-un  ghlun  idir,  ach  bithidh  ceann  aon 
dhiubh  seo  air  a  dhothadh  anns  an  teine. 

Bheirear  na  suip  do  neach  air  choireigin  anns  a'  chuideachd. 
Cumaidh  e-san  ceann  glan  a'  phasgain  ris  na  clbasaichean  a 
shonraicheas  sop  am  fear.  Feumar  na  cleasaichean  a  chur  'n  an 
rabhadh  gne  an  t-suip  a  thuiteas  orra  a  chumail  am  falach. 

An  sìn  their  am  fear  a  riaraich  na  siup,  '*  na  bruidhneadh 
neach  ach  e-san  aig  am  bheil  an  sop  le  glun  anns  an  teismeadhon. " 
Seallaidih  an  neach  sin  an  sop  agus  theirear  *'  an  righ  "  no  "  a' 
bhainrigh  "  ris.  Mar  an  ceudna  foillsichidh  an  neach  aig  am 
bheil  an  sop  le  glun  faisg  air  a  cheann  e-fein,  agus  gheibh  e-san 
an  t-ainm  '*  am  maor."  Cumaidh  cach  uile  'ii  an  tosd,  agus  thqid 
ainmeachadh  gum  bi  iad  uìle  fo  an  ainm  "  an  onoìr,'''  ach  e-san 
aig  am  bi  an  sop  dothte,  a  tha  gu  bhith  air  a'  ghairm  'n 
a  mheirleach. 

Toisichidh  an  sin  an  comhradh  : 

Righ    :   Is  mise  an  righ.     Co  e  am  maor? 
Maor   :   Is  mise  am  maor,  a  mhorachd. 
Righ    :   Ciod  a  chuir  am  chuirt-s'  thu 

Gun  chuireadh  gun  f haighneachd  ? 
Maor  :  Le  bhur  cead,  a  mhorachd, 
Chuir  gnothach  araidh, 
Chailleadh  am  mart  dubh  agam 
As  fhearr  a  tha  's  an  aite. 
Tha  mi  aìr  an  allaban 
On  a  ghlas  an  la  seo 
'G  a  sireadh  is  'g  a  h-iarraidh 
Eadar  sHabh  is  làthach, 
On  thainig  mi  do'n  chuideachd  seo 
Chaìdh  sporadh  chur  ri  m'   amharus 
Gum  faìgh  mi  nis  an  gadaiche 
An  taobh  a  staigh  de  d'  fhardaich. 
Righ  (a^us  e  a'  bruidheann  le  feirg)  : 
Tionndaidh  an  seo  riumsa, 
Fhir  ladorna  gun  naire, 
Tha  cur  as  leith  mo  chomhairle 
A  bhith  am  measg  nam  meirleach. 
Feumaidh  tu  nis  ainmeachadh 
Co  air  an  do  thuit  d'  amharus, 
Air  neo  ni  mise  peanas  ort 
Nach  diochnuichear  gu  brath  leat. 
Maor   (agus   e   a'    tomhadh   a  chorraige   ri   aon   de'n 
chuideachd) 
Mur  h-eìl  mo  bharail  mearachdach, 

Seo  an  neach  a  rinn  a'  mheirle, 
Righ   (ag-us  e   a'    tionndadh   ris    an  neach   a  chaidh  a 
chomharrachadh). 
An  cual  thu  siud,  fhir  chomhairle ; 
'N  e  gabhail  ris,  no  aicheadh? 
Seallaidh  an  neach  a  thatar  a'  diteadh  a  shop,  agus  ma  thachras 
e  a  bhith  glan,  iarrar  gum  bi  peanas  air  a  dheanamh  air  a'  mhaor 
air  son  e  a  bhith  a'  diteadh  an  neo-chiontaich. 

Ma  tha  moran  anns  a'  chuideachd  aig  am  bheil  suip  ghlana 
a'  samhlachad'h  onoir,  faodaidh  gum  bi  am  maor  greis  mun  amais 
e   air  a'  mheirleach. 

An  a  bhith  a'  dioladh  peanais   bithidh  e  mar  dhleasdanas  air 
an  onoir  doigh  's  am  bith  a  shonrachadh,  ach  ma  bhuaileas  am 
maor  air  a'  chiontach  faodaidh  e-san  am  peanas  a  ainmeachadh. 
Tha  iall  leathrach  no  slat  air  beulaibh  an  righ. 
Their  an  neach  a  tha  ag  iarraidh  peanais  a  bhith  air  a  dioladh, 
agus  e  aig  a'  cheart  am  a'  deanamh  umhlachd  do'n  righ  : 
A  righ,  an  cead  dhomhsa  an  iall  seo  a  thogail? 
Righ    :   Is  cead,  le  onoir. 
Peanasaiche  :  Clubsag  air  a  chlar, 
Ciod  a  bheir  mi  dha? 
Righ    :   Gabh  an  rann. 
Peanasaiche  :  Chaidh  mi  latha  dh'  innearadh 
Do  thaigh  a'  choilìcii  bhric, 
Is  bha  na  naoi  bigeanan 
A'  criomadh  leis  a'  chirc, 
Bha  bigean  cabach  odhar  ann, 
Bha  bigean  odhar  searbh  ann, 
Bha  iarogh'  bhigein  lachduinn  ann, 
'S  bha  dalta  bhigein  dheirg  ann ; 
**  Ud,  ud,"  ars  àm  bigean, 
**  Brisidh  mi  do  cheann 
Le  iall  fhada  leathrach 
Bheir  na  h-itean  o  do  dhruim  ; 
Is  cuiridh  mi  fios  air  feadh  na  tire 
Gum   bheil  do  chirean  cruinn. " 
Ceadaichear  buille  mu  choinnibh   gach  eoin  a   tha   air  a   ain- 
meachadh  anns  an  rann.* 


:  o ; 


Ceann  a*  ChapaiU  Bhauu 

Nithear  sreath  no  buaile  de'n  chloinn.  Sonraichear  "  righ  " 
a  chumas  na  "  clabain  "  agus,  a  mach  o  sin,  cha  bhi  an  corr 
gnothaich   aige-san   ris   a'  chleas. 

Theid  an  sin  gach  neach  a  aireamh  .i.  2,  3,  4,  etc. 
Their  (i)  ri  (2)  :   Bha  e  an  CiII  moluaig,  (no  cill  's  am  bith). 
Their  (2)  :   Ciod  e  sin? 

*  B'  ann  o'n  fhear  chaomh  nach  maireann,  Niall  MacDhughaiII  a  Colla, 
duine  eigniidh  agus  b'  e-san  sin,  a  fhuair  mi  a'  chuid  mhor  de'n  chleas  seo. 


(I) 
(l) 

Ceann  a'  chapaill  bhain. 

C'  ait  an  robh  e  'n  raoir? 

Bha  e  an  Cill  moluaig-,   (no  cill   's  an  bith 
eile). 

An  sin  tionndaidliidh  (2)  ri  (3)  agfus  bithidh  an  comhradh  air 
an  t-seol  cheudna  gfus  am  fairtlich  air  neach  "  ciU  "  air  choir- 
eig-in  a  ainmeachadh.  BitHidh  aig  an  neach  sin  ri  umhlagh  a 
thoirt  do'n  **  righ."  Faodaidh  an  **  righ  "  a  shaoradh  le  oran 
no  rann  a  gfhabhail  no  seasamh  air  a  cheann-caol  no  car  a''  mhoil- 
ten  a  chur,  etc. 

Gabhar  an  sin  focal  eile,  abair,  —  **  baile,"  eg. 
Baile  Mhartainn, — Mhuillnn, — Fhionnlaigh,  etc,  no  focail  mar 
tha, — eilean,  port,  tobar,  etc. 


:o 


Duaìn. 

(t)    Ainmeannan   nam  Meur  : 

(a)  Ordag,  Colgagf,  Gunna  fada,  Mac  an  aba,  Ludag  bheag 
an  airgfid. 

(b)  Cleas  a  bhiteadh  a'  cluich  air  a'  chloinn  bhig, — 

Rachadh  gach  corrag  a  chomharrachadh  a  mach 
air  leth  gfus  an  ruigteadh  an  ludag  air  am  beirteadh 
le  garg  chrathadh,  'g  an  ainmeachadh  mar  seo : 

Ord^g,  Sgealbag,  Casa  fada,  Mac  an  aba,  agus 
(a'  beirtinn  air  an  ludaig  agus  'g  a  crathadh) 
Rag  mheirleach  nan  gobhar  's  nan  caorach ;  cuir 
gad  oirre,  cuir  gad  oirre. 

(c)  Doigh  eile  air  (b), — 

Seo  an  te  a  tholl  an  sabhal, 

Seo  an  te  a  ghoid  am  barr, 

Seo  an  te  a  dh'  innis  e, 

Seo  an  te  a  dhioghail  air, 

Seo  an  te  bheag  a  ruith  air  falbh. 

(2)     Duan  air  son  tosd  a  chur  air  a'  chloinn.  : 
Glunn,  glann, 

Galar  nan  con  nam   muc  's  nam  meann, 
Gach  neach  a  chanas  guth  no  gair 
Gheibh  e  da  stràc  dheug  air  a  laimh 
Agus  aonan  aìr  a  cHeann. 
No,  am  peanas  seo  : 
.   .  .   Gheibh  e  seachd  stràcan  le  slait  o'n  choill  ud  thall 
Agus  lan  a  bheoìl  de  bhurn  an  lodain  fhuair 
Gus  an  goil  e  'n  a  bhus. 
No,  eadhon  cho  garg  ris  a'  bhagradh  seo  : 
.   .  .  Theid  lan  spaine  de  fhuìl  a  chridhe 
A  thoirt  a  mach  air  a  bheul. 

(3)    Altachadh  sgamhain. 

(Gu  bhith  air  a  radh  an  aon  anail.) 

(a)  A  chearc  dhubh,  thoir  dhomh  do  ghuth, 
Cia  meud  ugh  a  rug  thu  'n  diugh? 

"  Ugh  dhomh  fein,   is  ugh  dhut   fein, 
Is  ugh  r'a  roinn  eadrainn, 
Is   ugh  a'   bhodaich  bhochd. 
Is  ugh  a'   bhodaich  bhochd." 

(b)  Chaidh  a'  ghobhar  a  mach,  is  ghlaodh  i  : 

Boc  goibhre  a  h-aon, 
Boc  goibhre  a  dha. 

Boc   goibhre   a   tri,    7C, — feuch   co   a   b'    fhaide   a 
chumadh  air. 

(c)  Tri  clachan  mora   muilinn 

Air  a'  bheinn  mhoir  Mhuilich  ud  thall ; 
Breacaidh  mi  a  h-aon, 
Breacaidh  mi  a  dha, 
Breacaidh  mi  a  tri,  70. 


ROINN  9. 
DUAIN  MU  NITHEAN  NADURRACH. 

Chluinn  Mi  Na  h-Eoin« 

(1)  Is  binn  leam  na  h'eoin,  chluinn  mi  na  h-eoin ; 
Na  h-eoin,  na  h-eoin  bhoidheach,  bhinne, 
Chluinn  mi  na  h-eoin,  's  binn  leam  na  h-eoin. 
Is  binn  leam  smeorach  air  bharr  geige 

'Us  uiseagan   's  an   speur  rì   iomairt. — Chluinn  mi,    etc. 

Is  binn  leam  cuthag  'us  gu  gug  aic' 

'S  a'  mhaduinn  chiuin  air  stuc  a'  ghlinne. — Chluinn  mi,  etc. 

Is  binn  leam  coileach  dubh  an  durdain, 

'S  cearc  an  tuchain  dluth  'g  a  shireadh. — Chluinn  mi,  etc. 

Is  binn  leam  guth  na  h-eala  bhuadhaich 

Le  luinneig  's  glaine  fuaim  air  Unne. — Chluinn  mi,  etc. 

Is  binn  leam  fheìn  a  bhith  'g  an  eisdeachd 

Maduinn  Cheit,  's  an  spreidh  a'  sileadh. — Chluinn'  mi,  etc. 

Nid  Eun. 

(2)  Fhuair  mi  nead  aig  breac-an-t-sil  an  ceann  shios   na  pairce, 
Cha  robh  de  uighean  ann  ach  tri  's  rinn  mi-fhin  am  fagail ; 
Beiridh  i  ceithir  no  coig,  foghnaidh  sin  de  al  di, 
Cumaidh  mi  riutha  biadh  gu  leor,  bi'  na  h-eoin  gun  dail  ann. 
Fhuair  mi  nead  a'  bhricean-ghlais  ann  an  clais  bhuntata  ; 
Ceithir  uighean  ann  'us  ian,  bheìr  mi  biadh  dha  marach. 
Cha  leig  mise  neach  'n  a  choir,  ann  am  dheoin  chan  ail  leam, 

Biathaidh  mi  uile  na  h-eoin,  bi'  an  corr  gun  dail  ann. 

Fhuair  mi  nead  aig-  dreathan-donn 

Air  taobh  thall  an  lànain  ; 

Gheibh  mi  staigh  chuige  air  toll 

A  tha  an  ceann  na  bathcha ; 

Bha  deich  uighean  ann  an  de, 

Fhad  's  bu  leir  dhomh  'n  aireamh ; 

Bi'   na  h-eòin  aice  le  cinnt, 

Theid  mi  's  chi   mi  marach. 


Mo  Lothag. 

Tha  mo  lothag  air  chall, 

O  ho  hao  o  cha  mhaith  leam  ; 

Tha  mo  lothag  air  chall. 

Tha  mo  lothag  's  an  aonaich, 

'S  e  na  FaoiUich  a  th'  ann. — Tha  mo  lothag,  etc. 

Theid  mo  lothag  a  mhilleadh 

Fo  shileadh  nam  beann. — Tha   mo  lothag,   etc. 

Theid  mo  lothag  a  lathadh, 

Chan  'eil  fasgadh  m'  a  ceann. — Tha  mo  lothag,  etc. 

Theid  mo  lothag  's  an  fheithe, 

'S  chan  eirich  i  leam. — Tha  mo  lothag,  etc. 

Reidheadh  mo   lothag  do'n   mhuilinn 

Gun  duine  'n  a  ceann. — Tha  mo  lothag,  etc. 


Gleaiin  a'  Chaoil. 

A'  gfhleannain  bhig  tha  'n  taobh  a'  chaoil 

Chan  eol  do'n  t-saoghal  d'   ainm  no  thu ; 

Gidheadh  is  tusa  gleann  mo  ghaoil, 

Is  og  a  thug  mi  dhut  mo  run. 

Tha  canach  geal  a'  fas  air  blar, 

Tha  'm  fraoch  a'  comhdachadh  nam  bruach  : 

Tha  'n  t-sobhrach  mhaoth   's  an  neoinean  tlath 

A'  cinntinn  ann  an  gleann  nam  buadh. 

Tha  'n  uiseag  bhinn  a'  seinn  air  lon, 

'S  an  smeorach  air  gach  geig  'us  craoibh. 

Tha  'n  crodh  air  airigh  Ghlinne-mhoir, 

'S  na  laoigh  a'  mireagaich  ri  'n  taobh. 

Tha  maise  naduir  a'  cur  sgeimh' 

Air  beinn   'us  glaic  air  muir  'us  tir 

Tha  'm  Freasdal  caomh  a'  dion  fo  sgeith 

Gach   creutair  beo  toirt  daibh   am  bidh'. 

Gheibhteadh  coibhneas,  tlachd   'us  gradh 

An  taighean  cairdeil  Ghlinn  a'  chaoil  : 

Is  tric  a  fhuair  an  coigreach  baidh 

Am  fardaichean  nan  sar  's  nan  laoch. 

(Ant-Urr    Domhnall   MacCoinnich.) 

Tighinn  na  Cuthaige. 

Thig-  fochann  th'ig  feur  mun  goir  a'   chuthag, 
Bi'  bainn'  aig-  an  spreidh  mun  goir  a'  chuthag, 
Brisidh  duilleach   aig  gheig  mun  goir  a'  chuthag, 
Seinnidh  eunlaith  gu  leir  mun  goir  a'  chuthag, 
Theid  an  searrach  fo  eill  mun  goir  a'  chuthag, 
Theid  am  minnean  do'n  bheinn  mun  goir  a'  chuthag, 
Anns  a'  Bhealltuin  bhuig  sheimh  gun  goir  a'  chuthag, 
'S  bheir  mo  chridhe-sa  leum  gu  h-eibhinn  subhach. 

Nithean  a  bhitheadh   e  mi-shealbhach   an  cluinntìnn  no   am 
faicinn  anns  a'  chor  seo  air  son  a'  cheud  uair  aig  tus  na  bliadhna 

Chuala  mi  cuthag  's  gun  bhiadh  am  bhroinn, 

Chuala  mi  feuran  am  barr  a'  chroinn, 

Chuala  mi  suaìrcean  shuas  anns  a'  choill, 

Is  chuala  mi  nuallan  comhachag  na  h-oidhch'. 

Chunnaic  mi  seilcheag  air  lic   luim, 

Chunnaìc  mi  uan  's  a  chulaobh  rium, 

Chunnaic  mi  clacharan  air  garradh  tuill, 

An  eunarag    's   mi   'm  shuìdhe  cruinn, 

Is  dh'  aithnich  mi  nach  rachadh  a'  bhliadhna  leam. 


Miann  mnatha,  mac, 
Miann  fir,    feachd, 
Miann  eich,  aonach, 
Miann  coin,  sneachd, 
Miann  ba,  braon, 
Miann  caorach,  teas, 
Miann  goibhre,  gaoth 
Gu  bhith    an   aodann    chreag. 


Miann  a'   bhric   a  bhith   'n  sruth  bras, 
Miann  a'  bhuic  bhith  'n  doire  dhluth, 
Miann  na  h-eilde  bhith  'm  beinn  aird, 
Miann  an  t-sealgair  falbh  le  ohu. 


Tha   'n  smeorach  anns  a'  mhaduinn  chiuin 
Binn,  binn  a'  ceilearadh ; 
Tha  'n  smeorach  anns  a'  mhaduinn  chiuin, 
Ge  b'  e  co  a  chluinneadh  i. 
'S  i  eun  a'  ghuib  as  binne  guth, 
'S  i  eun  a'  ghuib  as  luraiche, 
'S  i  eun  a'  ghuib  as  eibhinn', 
'S  as  ait'  leam  fein  's  a'  chruinne  seo, 


B'  fhearr  leam-fein  gum  beireadh  na  h-eireag-an 
Is  truagh  leam-fein  nach  beireadh  na  h-eireag-an 
B'  fhearr  leam-fein  gfum  beireadh  na  h-eireagan 

Te  de  na  h-eireagan  bana. 
Gheibheadh  tu-fein  a  g-haoil  an  t-ugh  arce 
Gheibheadh  tu-fein  a  ghraidh  an  t-ugh  aice 
Gheibheadh  tu-fein  a  g-haoil  an  t-ugh  aice 

Te  de  na  h-eireag-an  bana. 


A'  Bho  Mhaol  Dhonn. 

Tha  bho  mhaol  dhonn   a'    direadh   bheann, 
A'  direadh  bheann   's  a'  tearnadh   bheann, 
Tha  bho  mhaol  dhonn  a'  direadh  bheann, 
'S  g-um  bheil  i  sg-ith  's  a  laogh  air  chall, 
O  thaobh  gpach  glinn  gu  bruach  g-ach  uillt, 
O  thaobh  gach  g-Hnn  gu  bruach  gach  uillt, 
O  thaobh  gach  g-Hnn  g-u  bruach  g-ach  uillt, 
'S  gum  bheil  i  sgith  's  a  laogh  air  chall. 
Tha  a'  bho  mhaol  a'  sior-gheumnaich, 
A'   sior-gheumnaich,    a'    sior-gheumnaich ; 
Tha  a'  bho  mhaol  a'  sior-gheumnaich, 
A'  caoidh  a  laolgh  is  e  aig  tè'le. 


:  o : 


Is  Mithich  Dhuinn  Eirigh. 

Bheir  mi  o  ro  bha  ho, 

'S  mithich  dhuìnn  eirigh, 

Mo  nighean  dhonn. 

'S  mithich  dhomhsa  dhol  dachaigh 

'S  mi  fada  bho  m'  cheile. — Mo  nighean  d'honn. 

Gum  bheil  gruaim  air  an  ìarmailt, 

'S  gaoth  an  iar  a'  cruaidh  sheideadh. — Mo  nighean  dhonn. 

Eoin  bheaga  na  coille 

'N  cinn  's  an  doire  fo  'n  sgeith(e). — Mo  nighean  dhonn. 

Eoin  fhiadhaich  nan  cuantan 

Le  uamhainn  'g  an  leireadh. — Mo  nighean  dhonn. 

Is   bronach  nuallan  nan   aighean 

Aìr  na  srathan  lom  gle  gheal. — Mo  nighean  dhonn. 


:o: 


Buain  an  Rainich. 

Tha  mi   sgith   's  rni  leam-fhin 
Buain  an  rainich,  buain  an  rainich 
Tha  mi  sgith  's  mi  leam-fhin 


n 

Buain  an  rainich  daonnan. 

Cul  an  tomain,  braigh  an  tomain, 

Cul  an  tomain   bhoidhich  ; 

Cul  an  tomain,  braigh  an  tomain, 

H-uile  la  am  ònar. 

Ach  nuair  a  chi  mi  thu   tigh'nti 

Nuas    am    bealach,    nuas   am    bealach ; 

Gur  h-e  mise  nach  bi  sgith 

'S  run  mo  chridhe  comhl'  rium. 

Tha  mi  sgith,   etc. 


:  o 


Oran  Cualiaìch. 

Tiugainn  do'n  fhireach  a  shireadh  nan  caorach  (Tri  uairean) 

Tiugainn  a  laochain   shiubhal  nam   beann. 

Buachaille  ghobhar  thu,    *s   buachaiUe   chaorach, 

BuachaiUe  g-hobhar  thu,    's   buachaille   chaorach, 

Buachaille  gfhobhar  thu,    's   buachaiUe   chaorach, 

Buachaille  laogh  is  buachaiUe  mheann. 

Tog  leat  do  chuman  is  tiug^ainn  led'  bhuaraich, 

Tog  leat  do  chuman  is  tiug-ainn  led'  bhuaraich, 

Tog  leatl  do  chuman  is  tiug-ainn  led'  bhuaraich, 

Tiugfainn   do  bhuaile  chruidh  agus  ghamhn'. 


Siud  mar  Rachainn-fhein  is  Tu. 

Siud  mar  rachainn-fhein  is  tu 

A  bhuain  a'  g-hathaìn-ghiuthais,  O  ! 

Siud  mar  rachainn-fhein  is  tu. 

Sin  mar  ruithinn,  seo  mar  leumainn, 

Siud  mar  rachaìnn-fhein  is  tu ; 

A  chuallach  a'  chruidh-laoigh  le  cheile, 

Siud   mar   rachainn-fhein  is  tu ; 

Mach  ri  airighean  an   t-sleibhe, 

Siud  mar  rachainn-fhein  is  tu 

A  bhuain  a'  ghathain-ghiuthais,  O  ! 

Siud  mar  rachainn-fhein  is  tu. 


Chuirinn  Mo  Balachan. 

Chuirinn  mo  bhalachan  shiubhal  na  garbhlaich, 
Chuirinn  mo  bhalachan  dh'  fhalbh  's  na  firichean, 
Chuirinn  mo  bhalachan  shiubhal  na  garbhlaich, 
Chumail  an  t-sionnaich  o'n  mheanbhspreid'h. 

Bheirinn  mo  chu  dhut,  luaidh  agus  fudar, 
Bheirinn  mo  chu  dhut,  cu  is  gille  dhut, 
Bheirinn  mo  chu  dhut,   's  gunna  nach  diultadh, 
A  shiubhal  nan  stuc-bheann  garbha. 
Chuirinn  mo  bhalachan,    etc. 


:  o : 


Ag  Eigrheach   air  a'  Chrodh. 

Sisg-ean,   Brisg-ean,  Meangan,  Meadhran, 
Bo  dhubh,  bo  dhonn,  bo  chrom  riabhach, 
Sliochd  na  h-aon  bha  maoile  ruaidhe, 
Nach  d'   fhag-  buaile    riamh    'n  a  h-onar 
Bo  cheann-fhionn,   e,   Blàrag. 


ORAIN  MARA. 

Maili  Dhonn. 

Bha  mi  raoir  gfu  fada  shios 

'S  a'  chuan  shiar  a  tha  farsainn, 

Aiteas  mara  an  mo  chom, 

'S  **  Maili  Dhonn  "  siubhal  dachaigh. 

Seisd  :   **  Maili  Dhonn  "  bhoidheach  dhonn, 

"  Maili  Dhonn  "  's  mor  mo  thlachd  oirr', 
*^*  Maili  Dhonn  "   bhoidheach  dhonn, 

'S  i  na  deann  siubhal  dachaigh. 
Cha  robh  duin'  agam  air  bord, 
Cha  robh  seoladair  agam 
Ach  mi-fein   'us   **  Maili  Dhonn  " 
Sgoltadh  thonn  siubhal  dachaigh.- — Seisd. 
Is  binne  leam  na  cruit  nan  dàn 
Cluinntinn  gair  aìg  a  h-astar, 
Sruth   'us  gaoth  a'  dol  air  fonn, 
'S  **  Maili  Dhonn  "  siubhal  dachaigh. — Seisd. 
Ged  nach  'eil  mo  chrodh  air  lon, 
No  mo  phor  air  a'  mhachair; 
Soiridh  slan  le  crìdhe  trom, 
'S  **  Maili  Dhonn  "  siubhal  dachaigh. — Seisd. 


:o 


.    Cuag  Ag  Eirigh. 

Seìsd  :   Ho  rinn  o,  o  hi  u  o, 

Hi  u  ro  bho,  ho  hug  eile, 
Ho  rinn  o,  o  hi  u  o. 

Chaidh  am  bàta  thar  an  rubha 
'S'i  'n  a  siubhal  fo  lan  eideadh. — Seisd. 
B'  fhada  chluinnteadh  fuaim  a  cupail 
Air  muir  g-hucag^aich  ag  eirigh. — Seisd, 
Leam  is  aitinn  fuaim  a  daraich 
Sadradh  mara  anns  na  speuran. — Seisd. 
'S  e  mo  leannan  tha  'g  a  stiuireadh, 
Chan  'eil  curam  orm  mu  deidhinn. — Seisd. 
Fear  mor  de  shioi  nan  Leodach, 
Gur  h-e  a  cheol-san  bairhnn  bheumach. — Seisd. 


:  o : 


lubhrach  nan  Guaillean  Geala. 

Moch  Di-luain  ghabh   i   'n  cuan, 
lubhrach  nan  g-uaillean  geala ; 
Moch  Di-luain  ghabh  i    'n  cuan. 
Moch  Di-luain  a  rinn  sinn  seoladh 
Nunn  gu  Soaidh  a'  bharraich  ; 
Moch  Di-luain  ghabh  i    'n  cuan. 
Gillean  gasd'  againn  air  bord  innt', 
Sparradh    a    cuid    sheol    ri   crannaibh ; 
Moch  Di-luain  ghabh  i  'n  cuan. 
Nuair  a  thog-adh  rith'   a  h-aodach 
Chit'   an  caol   na  chaoirean   g-eala ; 
Moch  Di-luain  ghabh  i  'n  cuan. 


:  o 


Leis  Àn  Lurgainn. 

Leis  *'An  Lurgainn  "  o  hi, 

Leis  "An  Lurgainn  "  o  ho, 

'M  beul  an  anmoich  o  hi, 

B'  fheudar  falbh  le  cuìd  sheol. 

Seachad  Aros  o  hi, 

Bha  i  gàbhaidh  o  ho, 

'N  fhairgfe  gairich  o  hi, 

Suas  gfu  barr  a'  chruinn  sg-oid. — 

Leis  an  Lurgainn,  etc 
Suas  bha  h-aodach  o  hi, 
Ri  cruinn  chaola  o  ho, 
I  snamh  cho  aotrom  o  hi, 
Ris  an  fhaoileig-  air  lon. — Seisd. 
Seachd  Ile   o  hi, 
'M  beul  na  h-oidhche,  o  ho, 
Las  sinn  coinnlean  o  hi, 
'S  chuir  sinn  combaist  air  doigh. — Seisd. 
An  cuan  Eireann  o  hi, 
Muir  ag  eìrigfh  o  ho, 
'S  cha  bu  leir  duinn  o  hi, 
Ni  fo'n  g-hrein  ach  na  neoii. — Seisdi. 

An  Long  Reubaìdh. 

Seisd. — A  ho  i,  ri  im  o. 
Moch  a  theid  i  reubadh  chuantan. — Seisd. 
Is  iomadh  rubha  dubh  a  dh'  fhuar  i. — Seisd. 
Moch  a  theìd  i  reubadh  mara. — Seisd. 
Is  iomadh  bairneach  g-hlas  a  bhruain  i. — Seisd. 
Is  lomadh  faochag-  chrom  a  bhuain  i. — Seisd. 
Moch  a  theid  i  reubadh  mara. — Seisd. 
Theid  i  troimh  Chaol  Mhuile  ruathar. — Seisd. 
Theid  's  'na  deann  do'n  eilean  uaine. — Seisd. 
'Us  innis  riabhach  nam  fear  buadhmhor. — Seisd. 


Cronan  na  Linne  Muilich. 

Siud  an  rud  a  thogadh  m'  fhonn, 
Seo   an   rud    a    thogadh   m'    fhiughair, 
Siud  an  rud  a  thogadh  m'  fhonn, 
Cronan  na  linne  Muilich. 
Cronan  bealach  a'  chuain, 
Nuallan  na  linne  Muilich 
Siud  an  rud  a  thogadh  m'  fhonn 
Cronan  na  linne  Muilich. 


Moladh  a'  Bhàta. 

Mo  bheannachd)  air  a'  bhàta  bhuidhe, 
'S  ann  an  diugh  tha  feum  oirr'. 

Mo  bheannachd  air  a'  bhàta  bhuidhe. 
Am  bàta  buidhe  boidheach, 
'S  na  seoid  innt'  ann  an  leinean. 

Mo  bheannachd,  etc. 
Thug  sinn  an  Cuan  Siar  dhi 
Mun  d'  rinn  a'  ghrian  ach  eìrigh. 

Mo  bheannachd,  etc. 
Seachad  Maol  Chinntire 
Bha  sioban  geal  ag-  eirigh. 

Mo  bheannachd,  etc. 
'S  ann  chuir  gaoth  is  fairge  i 
Cho  luath  ri  earb  an  t-sleibhe. 

Mo  bheannachd,  etc. 
Tha  'm  bàta  buidh'  cho  dionach 
Ri  botul  fion'  is  ceir  air. 

Mo  bheannachd,  etc. 

Mionam  Air  A'  Ghille  Bheag.* 

Mionam   air  a'  ghille  bheag, 

Cuin  a  bheir  thu  gùn  dhomh? 

Cuin  a  bheir  thu  còt  agus  cleoc  as  a'  bhuth  dhomh? 

Mionam  air  a'  ghille  bheag,  cuin  a  bheir  thu  gùn  dhomh? 

Nuair  dh'  fhasas  e  laidir, 

'S  ^  dih'  fhagas  e  'n  duthaich. 

Mionam  air  a'  ghille  bheag,  etc. 
Bi'  siuil  ri  cruinn  arda, 
'S  mo  ghradh-sa  'g  a  stiuireadh. 

Mionam  air  a'  ghille  bheag,  etc. 
Nach  mis'  a  bhitheas  bosdail 
Nuair  sheolas  e  'n  iubhrach. 

Mionam  air  a'  ghille  bheag,  etc. 
Nuair  ruigeas  i  na  h-Innsean 
Thig   sioda  g'   am  ionnsaigh. 

Mionam  air  a'  ghille  bheag,  etc. 


RIONN  10. 

AN  SIDE. 

Tha  am  briathrachas  seo  mar  an  ceudna  a'  taisbeanadh 
geurchuis  ar  n-athraichean  ann  am  breith  a  thoirt  air  comhar- 
raidhean  nan  speur, — ^breithneachadh  a  bha  ro-fheumail  do 
dhaoine  a  bha  am  beatha  cho  tric  an  crochadh  ris  an  seorsa  side 
a  bhitheadh  air  muir  agus  air  tir.  A  bharrachd  air  sin  tha  na 
beachdan  air  an  sgeadachadh  ann  an  subhailcean  na  bardachd. 

Geamhradh  cruaidh  reota, 
Earrach  ciuin  ceothach, 
Samhradh   breac  riabhach, 
Foghar  teth  grianach ; 
'S  le  toil  ar  Dia-ne 
Bheir   sin  dhuinn  barn 
(An  seorsa  side  as  fhearr  anns  gach  raithe  air  son  giullachd  poir.) 


Foghar  gu  Nollaig, 
Geamhradh  gu  FeiÌl-Padruig, 
Earrach  gu  FeiU-Peadair, 
Samhradh  gu  Feill-Martainn. 

Chuir  Niall  Mac  'llle  Sheathanaich  rann  mo  a  dha  ri  seo. 

Gaoth  a  tuath,  fuachd  is  g-ailleann  ; 
Gaoth  a  n-iar,   iasg  is  bainne ; 
Gaoth  a  deas,  teas  is  toradh  ; 
Gaoth  a  n-ear,  meas  air  crannadh. 
(A  reir  mar  a  sheideas  a'  g-haoth  oidhche  na  BHadhna  Uire.) 


Mar  a  gheibh  a'  Chalainn  a'  ghaoth 
Is  gfnath  leithe  a  cumail. 


Cha  robh  gaoth  mhor  riamh  g-un  uisge  'n  a  deidh. 


A'  cheud  la  de'n  ghaoith  a  deas, 
'An  dara  la  de'n  ghaoith  a  n-iar, 
An  treas  la  de'n  ghaoith  a:  tuath, 
'S  a'  gfhaoth  a  n-ear  gach  uair  is  iall. 
(Bithidh   side   tioram  tric   an   lorg-   na   cuartach   seo. 


Ma  bhitheas  gaoth  a'  leantainn  g-reine, 
Thig  an  side  math  an  deidh  sin  : 
Ma  theid  gaoth  an  aghaidh  greine 
Bithidh  na  h-uisgeachan  ag  eigheach. 


Gaoth  air  toiseach  froise,  ciuine ; 
Gaoth  air  deìreadh   froise,  stoirm. 


Uisge,  grian  is  gaoth   a  n-iar 

Cha  robh  iad  riamh  fada  cuideachd. 


Gaoth  a  n-iar   gun  fhrois, 
Bithidh  i  ag  iarraidh  gu  deas. 


Olc  no  maith  le  fear  'g  a  h-iarraidh, 
Thig  i  a  n-iar  an  deidh  an  uisge  mhoir. 


Ge  b'  oil  leis  a'  mharaiche  dhian, 
Thig  i  a  n-iar  an  deidh  an  uisge  mhoir. 

An  uair  a  thig-  i  balbh  o'n  tuath, 
larr  o'n  deas  i  (a'  ghaoth). 


Chan   uisge  ach  uisge  o'n  tuath  : 
Cha  shneachda  ach  sneachda  o'n  deas. 


An  uair  as  truime  an  t-uisgfe 
Is  ann  as  giorra  e. 


Eisd  ri  gaoth  nam  beann 

Gus  an  traigh  na  h-uisgeachan. 


Is  e  an  g-eamhradh  luath  a  ni  an  g^eamhradh  buan. 


Chan  iong-nadh  an  t-Earrach  a  bhith  fuar 
An  uair  nach  dual  da  a  bhith  blath. 


Cha  tig  fuachd  gun  tig  Earrach 

Le  gaoith  a  tuath  's  le  cruaiidh  ghaillinn. 


Earrach  fada  air  chul  chaisg 
A  dh'  fhasaicheas  na  saibhlean. 


Mios  FaoiUich, 
Naoi  la  Gearrain, 
Seachdain  Fead'aig-, 
Seachdain  Caillich, 
Latha  nan  Oisgean, 
Da  la  Gobaig, 
Tri   la  Sg-uabaig, 
Suas  an  t-Earrach. 


An  Fheadag,  meur  de'n  Fhaoilleach  fhuar 

A  mharbhas  caoraich  agus  uain ; 

An  Gearran  bacach  ban, 

Chan  e  aon  bhonn  as  fhearr ; 

Cuiridh  e  a'  bho  mhor  's  an  toll 

Gus  an  tig  an  tonn  m'  a  ceann. 

Thubhairt  an  Fheadag  ris  an  Fhaoilleach 
"  C'  ait  an  d'  fhag  thu  'n  laog-han  bochd  "? 
'*  Dh'  fhag  mi  e  air  cul  a'  gharraidh 
'S  a  dha  shuil  'n  a  cheann  mar  phloc. " 


"  Raith'  an  tig  am  Faoilleach  feannaidh 
Fuar  chlach-mheallain,  stoirm  nam  peilear ; 
Feadag,   Sguabag,   gruaim  a'  Ghearrain, 
Crainntidh  Cailleach  as  beurra  frioghan. " 

— E.   MacLachlainn. 


Tri  latha  den'  luchar  's  an  Fhaoilleach  ; 

Tri  latha  de'n  Fhaoilleach  's  an  luchar. 
(Is  iad  seo  na  "  laithean  iosaid,"  agus  air  a'  cheud  theachd 
de'n  bhlaths  theid  a'  Chailleach  Bheurr  'n  a  cabhaig  a'  feuchainn 
ri  grabadh  a  chur  air  fas.  A  dh'  oidhche  's  a  la  tha  i  a'  coinne- 
alachadh  le  a  slacan  a  chum  ciuine  an  Earraich  a  sgiursadh  air 
falbh,  ach  a  dh'  aindeoin  agus  a  h-oidhirp,  tarmaichidh  blaths, 
thig  fas  air  feur  agus  briseadh  air  luibhean  air  chor  agus 
gum  bheil  i  air  a  co-eigneachadh,  le  tamailt  agus  eudochas,  gu 
a  slacan  a  thilgeil  uaipe  am  preas  cuilinn,  's  e  sin  an  uchd  an 
Earraich  a  tha  uidh  air  n-uidh  a'  faotainn  buadhach.  Teichidh 
a'  ChaiIIeach  an  sin  gu  ionadan  fuara  a'  Chuain-a-Tuath  a'  glao- 
dhaich  'n  a  breìslich  : 

Dh'  fhag  mi  shios  e, 

Dh'  fhag  mi  shuas  e, 

Dh'  fhag  mi  eadar  mo  dha  chluais  e, 

Dh'  fhag  mi  thall  e, 

Dh'  fhag  mi  bhos  e, 

Dh'  fhag  mi  eadar  mo  dha  chois  e ; 

Tilgean  seo  am  bun  preas  cuilinn, 

Far   nach   fas  feur  no  duilleach. 
(B'e  a'  ChaiIIeach  Bheurr  an  geamhradh  a  bha  a'  samhlachadh 
fuachd  is  gainne  i«  bas.) 


Is  iomadh  fear  a  theid  suas  le  eallach 
Seachdain  cruaidh  na  CaiIIich'. 


Seachd  bolla  de  shneachd    a'    Ghearrain 
A'  dol  a  steach  troimh  aon  toll  tora. 
(Side   freagarrach.) 


Theid  cathanaich  na  maidne  Earraich 
Gu  min  fuar  troimh  bhord  an  daraich. 


Cho  fad  's  gun  teìd  a'  ghaoth   's  an  dorus 

La  Fheill-Bride, 
Theid  an  cathadh  anns  an  dorus 

La  Fheill-Padruig. 


Suipear  ri  solus  o  la  Feill-Bride ; 
Laighe  ri  solus  o  la  FeiU-Padruig. 


Ge  b'  e  air  bith  mar  bhitheas  an  sion 
Cuir  do  shiol  anns  a'  Mhàrt. 


Is  fearr  an  sneachda  na  bhith  gun  sion 
An  d'eidh  an  siol  a  chur  's  an  talamh. 


Rudhadh  shuas  an  am  laighe, 
Dh'  eireadh   Fionn   's  a'    mhoch-mhaduinn 
Rudhadh  shuas  's  a'  mhoch  mhaduinn, 
Dheanadh  Fionn  an  ath-chadal. 


Gaoth  o'n  reannaig  Earraich, 
Teas  o'n  reannaig  Shamhraidh, 
Uisge  o'n  reannaig  Fhoghair, 
Reodhadh  o'n  reannaig  Gheamhraidh. 


Ma  bhitheas  buaile  mu'n  ghealaich, 
Bithidh  droch  latha  ann  am  marach. 


Ma  bhitheas  sgiath  airgid  air  a'  ghealaich 
Faodar  an  t-arbhar  a  ghearradh. 


Tha  "  breac  an  reannaich  "  air  an  adhar, 
Latha  maith  am  marach.* 

Thedr    cuid, — "  droch    latha     am    marach  " ;    agus    an     aite,    "  breac    an 
reannaich  "  ;   *'  larach  buain   foid." 

'S  e  fir-chlis  's  an  airde  tuath 

•A  chuireas  chugainn  reodhadh  cruaidh. 


Aiteamh  na  g-aoithe  tuath 
Sneachda  gu  luath  air  a  muin. 


Reodhadh  an   lodain-lain, 
Bha  e  a  ghnath  diombuan. 


Tha  currac  air  a'  bheinn  ; — 
Siud  an   t-uisge  a'  tighinn. 


Na  beanntan  ard  's  iad  faisg  air  laimh ;- 

droch  shide ; 
Na  beanntan  iseal  's  iad  ceum  air  falbh ;- 

sidfe  maith. 


Teothas   greine   's  a'   mhaduinn, 
Uisg'e  mor  roimh  fheasg'ar. 


Tha  biadh-an-eoinean  a'  pasgadh  a'   chomhdaich, 
Thig  tuiltean  doirteach. 


Tha  an  seillean  fo  dhion, 
Thig-  gailleann  agus  sion. 


Thainig  ialtag'  a  steach  ; 
Bithidh  frasan  a  muigh  air  ball. 


Tha  a'  chomhachag  ri  bron ; 
Thig  tuiltean  oìrnn. 


Tha   na  tunnagan  air  mhire, 
Thig  frasan  troma,  diona. 

Tha  an  eala  a'  snamh, 

Thig-  frasan  blatha  roimh  fheasg-ar. 


Ma  bhitheas  lion  an  damhain-allaidh 
Air  an  fheur  's  a'  mhoch  mhaduinn, 
Th'ìg  uisg-e  mor    roimh   fheasg-ar. 


Ma  bhitheas  na  h-eich   's  an  cul  's  a'  ghaoith, 
Thigf  frasan  troma  fuara. 


Na  caoraich   ''n  an  croilean 
'S  na  cosan  ud  thall, 
Bi'  sneachdannan  mora 
'G  an  comhdach  air  ball. 


Ma  bhitheas  an  cat  an  taobh  na  luathainn, 
Thig-  frasan  fuara  gun  dail. 


Roin  a'  gusgul  an  oir  a'  chladaich, 
Gaoth   mhor   is   sadraìch    uisge. 


Guthan  a  tha  'n  an  comharradh  air  side  maith 
Fitheach  moch,  feannag  anmoch. 


Clach-mheallain    o'n  iardheas  ; — 
Mios  de  dhroch  shide. 


luchar  bhruthainneach  bhlath, 
Bheir  e  fas  is  toradh. 


Feath  Faoillich  is  gaoth  luchair, 
Cha  mhair  fada. 


Is  e  an  ceo  foghair  a  ni  an  sneachda  Earraich, 

Is  e  an  ceo  Geamhraidh  a  ni  an  cathadh  Earraich. 


Faoilleach,  Faoilleach,  lamh  an  crios, 
Faoilte  mhor  bu  choir  bhith  ris  : 
Crodh  is  caoraich  ruith  air  theas, 
Gal  is  bron  bu  choir  bhith  ris. 


B'fhearr    a'  chreach  a  theachd  do'n  tir 
Na  maduinn  mhin  's  an  Fhaoilleach  fhuar. 


Am  feur  a  thig-  a  mach  's  a'  Mhàrt, 
Theid  e  a  steach  's  a'  Ghiblean. 


Cha  do  shìn  's  a'  Mhàrt, 
Nach  do  chrin  's  a'    Ghiblean. 


Chan  'eil  port  a  sheinneas  i*  's  an  Fhaoilleach 
Nach  caoin  i  mun  ruith  an  t-Earrach. 


Is  e  an  NoUaig  uaine  a  ni  an  cladh  meath. 


An  sneachda  nach  tig  mu  Shamhuinn 
Thig-  e  reamhar  mu  Fheill-Bride. 


Cho  fada  's  gun  teid  a'  ghrian   's  na  còsan 
la  Fheill-Bride,  theid  an  cathadh   Earraich. 


(A  mach  o'n  radh  mu  dheireadh  nach  d'  fhuaireadh  riamh  cH, 
tha  na  leanas  ri  an  dearbhadh.) 


*  An  smeorach. 

Lan  mor  an  nochd  : 
Droch  shide  am  marach. 


Cha  robh  reodhairt  riamh  'n  a  h-airde 
Ach  Dì-mairt  is  Di-h-aoine. 


Tairneanach  an  deidh  noin, 
Tairneanach  an  toraidh  mhoir  : 
Tairneanach   roimh  noin, 
Tairneanach  gorta  agus   fuachd  ; 


An  deid»h  tairneanach  na  maidne,   thig  blaths ; 
An  deidh  tairneanach  an  fheasg-air,  thig  fuachd. 


Is  tric  le  Di-h-aoine  a  bhith  caoineadh 
Ma  g-hlacas  an  taomadh  'n  a  bheul  e. 


Di-h-aoine  bag^arach, 
Di-sathurna   deurach. 


Bitheadh  e  fliuch  no  tioram,   theid  an 
Aoine  an  ag^haidh  na  seachdaine. 


Gealach  ur  shathurna, 
'S  i  lan  air  an  Domhnuich  ; 
Bi'  sìde  fliuch  is  gaothach, 
Ma  chreidear  daoine  eolach. 


An  solus  ur  's  a  chul  ri  lar  :  side  maith  ; 
An  solus  ur  air  a  cheann  caol  :  droch  shide. 


Mar  a  gheibh  an  solus  Earraich  e  (.i.  an  side) 


Is  ann  a  dh'  fhagas  e  e. 


Fadadh-cruaidh  's  an  airde  n-iarr  oirr*  stoirm  'n  a  coltas^ 
(A'  Bhirlinn). 

Tha  seo  'n  a  chomharradh  cinnteach  air  side  fiadhaich. 

ROINN  11. 

DUÀIN  BHREUGACH,  NO  BARDACHD  GUN  SEADH. 

Buj  tric  leis  na  baird  o  shean  a  bhith  a'  g-abhail  mor  thlachd 
ann  a  bhith  a'  cur  ri  a  cheile  bardachd  gun  seadh  :  agus  mar  bu 
lugha  bladh  b'  ann  a  b'  airde  a  meas  anns  an  deuchainn  shon- 
raichte  seo.  Bha  rrìoran  uair-eigin  ann  de'n  t-seorsa  seo  de 
fhearas-chuideachd,  ach  chaidh  ach  a'  bheag-  deth  air  di-chuimhne, 
B'   ann  diubh, — 

A'  Mhuileann  Dhubh. 

(i)     Tha  mhuileann  dhubh   air  thurraman, 
Air  thurraman,   air  thurraman ; 
Tha  mhuileann  dhubh  air  thurraman, 
'S  i  togfairt  d'hol  a  dhannsa. 
Bi'  iomadh  rud  nach  saoil  sibh, 
'S  a'  mhuilinn  dhuibh,   's  a'  mhuilinn  dhuibh ; 
Bi'  iomadh  rud  nach  saoil  sibh, 
'S  a'   mhuilinn  dhuibh  mu  shamhradh. 
Bi'  nead  na  circe  fraoich(e) 
'S  a  mhuiHnn  dhuibh,    's  a'  mhuilinn  dhuibh  ; 
Bi'   nead  na   circe  fraoich(e) 
'S  a'  mhuiHnn  dhuibh  mu  shamhradh. 

Bi'  g-obhair  agus  caoraich 

'S  a'  mhuirinn  dhuibh,    's   a'  mhuilinn  dhuibh  : 

Bì'  gfobhair  agus  caoraich 

'S  a'  mhuilinn   dhuibh  mu   shamhradh. 

Bi'  feamainn  agus  maorach 

'S  a'  mhuilinn  dhuibh,  's  a'  mhuilinn  dhuibh  : 

Bi'  feamainn  agus  maorach 

'S  a'  mhuiHnn  dhuibh  mu   shamhradh. 

An  cual'  thu  gun  robh  snaoisean 

'S  a'  mhuiUnn   dhuibh,    's  a'  mhuiHnn  dhuibh  : 

An  cual'  thu  gfun  robh  snaoisean 

'S  a'  mhuiHnn   dhuibh  mu   shamhradh. 

(2)  Chaidh  geaHadh  a  thoìrt  do  mhaighdinn,  a  bha  a'  tagradh 
air  son  a  brathar  ag-us  e  fo  bhinn  bais,  gum  faigheadh  e  a  shaor- 
sainn  nan  rachadh  aice  air  dàn  a  chur  air  ghleus  anns  nach 
bitheadh  Hd  de  fhirinn.     Seo  a  h-oìdhirp  : — 

Tha  chuthag-  is  gfu  grug  aice,  gu  g-ug  aice,  gu  gug  aice ; 
Tha  chuthag-  is  gu  gug  aice,  's  i  criomadh  suil  na  caorach. 
Fhuair  mi   nead   an  tarmachain 
An  talamh-toU   's  an  ardorus ; 
xA.n  dreathan-donn  's  da  ramh  aige 
Cur  bàta  'n  aghaidh  gaoithe. 
Chunnaic  mi   na  cudaigean 
A'  sniomh  air  an  ciud  chuig-ealan ; 

An  iolair  òir  is  buideal  aic', 

'S   i   falbh  an  cuideachd   dhaoine. 

Chunnaic  mi  na  partanan 

A*  danns'  air  urlair  chaistealan ; 

A'  chorra-g-hridheach  's  bat'  aice, 

*S  i  cur  a  steach  nan  caorach, 

Chunnaic  mi  's  gum  b'  fhiosrach  mi 

Na  roin   a'  falbh  le  Htrichean  ; 

Maileid  a.gus  crios  orra^ 

'S  iad  cheart  cho  gfHc  ri  daoine. 

Chunnaic  mi   na  donnagan 

Is  cuaillean  mora  cannyidh  orr'  j 

An  fhaochag  bheag  's  an  donnalaich 

A'  falbh  is  dronnag  fhraoich  oirr'. 

Chunnaic  mi  na  siolagan 

A'  seoladh  anns  an  iarmailte ; 

An  leobag  chearr  is  srian  rithe, 

'S  i   'g  iarraidh  chun  an  aonaich. 

Le  Gilleasbuig  na  Ceapaich. 

(3)    (Is  mor  am  beud  an  obair  seo  a  bhith  truaillte  le  focail  iosaid.) 

Dh'  eirich  mi  moch  's  a'  mhaduinn 

Is   chualas   cruit   'g   a  seinn ; 

Fleadhachas  aig  a'  chat 

An  deidh  a  bhaisteadh  anns  a'  chiU ; 

Piob-mhor  aig  an  fhitheach, 

Is  fidheall  aig  an  rocais, 

Taragaid   aig  a'   bhudagog, 

Is  musgaid  aig  an  smeoraich  ; 

Sgiath   is  claidheamh  aig  an  dreathan 

'S  e  gu  leathann  comhnard, 

An  breacan-beithe  a'  treabhadh, 

An  t-seabhag  a'  cHathadh, 

An  uiseag  ag  uirsgeuladh, 

'S  an  luch  a'  cur  gun  fhiamh  oirr'. 

Chunnaic  mi  iongnadh  mor, 

Is  iongnadh  mor  a  chunnaic  mi, 

Craobh  gun  bharr  gun  diuilleach  oirr' 

'S  i  fas  gun  bhun  gun  fhriamhaich. 

Chunnaic  mi  's  gum  b'  iongnadh  leam 

Paidhir  thrump  am  beul  a'  bhruic  : 

Chunnaic  mi  a'   chorr  a'   danns', 

Chunnaic  mi  reic  branndaidh,  muc; 

'S  ged  chunnaic  mi  na  chunnaic  mi 

Chan  fhaca  mi  na  daoine ; 

Chunnaic  mi  na:  caoraich 

A'  caol-ruith  a'  bhalgaire. 

Chunnaic  mi  an  iolair  anns  an  traigh 

Mar  ri  tarmachan  na  beinne ; 

An  fheadag  a*  spionadh  fraoich, 

Chunnaic  mi  an  fhaoileag-  ri  teine. 

Chunnaic  mi  na  lochannan 

'S  na  tobraichean  air  traghadh, 

An  fhairge  ghlas  'n  a  h-iomairean 

'S  g'ach  seorsa  poir  a'  fas  innt'  ; 

'S  na  bha  innt'  de  uile-bheist' 

Ag  ìmeachd  air  am  magan, 

A'  falbh  a  ghabhail  ghearasdan 

Gu   fearann  tighearna  Ghrannda. 


Ruidhle  Mor  an  t-Sealgair. 

(4)    Siud  agaibh,  seo  agaibh,  ruidhle  mor  an  t-sealgair, 
Siud  agaibh,  seo  agaibh,  ruidhle  mor  an  t-sealgair, 
Siud  agaibh,  seo  agaibh,   ruidhle  mor  an  t-sealgair^ 
Cumail  gillean  dubha  bhaile  a  mach  a  Coille-Tharbhaidh 
Chunnaic  mi  na  feadagan  'n  an  suidh'  air  beirt  a'  bhreabadair 
Chunnaic  mi  na  feadagan  'n  an  suidih'  air  beirt  a'  bhreabadair 
Chunnaic  mi  na  feadagan  'n  an  suidh'  air  beirt  a'  bhreabadair 
Na  h-eoin  bheaga  feadaireachd  's  iad  falbh  a  reic  an  aodaich 
Chunnaic  mi  na  sulairean  ag  obair  Ìeis  na  suistichean, 
Chunnaic  mi  na  sulairean  ag  obair  leis  na  suistichean, 
Chunnaic  mi  na  sulairean  ag  obair  leis  na  suistichean, 
A'  chuthag  is  gù  gxig  aice  's  i  toirt  nan  sul  a  caoraich 
Chunnaic  mi  na  balgairean  a'  sgoltadli  fìodh'  air  ealgannan 
Chunnaic  mi  na  balgairean  a'  sgoltadh  fìodh'  air  ealgannan 
Chunnaic  mi  na  balgairean  a'  sgoltadh  fìodh'  air  ealgannan 

'S  na  coilich  dhubh'  gu  barrcaideach  a'  dol  fo  airm  's  an  aonach. 


Nid  Nach  robh  aniiw 

Fhuair  mi  nead  na  gur-le-gug  ann  an  cuil  na  mona 

Fhuair  mi  nead  na  gur-Ie-gug  ann  an  cuil  na  mona 

Fhuair  mi  nead  na  gur-le-gug  ann  an  cuil  na  mona 

Fhuair  mi  nead  an  fhithich  ann  's  a  rithis  nead  na  smeoraich'. 


An  Lonchraois. 

Tha  galar  ann  rìs  an  abrar  anns  a'  Bheurla,  **  diabetes,"  agus 
is  e  aon  de  a  chomharraidhean,  ciocras  do-shasaichte  air  son  bidhe 
agus  dighe.  Chan  'eil  teagamh'  nach  robh  an  eucail  sin  a  cheart 
cho  coitcheann  o  shean  agus  a  tha  i  an  diugh,  ach  nach  b'  aithne 
do  dhaoine  an  uair  ud  cìod  a  b'  adhbhar  dì. 

Is  e  an  t-ainm  fo'n  robh  an  tinneas  a'  dol, — An  Lonchraois — , 
agus  bhatar  de'n  bheachd  gum  b'  e  mathair-adhbhair  na 
h-euslainte  doirbeag-  fhuadain  air  choireigin  a  rachadh  a  shlugadh 
an  deoch  no  am  biadh,  mar  tha  spionag-an  am  feoil  agus  an  iasg, 
bratagan  am  measan  agfus  ceannphollain,  no  siol  eile,  ann  an  deoch. 
Rha  daoine  a'  creidsinn  gun  robh  na  creutairean  sin  a'  toirt  na 
brighe  as  gach  seorsa  bidhe  no  dig-he  a  rachadh  thar  analach  an 
neach  a  bhitheadh  an  eucail  seo  air  a  shiubhal.  Mar  sin  bha  an 
creutair  a'  sir  fhas  agus  a'  sir  iarraidh,  air  chor  agus  ge  b'  e  na 
dh'  itheadh  an  neach  a  bha  fo'n  ghalar  nach  gabhadh  e  a 
shasachadh  ;  oir  "  chumadh  e  bra  a'  bleith."  Gidheadh  bha  an 
fheoil  mar  gum  b'  eadh  air  a  deocadh  bharr  nan  cnamhan,  agus 
bha  an  t-acras  a  ghnath  'g  a  chlaoidh. 

Tha  iomadh  sanas  againn  ann  an  seann  sgriobhaidhean  air  an 
lonchraois,  maiUe  ris  na  doighean  a  chleachdàdh  daoine  los 
leigheas  a  bhuileachadh  air  an  neach  a  bhitheadh  fo'n  ghalar. 

Ann  an  aon  de  na  sgeulachdan  sin  a  chaidh  a  chruinneachadh 
le  "  lain  Og  Ile,"  tha  cunntas  air  nighinn  air  an  do  tharmaich 
an  lonchraois.  Chuireadh  fios  air  duine  sgileil,  agfus  cho  luath 
agus  a  chunnaic  e-san  cor  na  h-inghinne  dh'  aithnich  e  ciod  a  bha 
a'  deanamh  a  croin.  Thubhairt  e  gum  feumteadh  an  creutair 
fuadain  a  bhreugnachadh  as  an  nighinn  agus,  air  dhoigh  sin  a 
thoirt  mu'n  cuairt,  dh'  earailich  e  orra  molt  a  mharbhadh  agus 
a  chuid  a  b'  fhearr  deth  a  rosdadh  air  brathadair  mor  teine  ann 
am  fochair  na  h-inghinne.  Bha  dithis  dhaoine  laidir  ri  a  cumail 
cho  faisg  air  an  fheoil  agus  a  ghabhadh  deanamh  air  chor  agus 
ged  bhitheadh  i  ag  ol  a  steach  boladh  taitneach  na  feola,  a  dh' 
fhadadh  a  calach,  nach  robh  i  ri  mir  a  bhlasad  Mu  dheireadh  is 
ann  a  bha  an  nighean  bhochd  air  bhoile  le  iarrtus  a  dh'  ionnsaigh 
na  feola ;  agus,  le  a  beul  fosgailte,  bha  i  ri  cruaidh-spairn  air  son 
faotainn  mu  sgaoil  uapasan  a  bha  a'  toirmeasg  a'  bhidhe  oirre. 
Cha  b'  fhadà"  giis  àn  d'  thainig  faothachadh,  oir  leum  easgunn 
mhor  a  mach  as  a  beul  do  chridhe  an  teine ;  agus  ctìà  d'  fhairich 
an  nighean  cnead  de'n  tinneas  sin  riamh  tuilleadh. 

Am  measg  sgriobhaidhean  Mhartainn  Mhartainn  a  dh'  fhag  a 
liuthad  ìomradh  deismireach  air  a'  Ghaidhealtachd,  agus  gu 
h-araidh  air  na  h-Eileanan  an  lar,  tha  sgeul  eile  againn.  A  reir 
Mhartainn  b'  ann  air  nighinn  a  bhuail  an  galar  cuideachd ;  ach 
b'e  an  leigheas  a  dh'  àithneadh  anns  a'  chuis  seo  gun  ghreim 
bidhe  a  thoirt  di  fad  da  latha  agus  an  sin  feoil  shaillte  a  stolladh 
oirre  gus  nach  rachadh  aice  air  an  corr  a  shlugadh. 

Chaidh  cumail  ris  an  earail  sin  gu  h-eignidh.  'S  e  bun  a  bh' 
ann  gun  do  tharmaich  iotadh  anbarrach  air  an  euslainteach,  ach 
cha  ludhaigteadh  dhi  deur  uisge  a  ol.  An  deidh  uine  agxis  am 
padhadh  'g  a  leireadh,  chaidh  a  treoireachadh  gu  easa  no  leum- 
uisge  anns  a  choimhearsnachd  le  duine  laidir  air  gach  taobh  dhith. 
Sheas  iad  leithe  cho  faisg  air  an  uisge  agus  a  dh'  fhaodadh  iad ; 
ach   boinne  deth   cha  leigeadh  iad  gu  a   teanga   a  bha   air  at  le 

tart  'n  a  beul. 

Thug  an  t-iotadh  agus  fuaim  an  uìsge  gluasad  air  an  ni  sin 
a  bha  air  siubhal  na  h-inghìnne ;  agus  chunnacas  biast  mhor 
ghraineil  air  choltas  mialmhagaige  a'  leum  as  a  beull  agus  a'  dol 
as  an  t-sealladh  anns  an  t-sruth. 

Ann  an  litreachas  na  h-Eireann  g-heibhear  sanasan  gu  minic 
air  a'  ghalar  cheudha ;  ach  chan  '>eil  ainm  air  a  thoirt  air.  Anns 
an  iomradh  neonach  ris  an  abrar  ''AisUng  Mhic  CongUnne, "  tha 
a  mhor-chuid  mu'n  chusbair  seo,  agus  e  air  a  radh  gum  b'  e  spealg 
de'n  deamhain  a  bha  a'  deanamh  an  dosgaidh. 

Ann  an  sgriobhadh  eile  ris  an  canar  **  Leabhar  Ailein,"  tha 
cunntas  air  fear,  Cathal  Mac  Fhinghine,  righ  Mhumhan  a  ghabh 
gaol  air  nighean  Mhaolduin,  righ  Aileach,  agus  sin  ged  nach  do 
dhearc  a  shuil  oirre  rìamh.  Bu  chleachdadh  leithe-se  a  bhith  a' 
cur  chnothan  agus  ubhlan  gu  righ  Mhumhan.  Dhuisg  an  daimh 
seo  eud  an  cridhe  ard-righ  na  h-Eireann,  Feargal  Mor,  a  cho- 
eignich  draoidh-  a  bha  'n  a  luchairt  gu  biastagan  beaga  a  chur  anns 
na  h-ubhlan  a  bhatar  a'  cur  gu  righ  Mhumhan.  Mar  seo  chinn 
deamhan  anns  an  taobh  a  staigh  de  righ  Mhumhan  tre  itheadh 
nan  ubhlan. 

Tha  duan  neonach  againn  air  a'  chuspair  seo,  aon  a  bhuineas 
do'n  t-seorsa  ris  an  can  sinn  Duain  Bhreige,  no  Rannan  Gun 
Bhladh. 

Duan  an  Lonchraois. 

O  nach  mis'  bhitheadh  toilichte 

A'  mealtainn  sonais  mar  bu  mhiann  leam ; 

A  bhith  a  dh'  oidhche  's  a  latha 

Gun  char  gun  chuirean  r'a  dheanamh, 

Ach  bhith  ag  ol  is  ag  itheadh. 

Toradh    fearainn   agus  fion-hos', 

Le  pailteas  bidhe  ionn's  gu  m'   thachdadh, 

'S  deoch-sgailc'  'g  a  placadh  aìr  mo  bhialaibh. 
An  sin  bhitheadh  agam  long  mhuic-fheoil, 
Trom  luchdaicte  le  uachdar; 
Le  uighean  chearc  agus  thunnag 
'N  am  mol  cladaich  air  am  buailinn ; 
I  a'  seoladh  air  loch  blathaich, 
Le  raimh  chaise  air  ^  g^ualainn 
Aig  bonnaich  mhor'  de  aran  eorna, 
Is  im  gu  leod  orra  'g  a  chruachadh. 

Cnagan  righinn  innt'  de  shaoidhean, 

Cruinn  de  charnagan  cruaidhe, 

Sparran  orra  de  iomadh  langa, 

Rongan  sgadain  gu  a  fuaigheal, 

Stìuìr  is  ailm  de  shiucar  canndaidh, 

Siuil  de  ghruth  prann  nam  buailtean, 

Mar  ri  cabal  maith  brochain, 

Is  aghaidh  thoisich  de  fhuaraig. 

Mi  blianadh  air  clar  na  luing-e 

Le  torran  mheasan  mu'n  cuairt  domh, 

De  gach  seorsa  chunnaic  duine, 

No  an  eachdraidh  riamh  a  chualas. 

Feoil  uan  is  eun  is  bhradan, 

Sitheann  bhlasda  nam  fuar-bheann, 

Meilc  is  marram  ann  g'un  sorad'h, 

Siud  mo  dhoigh,  mo  shogh  's  mo  shuaimhneas. 


Seo  bloigh  de  rann  eile  a  tha  air  sgeulaibh. 

Cnuic  Chinnt-saile  bhith   'n  an  gruth, 
Loch  Dubhaich  a  bhith  'n  a  uachdar, 
Gach  beinn  is  monadh  'n  an  caise, 
'S  an  gleann  seo  laimh  rium  lan  fuaraig-'. 


ROINN   12. 
DUÀIN  CALAINNE. 


Air  do  bhuidhinn  deg'hillean  Calainne  cruinneachadh  mu'n  taigh, 
chuireadh  iad  seiche  ba  no  tairbh  air  an  ceann-snaoid  le  a  ladhran 
agus  a  h-adhaircean.  Dhireadh  iad  an  sin  air  g-lais-ceap  an  taigfhe 
agus  rachadh  iad  'n  an  sreath  tri  uairean  mu'n  cuairt  air  a'  bhalla, 
a'  bualadh  na  seiche  ag"us  aig  a'  cheart  am  a'  glaodhaich  le  aon 
ghuth  : 

Calainn  a'  bhuilg,  Calainn  a'  bhuilg", 

Buail  am  boiceann,  buail  am  boiceann ; 

Calainn  a'  bhuilg,  Calainn  a'  bhuilgf, 

Buail  an  craiceann,  buail  an  craiceann  ; 

Calainn  a'  bhuilg,  Calainn  a'  bhuilg, 

Suas  e,  suas  e,  buail  am  boìceann  ; 

Calainn  a'  bhuilg,  Calaiiìn  a'  bhuilg-, 

Buail  am  boiceann,  buail  an  craiceann ; 

Sios  e,  sios  6,  Calainn  a'  bhuilg. 
Bha  am   bualadh  a'    samhlachadh   sgiursadh   gach    droch   rud 
o'n  taobh  a  mach  de'n  taigh ;  agus  aìr  an  obaìr  sin  a  chrioch- 
nachadh,  thearnadh  iad  chun  an  doruis  ag  eigheach  : 

A'  direadh  ri  tobht  an  taighe, 

'S  a'  tearnadh  aig  an  dorus ; 

Mo  dhuan  a  ghabhail  gu  doig'.heil, 

Mar  a  b'  eol  domh  aig-  a'  Chalainn. 

Thainig  mise  nochd  do'n  duthaich 

A  dh'  urachadh  dhuibh  na  Calainn', 

Cha  ruig  mi  leas  a  bhith   'g  a  innseadh, 

Bha  i  ann  ri  linn  ar  seanar. 

Tighinn  deasal  aìr  an  fhardaich. 

'S  a'  bualadh  le  failt'  aig  an  dorus, 
Mo  dhuan  a  ghabhail  gu  modhar, 
Mar  a  b'  eol  domh  aig  a'  Chalainn. 
Mìr  de  chaisean-uchd  am  phòca, 
Is  mor  an  ceo  thig  as  an  fhear  ud ; 
Gheibh  fear  an  taighe  'n  a  dhorn  e, 
Cuiridh  e  shron  anns  an  teallaich. 
Chan  'eil  aon  a  gheibh  deth  àile 
Nach  bi  gu  brath  slan  fallain. 
Theid  e  deasal  aìr  na  paisdean, 
Seachd  àraidh      air  bean  an  taighe. 
Bean  an  taighe  is  i  a  b'  fhiach  e, 
Lamh  a  riarachadh  nam  bannag 
Lamh  a  bhairig  cais  is  im  oirnn, 
Lamh  gun   spiocaireachd  gun  ghainne. 
On  tha  tart  air  tighinn  do'n  duthaich 
Cha  bhi  duil  againn  ri  annas; 
Ach  beagan  de  thoradh  an  t-samhraidh, 
Tha  sinn  an  geall  air  leis  an  aran. 
Thainig  sinne  chun  an  doruis 
Feuch  am  feairrde   sinn  an  turus  : 
Tabhair  dhuinn  mar  a  dh'  fhaodas, 
Mur  a  faod  na  cum  maill'  oirnn. 

An    sin    buailidh    iad    air    an    dorus    le    slacan,    agus    iad    a' 
glaodhaich  : 

Beannaich  an  taigh  's  na  bheil  ànn 
Eadar  chualis  chlach   is  chrann. 
Moran  bidhe  'is  pailteas  aodaich, 
Slainte  dhaoin'  bhith  daonnan  ann  : 
A'  Chalainn  seo,  a'  Chalainn  seo. 
Thainig  mis'  an  seo  air  Chalainn, 
Gille  beag  nan  casan  ruisgte ; 
An  neach  nach  ludhaig  dhomhsa  bannag, 
Gun  sgriobadh  an  fheannag  a'  bhru  as. 

Mur  faigheadh  iad  an  iarrtus,  rachadh  iad  timchioll  an  taighe 
tuaitheal,  a'  manadh  mallachd  mar  seo : 

Mallachd  Dhe  is  Chollaig  oìrbh, 
Is  cronachd  chlamhan  chiuchach, 

Fhiadh-eun,  fhitheach  agus  iolair, 
Is  cronachd   shionnach  liug-ach. 
Cronachd  chon  is  chat  oirbh, 
Thorc  is  bhroc  is  bhruga, 
Mhaghan-mais  is  mhadadh-allaidh ; 
'S  cronachd  thaghan  tùtach. 


Duan  Eile. 

Mor  phiseach  air  an  taigh, 
Piseach  air  an   teaghlach, 
Piseach  air  gach  cabar, 
Is   aìr  gach   saoghalt   ann. 
Piseach  air  eich  is  air  crodh, 
Piseach  air  na  caoraich, 
Piseach  air  a'  h-uile  ni, 
Is  piseach  air  bhur  maoin  uil'. 
Piseach  air  bean  an  taighe, 
Piseach  air  na  paisdean, 
Piseach  air  gach  caraide; 
Mor  phiseach  agus  slaint'  orr'. 

Glossary 


(The   More  Difficult  Terms.) 


aibhseach  :  huge. 

ainmhidh  :  animal. 

ainsgeun  :  panic. 

ainteas  :  fever. 

àirneag^ :  blaeberry. 

altachadh  sgamhain  :  lit.,  exercising  the  lungs ;  breathing 

test. 
altanach  :  mountain  knot-grass  (polygonum  viviparum). 
àmhailt  :  ruse. 
amhasg  :  a  caliban. 

amuU  :  swingle-beam  of  ploughing-gear. 
aosdana  :  poet. 
àrainn  :  environs. 
àrdorus  :  lintel. 

bàirig  :   vouchsafe. 

bàirneach  :  limpet. 

balg,  gen.,  builg  :  bag,  blister. 

balgair  :  fox. 

bansgal :   harridan. 

barrach  :  tree-tops,  birch. 

barrcaideach  :  vaunting. 

bean-fhuine  :  knead-wife. 

beàrnach  :  gaped,   scalloped. 

bèin,  plur.  of  bian  :  pelt. 

beirt  :   engine,  loom,  deed,  load. 

beul-aithris  :  tradition. 

beurr  :  cutting. 

biadlh  an   eoinein  :  wood-sorrel. 

binneach  :  pointed. 

blth  :  quiet. 

blianadh  :  basking,  relaxing. 

bleith  :  grind,  sharpen. 

boiceann  :  goat-skin. 

boiteag  :  worm. 

boitean  :  bundle  of  hay,  etc. 

braidean  :   thief,  deceiver. 
braonan  :  earthnut. 
bràthadair  :  larg^e  fire. 

breacadh  :  marking-,  roug^hening  surface  of  quern. 
breacan-beithe  :  chafifinch. 
breac  an  t-sil  :   wagtail. 
breacan  glas  :  llycatcher. 
brèid  :   coif. 

briathrachas  :  phraseology,  vocabulary. 
briodal  :  endearing  words. 

brisgean  :    root    of    silver-weed ;    also,    curran-earraich  : 
spring-carrot,  c.f.  **  mil  fo  thalamh  curran-earraich. 
bruain  :  crush. 
brùg  :   boggy  moorland^ 
bruthainneach  :  suUry. 
buanna  :  bully. 
budagog  :  woodcock. 

càbhruich  :  bran,    sowens. 

cagailt  :  hearth. 

cagaran  :   darling. 

caignichte  :  linked. 

càil,  gen.,  càlach  :  appetite. 

cairgean  :  carrageen. 

caisean-uchd  :  breast-grisle  of  sheep  :  singed,  and  sniffed 

by  people  of  house,  it  was  held  to  ward  off  evil. 
caithreim  :   note  of  triumph. 
calainn  :   hogmanay. 
calanas  :  woollen  manufacture. 
camhanach  :  dawn. 
caomhain  :  spare. 
caor-chuthaich  :   berry   of  tutsan. 
caorthann  :  rowan. 
capall  :   horse. 

car  a'   mhoiltein  :   somersault. 
càraid  :  pair. 

carrachan  :  root  of  tuberous  vetch  (lathyhus  montana). 
casaid  :   complaint. 
cathanaich  :  driven  snow. 
cean  :  fondness. 

ceanna  :  whither ;  for,  cia  an  taobh. 
ceannasach  :  headstrong. 
ceann-snaoid  :   leader. 
ceap,  plur.,  cìp  :  bootlast. 
cearbag  :  bit  of  clothing. 
cearcall  mor  an  t-saoghail  :  equator. 
cearclach  :   cyclic. 
cearda,   clann  nan  :  artificers. 
cèigean  :  **  stiffy." 
ceilear  (adh)  :  warbling. 

cèile-comhraig  :  opponent. 

chluinn  :  was  wont  to  hear ;  Past  continuous. 

chu-sil  :  mnemonic  phrase. 

cianail :  forlorn. 

ciath  :  Gen.,  cèithe  or  cè,  cream. 

cinnich   comhairle  :  decide. 

ciob  :  heath  club-rush  (scirpus  caespitosus). 

ciosan  :  container. 

ciuchach  :  querulous,   whimpering. 

ciurrail  :  hurtful. 

claist  :   listen,  hear. 

claoidh  :  harass. 

clis  :  quick. 

cloimhteach  :  flufF. 

closach  :  carcass. 

clò-suaine  :  deep  sleep. 

cluain  :  soothe,  also,   plu.   of  cluan,  meadow, 

clùthaich  :   make   snug. 

cnaigean  :  knob. 

cnuasachd  :  seeking. 

coill,  fo'n  choill  :  outlawed. 

coilleag  :  cockle. 

còìneachan  :  little  whimpering  one. 

còinneach  :  moss. 

coirbte  :  corrupt. 

coit :  punt. 

colg,  Plur.  cuilg  :  anything  pointed,  awn. 

collaig  :  hogmanay. 

comhachag  :  owl. 

comraich  :  protect. 

conaltradh  :  converse. 

corc-chluasach  :    scalloped-eared,    supposed   ofFspring    of 

native  cattle  and  water-bulls. 
corra-bhiod  :  on  tip-toes. 
corrach  :  unsteady. 
corra-chnàmh  :    hunkers. 
crainntidh  :  shrivelled. 
crannadh  :   dried  up. 
crann-Iach  :  teal. 
crann-sgoid  :  boom. 

creachan  :  clam-shell,  cirque  or  upland  corrie. 
criathar  :  sieve. 
crionach  :  brushwood. 
critheann  :  aspen. 
crobh-fhionn  :    white-hoofed. 
crodhan  :  crooning  dolefully. 
cronachd  :    repugnance,    taboo. 
cruaidh,  Gen.,  cruadhach  :  steel. 
crudha,  Plur.   cruidhean  :  horse-shoe. 
cruimheag  :  maggot. 


98 

cruinnleum  :   gfallop. 

cruitean  :   king-fisher,   hunch-back. 

cuaigean  :  down-at-heel,  splay-footed  person. 

cuaran  :  brog-ue  of  untanned  hide,    sandal. 

cubhaidh  :  meet,  fitting. 

cùbhrachan  :  sweet  darling. 

cuig-eal  :  distafF. 

cuirean  :  a  little  turn ;  dim.  of  car. 

cuman  :  container. 

dalm  :   tough,  rough. 

daobhan,  dòbhan  :  onomatopoeia. 

daoth  :  dolt. 

dararaich  :   rattling. 

deanntagf :    nettle. 

dearmadach  :  neg-Ìigent. 

deismìreach  :  interesting,  curious. 

deoch-sgailce  :  bumper  glass  taken  before  breakfast. 

diobhail :  loss. 

diol-dèirce  :    object  of  charity,  waif. 

diurra  :  onomatopoetic  term. 

dleasdanas  :  duty. 

dòbhran  :    otter. 

dò-bheirt  :   mischief. 

doimheadas  :   irritation. 

donnag :  small  ling. 

dosguin  :  damage,  vexation,   loss. 

draigheann  :   thorn-tree. 

dreallan  :  wren. 

dribheag  :  bustle. 

dronnag  :  back,  load, 

dù  :  natural,  hereditary. 

dubh-thrath  :   evehing  twilight. 

dùsal :  slumber. 

dìithchail :  native. 

eachan  :  :  smooth  cockle. 

eadradh  :  time  of  mìlking. 

ealg,  Plur., — annan  :  chipping-block. 

earchall  :  loss  of  cattle. 

èignich  :   constrain. 

èill,  Dat.  of  iall  :  leash,   thong. 

eisir  :  oyster. 

eunarag  :  snipe. 

fadadh-cruaidh  :  :  rainbow-stump,  '*  dog-tooth  *' ;  called, 

also,  deargan-doininn,  bun-deargan. 
falach-fead  :  hide-and-seek. 
faoiUeach  :  January,   old  style. 
faradh    a'    bhreithneachais  :    lit.,    ladder    of    judgment, 

syllogism. 

fàrdal  :  irksome  delay. 

fath  :   goblin. 

feamainn-chirean  :  channelled  seaware. 

feannag :  hooded-crow. 

feanntaidh  :  fleecing. 

feuran  :    stock-dove. 

fasgain  :  winnow. 

feada-coiUe  :   wood-sorrel. 

feart  :  virtue. 

fèill-Bride  :    Candlemas. 

fèill-Màirtinn  :  Martinmas. 

fèill-Pàdruig  :   i^th   March. 

fèill-Peadair  :  2gth  June. 

fiothrum-fothrum  :    onomatopoeia,    sounds    of    hurrying 

feet. 
fir-chlis  :  Aurora   Borealis. 
fith-fath  :  invisibility ;  also  fath-fith. 
fiughair  :  expectation. 
fosadh  :  rest. 
frioghanach  :  bristly. 
frionas  :   fretfulness. 
frith  :  deer-forest. 
frithir  :   impatient. 

fuarag  :  mixture  of  meal  and  water. 
fuath  :  hate,  monster. 

gàbhaidh  :   dangerous. 

gàd  :  bar. 

gadhar :   greyhound. 

gailleann  :   tempest. 

gahndair  :  scarcity. 

garrach  :   wretch. 

garragach  (a)  :  gorbellied. 

garran  :   pot-bellied  person. 

gàrrlaoch  :   villain. 

gart  :  corn-land. 

gathan-giuthais  :  bog-fir,   used  for  lighting. 

geas  :  spell. 

geasragach  :  superstitious. 

giUe-mirean  :   top. 

gille-fride  :  mite. 

giob  :   tuft. 

giolla^^hi  :  root  of  bird's-foot  trefoil. 

gionach  :  greedy, 

giorragach   (a)  :  panicky. 

glaisceap  :  divots  on  top  of  walls  of  **  black-houses. " 

glamadh  :  large  bite. 

glaodh  :  cry. 

glun  :  knee,  joint  or  knot  in  plant. 

gobhachan  :  cHck-beetle, 

g-ocan  :   follower,   foster-parent  of  cuckoo. 

gogan  :   ^ogue. 

goiden  :  little  withe ;  from  gad,  a  string  of  fish,  etc. 

greannach  :   unkempt. 

greannar  :  neat. 

greighear  :   stalHon. 

gruaigean  :   badderlocks  (alar'a  esculenta). 

gual :  charcoal. 

guile  (ag)  :  note  of  woe. 

gur-le-gùg  :  petrel. 

gurraban  :  on  hunkers. 

gusgul  :  chaif . 

iall  :  period  of  time,  thong. 

imeachd  gun  teachd  ort :  lit. ,  going  without  coming  on 

you ;  may  you  never  return. 
Inid  :  Shrove-tide. 
innean  :  anvil. 
innearadh  :    manuring. 
innse  :  sheltered  place. 
iomadan  :   wayward   person. 
ionn's  for  ionnas  :  on  point  of. 
iris  :  load-rope,  roosting-place. 
iubhar  :    yew-tree. 
iubhrach  ;  yacht,  made  of  yew. 

làirceach  :  podgy. 

lair-mhaide  :  see-saw,  cross-tree. 

làraichean  lodain  :    puddles. 

lànan  :  rafter. 

langan  :  belling  of  deer. 

làthach  :   quagmire. 

latha-leth-an  t-samhraidh  :  midsummer's  day. 

leadan  :  lyric. 

learg  dhubh  :  black-throated  diver. 

leth-chas,   air  leth-chois  :  hopping  on  one  foot. 

leum-a'-bhradain  :    leaping   from    ground   when    flat    on 

back. 
leum-uisge  :  waterfall. 
liagach  :  sneaking. 
liugach  :  crouching. 
lòine  :   snow-flake. 
lomhainn  :  leash. 
lothag  :  filly. 

ludhaig  :  vouchsafe,  allow. 
luideagach  :    shaggy. 

madadh-allaidh  :  wolf. 
madadh-ruadh  :   fox. 
màgach  :  podgy. 


lOI 

magagach  (a)  :  scofiìng. 
mag^han-mais  :  bear,   badger. 
maide-ruing-  :  cross-beam  on  rafters. 
maodal  :  stomach. 
maol-ruanaidh  :  a  gad-about. 
maorach  :    shellfish. 
marram  :   trifle,  dessert. 
meacan  :   taproot. 
meagadaich  :   bleating  of  goat. 
mealghan  :   wrangling. 
meath  :  sappy. 
meilc  :  savoury  sweets. 
meitean  :  weakUng. 

mhongach-mhear  :   hemlock-water-drop-wort. 
micheut  :  disapproval. 
minidh  :  awl. 
miogach  :  winsome. 
mionam  :  little  pet. 
mòdhar  :  modely. 
mogan  :  footless-stocking. 

mol-Stabhain  :  great  boulders  on  shore  of  Staffin,  Skye. 
muc-fàileag  :  fruit  of  dog-rose,  hips. 
muidhe  :  churn. 
mulchag  :  kebbuck  of  cheese. 
mùsgan  :  hose-fish,  gaper. 
naisg,  nasgadh  :  join. 
naoidhean  :  babe. 

nigheadh  an  èisg  :  cat  cleaning  head  with  paw;  hcld  to 
forecast  good  fishing. 

oighreag  :   cloudberry. 
ònar  :    splitariness. 

piseach  :  luck. 
ponc  :  clear  note. 
puinneag  :  stem  of  sorrel. 

rannghal  :  balderdash. 

rànas  :  was  reached. 

reasgach  :   irrascible,  stubborn. 

reidheadh  :  would  go ;  var.  of  rachadh. 

righeachas  :  tussle. 

rod  :  surf. 

rogha  :  choice. 

ròiceach  :   voracious. 

rongan  :  ribs  of  boat. 

ruagail  :   romping. 

rubha  :  headland. 

ruith-dara-tomain  :  skipping  alternate  knolls. 

sabhal,  Plur.  saibhlean  :  barn. 

sadradh/sadrach  :  dnving--rain. 

samhlaich  :  compare. 

saoghalt  :  mortal. 

seabhag  :  nawk. 

seagal  :  rye. 

sealbhag- :   sorrel-leaf. 

sèap  :  slink  away. 

seapain  :  quart,  choppin. 

seasgair  :  dry,  comfortable. 

seol  :  manner. 

sg-airt :  midriff,  bellow. 

sg-àthach  :    frig-htened. 

sgfeir-thràghad  :  rock  awash  at  high-tide. 

sgiobag  :  tigf. 

sgitheach  :  hawthorn. 

sgobadh  :   swallowing. 

sgraing  :  grin. 

sgròban  :  gizzard. 

sgrota  :  niche  in  rock. 

siochair  :    weakling. 

siol :  seed,  fry. 

sithich  :   fairy. 

sitir  :  neigh. 

siubhal,  air  :  extant,  circulating. 

smàd :  overwhelm. 

smuairean  :  vexation. 

sodradh  :  trotting. 

sòradh  :  hesitation  :  grudging. 

sorchan  :   mound. 

spàgach  :  splay-footed. 

spòg  :  paw,  talon. 

sraibh  :  straw. 

sraonadh  ;  sliding,  lunge. 

stà  :  pith. 

starradh  :   obstacle. 

stamh  :  stem  of  oarweed. 

starran  :    stepping  stones. 

steudadh  :   stepping. 

stoll-pòsda  :  altar. 

strianach  :   striped. 

struidhleadh  :   was  abused. 

stuaghan  :   billows. 

suaircean  :  wood-warbler. 

subhlach  :  liquor. 

sugh-làìr  :   wild  strawberry. 

suith  :  soot. 

sumag :  mantle. 

sunnailt :  semblance. 

tachraìste  :   wound  up. 

tagh  :  pick. 

taghan  :  marten. 

talamh-toll  :  covered  hole,  pitfall. 

taobh  an  cuan  :  keep  at  sea. 

taod  :  rope. 

tarmachan  :  ptarmigan. 

tàrr  as  :  snatch  out. 

tathasg :  apparition. 

teann  a  nall :  come  closer. 

'n  a  teann  :  close  to  her. 

teann  ri  :  begin. 

teanndachd  :  adversity. 

tè'  le  :   for,  tè  eile,  another  one. 

teum  :  entice. 

thèid  thu  dhith  :  you  will  perish. 

tiamhaidh  :  sad. 

tighinn  'n  a  chois  :  following. 

tionnsgnadh  :  initiating. 

tlàm  :  handful  of  wool. 

tog  ort :   set  off . 

toigh,   Is  toigh  leam   thu  :    I  like  you. 

toilltinn  :   deserving. 

torc  :  boar. 

trùmp  :  jew's  harp. 

tuathaisteach  :  odd. 

tùilinn  :   flood. 

tùr  :    devise. 

tùtach  :   emitting  wind. 

uidh  air  n-uidh  :  gradually. 
uile-bhìastybheist  :    monster. 
uiUeagan  :   pet. 
ulbhag  :  boulder. 
ùmhlagh  :  fine,  forfeit. 
ùpag  :  push. 

ùrach  :   freshly-cut  material. 
urragan  :   favourite. 
uthard  :  up  yonder. 

